
GBR-e-könyv 


MEZOPOTÁMIA TÖRTÉNETE 


Bevezetés 


Az ókori Mezopotámia történetének vázlatos összefoglalása során főleg 
a gazdaság- és társadalomtörténet, valamint a politikai események 
ismertetésére kellett szorítkoznunk, és a tudományok, az irodalom, a 
képzőművészet, a vallás fejlődését jelentőségének megfelelő mértékben 
nem mutathattuk be. Irodalmi alkotásokkal csak akkor foglalkoztunk, ha 
azok egy meghatározott kor kizárólagos vagy legfontosabb forrásait 
jelentik. 

E munka csupán az Ókori Keleti Történeti Chrestomathia III. 
fejezetével együtt dolgozható fel, ezért — a párhuzamos tanulás 
megkönnyítésére - a források  említésénél mindig utalunk a 
Chrestomathiára is (rövidítése: ÓKTCH). 

Jelen írásban minden dátum Krisztus előtt értendő, külön megjelölés 
nélkül is. 

A , Babilon", , Asszíria", ,,Tigris", , Eufrátesz?" neveknél a nálunk 
meghonosodott névformákat használtuk (Báb-ili, Mát Assur, Idiglat, Purattu 
helyett), minden más nevet azonban sumer, illetve akkád formájában írunk. 
A sumer neveket tagolatlanul közöljük, kivéve, ha  istenneveket 
tartalmaznak; az akkád nevek összetevőit azonban általában kötőjellel 
tagoljuk. 


Bevezető ismeretek 


A , Mezopotámia? fogalom. Az ókori Mezopotámia államnevei 


A , Mezopotámia" kifejezés a mai tudományos nyelvben a Tigris és 
Eufrátesz folyók által közrezárt terület egészét jelöli. E terület nagyjából a 
mai Irak állam, északnyugati része azonban Szíriához és Törökországhoz 
tartozik. A görög eredetű, , Folyóköz? (Mezopotámia) jelentésű szó egy 
akkád kifejezés fordítása, és eredetileg nem a két folyó közét nevezték vele, 
hanem csupán az Eufrátesz nagy kanyarulata által közrezárt területet, a 
folyó ún. ,félszigetét", Északnyugat-Mezopotámiát — az egyiptomiak 
Naharina országát. A tudományos nyelv , Mezopotámia"-fogalma tehát 
jelentésbővítés. Az ókorban Mezopotámia egészének összefoglaló neve 
volt. 

Azt a területet, amely északon körülbelül a mai Bagdad város 
magasságától délen a Perzsa-öböl partjáig terjed, tehát a mezopotámiai 
kultúra központját, a 3. évezredben két részre osztották. Déli részének neve 
Kenger volt, , nemes (vagy: megművelt) föld"; e szót az akkádok Sumer 
formában vették át, így innen ered a sumer népnév is. Északi részének neve 
Kiuri, majd pedig Akkád volt. A két név együtt is használatos volt a 3. 
évezred utolsó harmada óta, , Sumer és Akkád" formában. Ezt a politikai 
fogalmat jelölte meg a sumer , Ország?" (Kalam) szó is. , Sumer és Akkád?" 
földjét a görögök nevezték el legfontosabb városáról Babilóniának 
(babylónia chóra — , babiloni föld"). 

A görög írók Babilóniával állították szembe a Mesopotamia kifejezést, 
amely ily módon a tudományos értelemben vett Mezopotámia északi 
felének felelt meg. 

Az , Ország?" területén kívül eső mezopotámiai tájegységeket — Közép- 
és Észak-Mezopotámiát — az ókorban különböző, többnyire rövid életű 
nevekkel jelölték, a mindenkori politikai helyzettől függően. E nevek közül 
a legjelentősebb Assur, amely eredetileg egy Tigris-menti városnak és 
istenének neve volt, a 2. évezred közepe óta azonban , Assur országa"-ként 


Észak-Mezopotámia általánosan elterjedt elnevezésévé vált, sőt görög 
formája, Assyria, a Syria-Szíria név kiindulópontjává is lett. 


Mezopotámia történeti földrajza 


Mezopotámia legjelentősebb földrajzi tényezője a két határfolyó. A 
mintegy 2850 kilométer hosszú Eufrátesz az Örmény hegyvidéken két 
ágból ered, középső és alsó szakasza esik Mezopotámia területére. 
Hordalékának kisebb részét már középső szakaszán lerakja, nagyobb részét 
azonban mintegy Bagdad magasságáig viszi. Itt kezdődő alluviális 
szakaszán medermélysége egyre csökken, s a hordalékból képződött dűnék 
közt a meder helye szüntelenül változik. A folyó az ókorban a Perzsa- 
öbölbe ömlött, alsó szakasza hajózható volt — Mezopotámia legfontosabb 
útvonalát jelentette! —, de a torkolat körül nagy mocsarak képződtek. 
Középső szakaszának fontos bal oldali mellékfolyója a Balih és a Habur. 
Alsó szakaszán vizét az ókorban hat főbb csatorna vezette el az egész 
Sumert behálózó öntözési rendszerbe. Az Eufrátesz igen bővizű, 
ugyanakkor vízszintingadozása eléri a 4-5 métert is, ami gyakran okozott 
súlyos áradásokat, és megkívánta a csatornarendszer gondos karbantartását. 
Az áradás ideje kb. április. Az Eufrátesz mellett feküdt az ókori 
Mezopotámia számos fontos városa, például Mari, Szippar, Kis, Nippur, 
Uruk, de az 1. évezredben a folyó már Babilont érintette. 

A Tigris mintegy 2000 kilométer hosszú; az Eufrátesz forrásvidéke 
közelében ered, de kelet felé folyik, és a Zzagrosz-hegység folyóinak vizét is 
felveszi. Jelentősebb - bal oldali - mellékfolyói Mezopotámia 
peremterületén a Felső-Záb, az Alsó-Záb, a Turnatu (ismertebb a mai neve: 
Diyáalá [Sirwan]). Az Uknu és az Ulaj, mely ma (Karkheh Kúr és Kárún 
néven) a Tigrisbe ömlik, az ókorban közvetlenül a Perzsa-öbölbe torkollott. 
A Tigris — erős sodra miatt — gazdaságilag nehezen hasznosítható, viszont 
keleti partja mentén vezetett a legfontosabb dél-észak irányú útvonal, és 
mellékfolyói mellett kedvező összeköttetés nyílt a keleti hegyvidékkel. A 
Tigris torkolatvidéke nehezen megközelíthető terület volt. A folyó középső 
szakaszán — az asszír területek magjában — épült Assur és Ninua város. 

Mezopotámia területét délről a sós vizű Perzsa-öböl zárja le. A Perzsa- 
öböl partvonala az ókorban a maihoz képest délebbre húzódott; a mocsaras 
területek kiterjedése ennek megfelelően nagyobb volt, mint ma. Az ókori 


történet folyamán e területen a talaj fokozatosan süllyedt, a Perzsa-öböl vize 
ennek megfelelően észak felé nyomult előre. E geológiai folyamat a 
középkortól kezdődően ellentétének, a Perzsa-öböl északi részét érintő lassú 
feltöltődésnek adta át helyét. Így keletkezett a Tigris és Eufrátesz vizét a 
feltöltött területen szállító Shatt al Arab. 

A Perzsa-öböl egyik szigete, Tilmun — ma Bahin — az ókorban fontos 
szerepet játszott népeinek életében a tengeri kereskedelem átmenő 
állomásaként. 

Mezopotámia az északi szélesség 297-37", valamint a keleti hosszúság 
37"-49" koordinátákkal határozható meg: az e koordináták alkotta négyszög 
bal felső sarkától jobb alsó sarkáig, tehát északnyugat-délkelet irányban 
húzódik. 

Mezopotámia területének északi része az eurázsiai gyűrthegység- 
rendszerhez tartozik. 

Északkelet-Mezopotámia — a mai Iraki Kurdisztán — az Örmény 
hegyvidék és a Zagrosz-hegység magas, a tengerszint feletti 2000 méter 
magasságot is meghaladó hegyeihez csatlakozik. Domborzata változatos; 
magas csúcsok, hosszan elnyúló gerincek, fennsíkok, folyami teraszok 
tagolják. Kőzete karsztos mészkő, homokkő és gipsz. 

Északnyugat-Mezopotámia — a mai Al Jazírah — 300-500 méter 
magasságú fennsík, átmenet a déli alföld és az északi hegyvidék között. Egy 
része sivatagos, az ókorban azonban általában sztyeppe volt, amely kedvező 
lehetőségeket nyújtott az állattenyésztéshez. 

Mezopotámia déli része, a szűkebb értelemben vett Irak, a történetileg 
legfontosabb terület alluviális síkság, alföld, melyet az Eufrátesz és a Tigris 
a földtörténeti jelenkorban (holocén) töltött fel. "Tengerszint feletti 
magassága 50-100 méter között van; mintegy 375 kilométer hosszú, 70 
kilométer széles terület. Itt, a két folyó alsó és torkolati szakaszán 
helyenként nagy mocsarak alakultak ki. A síkság nagy része árterület 
jellegű. 

Nyugat felé Mezopotámia a szíriai és arábiai sivatagokhoz kapcsolódik; 
a sivatag határa — különösen délen — változó. 

Dél-Mezopotámia éghajlata szubtropikus, illetve a trópusi övezet 
sivatagi és sztyeppe éghajlatú zónájába tartozik. Az évi csapadék 
mennyisége a tengerszint feletti magasság csökkenésével párhuzamosan 
csökken, északnyugaton eléri az 500-600, északkeleten a 800 millimétert is, 
a déli síkságon legfeljebb a 100-160 millimétert. A csapadék eloszlása igen 


kedvezőtlen; délen a teljesen száraz idő áprilistól novemberig, 200-220 
napon át tart. Az esős földművelés Iraki Kurdisztán hegyeiben, a 
fennsíkokon és folyami teraszokon lehetséges. A hőmérséklet ingadozása 
nagy; a síkságon a napi ingadozás a 30 C"-ot is eléri; a nyári maximum 50- 
60 C" között van, a téli minimum 10 C" körül. Az évi átlagos 
középhőmérséklet Bagdad vidékén 20 C" körül van. Északon télen -10, -20 
C"-os hőmérséklet és havazás sem ritka. Az esős évszak északon a tavasz, 
délen azonban a tél. 

A tavaszi-koranyári szél észak felől, a nyári viszont a nyugati sivatag 
felől fúj (simál, illetve számum). A terület a passzát szélrendszer leszálló 
ágának övébe tartozik. 

Dél-Mezopotámia alluviális talaja rendkívül termékeny. Északon a 
folyóvölgyek és a teraszok alacsonyabb sávja alkalmas öntözésre is — az 1. 
évezredben különböző vízkiemelési eljárásokkal ezt a területet megnövelték 
—, az esős zónában (évi 200 milliméter csapadékmennyiség felett) azonban 
esős földművelés is folyhat. Mezopotámia földművelésre alkalmas területe 
mintegy 45.000 km2-re becsülhető. 

Természeti . kincsekben Mezopotámia igen szegény. Egyetlen 
jelentősebb ásványi kincse a kőolaj, melynek gazdag lelőhelyeit találjuk az 
Eufrátesz mellett (a mai Hit környékén) és Iraki Kurdisztánban (a mai 
Moszul és Kirkúk környékén). Mindkét lelőhelyet kiaknázták legkésőbb a 
4. évezred óta. A szurkot világító- és kötőanyagként szigetelésre, 
tárolóedények készítésére stb. használták, és a külkereskedelemnek is 
fontos árucikke volt. A fémek közül a Felső-Záb völgyében ólmot találunk, 
ez a 2. évezred elején Assur külkereskedelmében nagy szerepet játszott. A 
déli részek kőben szegények, építőanyaguk az agyag, melyhez szalmát 
kevertek. A hegyes vidékeket kivéve Mezopotámia fában is behozatalra 
szorul. 

Őshonos növényei közül legfontosabb a vadon is növő, a mostoha talajt 
jól tűrő datolyapálma, melyet nemesítve kertekben is termesztettek. A 
datolyapálma nagy aljterületet (mintegy 100 m2-t) és sok vizet kíván, de bő 
termést hoz (évente maximum 250 kilogramm) és hosszú életű (kb. 70 éven 
át terem). Gyümölcsét tömegtáplálékként fogyasztották, édességet és 
erjesztett italt készítettek belőle, szárítva lisztté  őrölték, magját 
tüzelőanyagként vagy takarmányként használták el, fáját szerszámnyélhez, 
kérgét és levelét fonadékokhoz. 


Az olajfa nem marad meg a dél-mezopotámiai talajban, ezért olajat a 
szezám magvából préseltek. 

Északnyugat-Mezopotámiában vadon nőnek a gabonafélék. Az 
öntözéses gazdálkodás számos kultúrnövény termesztését tette lehetővé 
(füge, alma, gránátalma; hagyma, fokhagyma, saláta, kapor, répa, uborka; 
fűszernövények: sáfrány, izsóp, koriander; kömény, cikória stb.), a 
legfontosabb azonban a búza, a tönköly, az árpa, a borsó, a lencse. A 
táplálkozásban nagy jelentősége volt a folyami és tengeri halászatnak. 


A mezopotámiai történelem kronológiai rendszere 


A mezopotámiai kronológia fő forrásai a királylisták, melyek a királyok 
neve mellett uralkodásuk időtartamát is feltüntetik; e listák azonban nem 
folyamatosak, s ez bizonytalanná teszi a számítást. Az 1. évezred dátumait 
az asszír eponymos-jegyzékek (vö. ÓKTCh 167. oldal) segítségével 
biztosan meg lehet állapítani, minthogy utóbbiak említik 763. június 15. 
napfogyatkozását. A 2. évezred utolsó harmadában a királylisták alapján 
még néhány évnyi eltérés pontossággal állapíthatók meg a dátumok. Ezt az 
időpontot megelőzően azonban egyértelmű abszolút kronológiai átszámítási 
rendszert még nem sikerült kidolgozni. A 2. évezred első felében fontos 
szerepe van a mezopotámiai-egyiptomi szinkronizmusoknak. A 3. évezred 
második felének kronológiáját a sumer királylista adatai alapján becsülni 
tudjuk, de az abszolút kronológiai rendszerbe való átszámítás a 2. évezredi 
kronológia függvénye. Ennél korábbi időpontokat főként az ásatási rétegek 
relatív kronológiája alapján becsülhetünk. 

A bizonytalansági határ itt már több száz év is lehet. Újabban nagy 
jelentőségre tett szert a szerves anyagokban meglévő radioaktív szénizotóp 
(C14) megmaradt mennyiségéből való visszakövetkeztetés, az ún. C14- 
módszer, mely a radioaktív szén felezési idejét (kb. 5800 év) tekinti 
egységének. A vizsgált régészeti leletben és azonos mai anyagban mért 
C14-mennyiségek összehasonlítása következtetni enged arra, hogy a 
vizsgált lelet anyaga mikor szűnt meg élni, ugyanis az élő szerves anyag 
C14-szintje állandó (s a légkör C14-szintjével egyezik meg). E módszer 
egyelőre számos hibalehetőséggel rendelkezik, ám így is fontos eszköz, 
különösen az őstörténet kronológiájának vizsgálatánál. 


A mezopotámiai kronológia kulcskérdése jelenleg az ún. óbabiloni kor 
datálása. Az egykorú csillagászati feljegyzések adatinak átszámítása nem 
vezetett egyértelmű eredményre. A legvalószínűbb számítások szerint a kor 
legjelentősebb uralkodója, a babiloni Hammurápi vagy 1792 és 1750, vagy 
1728 és 1686 között uralkodott. A két dátum közül egyelőre nem lehet 
biztosan választani; alább minden kronológiai adat kiindulópontja az előbbi 
(1792-1750) időintervallum lesz, az ún. , középső kronológia"? . 

A 3-2. évezredre vonatkozó, régészeti becslésből vagy a történeti 
hagyományból nyert adatok számos ellentmondást tartalmaznak, s a 
különböző számítások eredményei jelentősen eltérnek egymástól. A C14- 
módszer azonban e problémákat egyelőre nem tudja megoldani, mivel az 
ellentmondásos adatok többsége egyaránt belefér bizonytalansági határaiba 
(150-400 év), így nem dönthet egyik vagy másik számítás helyessége felől. 
Ugyanakkor az őstörténet C14-es kronológiai adatai jelenlegi ismereteink 
szerint kissé magasnak látszanak. 


Mezopotámia őstörténete 


A paleolitikum és mezolitikum emlékei Mezopotámiában és környékén 
nem került eddig elő az alsó paleolitikum korából származó lelet; körülbelül 
ebben az időszakban alakultak ki a területen a folyók teraszai, melyek 
később az első településeknek helyet nyújtottak. 

Mintegy 100.000 éves — és az utolsó jegesedési periódus (Würm) első 
időszakából való — a legkorábbi középső paleolitikus lelőhely, Barda Balka 
(a Zagrosz-hegység nyugati előperemén), melynek lakótelepén elefánt-, 
szarvascsontokat és kőeszközöket (kések, kaparók, balták) találtak. 

Több más lelőhely után következik a középső paleolitikum legfontosabb 
mezopotámiai kultúrája, a téli szállásul szolgáló Sanidár-barlang, melyet a 
neanderthali ember egy önálló változata mintegy 50.000-30.000 táján 
lakott. Sanidár lakói intenzíven vadászták a vadkecskét; kőeszközeikhez a 
megmunkálatlan obszidiánt az Örmény hegyvidékről szerezték be. A 
sanidári barlang kisebb megszakításokkal mintegy a 10. évezredig lakott 
volt. 

A felső paleolitikum és mezolitikum kultúráit a Zagrosz-hegység 
nyugati előhegyeiben, Irak kurd területén számos lelőhelyről ismerjük 
(Zarzi, Palegawra, Karim Sahir stb.). 


Zarzi, Palegawra lakói vadászták a juhot, sertést, gazellát, szarvast, 
lovat; táplálékul szolgált nekik a csiga is. Karim Sahir egy fennsíkon 
elhelyezkedő nyílt telep volt, kőépítkezésre utaló maradványokkal, mikrolit 
sarlókkal, kézimalmokkal. (Iehát már gyűjtötték és fogyasztották a 
vadgabonát.) Itt találjuk a legkorábbi kultikus agyagfigurácskákat, az ún. 
idolokat is. 

A 10-8. évezred, Mezopotámiában (a Zagrosz-hegységben) a kései 
mezolitikum vagy másképp a proto-neolitikum időszaka, még az 
élelemgyűjtés kora volt, azonban ekkor választották ki a létfenntartásukhoz 
szükséges legfontosabb állat- és növényfajtákat, így megtették az első 
lépést ezek háziasítása felé. A vad fajták rendszeres hasznosítása 
fokozatosan szelekcióvá tudatosodott; a kedvező életlehetőségek a 
letelepülést mozdították elő. 

A főbb neolitikus kultúrák Mezopotámiában a neolitikum körülbelül a 
7-6. évezredre tehető. A megelőző korszakoktól nem annyira a kőeszközök 
fejlődése különbözteti meg: a 7-6. évezred az élelemtermelés és a falusi 
települések kezdete. A Zagrosz-hegység nyugati előhegyei — Anatólia 
mellett — e forradalmi jelentőségű változás legfontosabb színtere voltak. A 
jégkorszak végét követő felmelegedés a klimatikus viszonyokban hozott 
kedvező változást. E terület csapadéka általában meghaladja az évi 300 
millimétert, ami már lehetővé teszi az esős növénytermesztést. A két 
legfontosabb kalászosnak, a búzának (triticum) és az árpának (hordeum) 
vad fajtái a Zzagrosz-hegységben is előfordulnak. 

Valószínű tehát, hogy Anatólia és Kelet-Afrika mellett épp ezen a 
területen ment végbe a legfontosabb gabonafajták háziasítása: a 
legkedvezőbb egyedek kiválasztása és továbbszaporítása hosszú időn 
keresztül. A kétsoros árpa (hordeum spontaneum) Iraki Kurdisztánban — és 
általában az esős földművelés zónáiban (dombvidékek, folyami teraszok) — 
a háziasítás során biológiailag változatlan maradt. Újabb kísérletek 
bebizonyították, hogy a megváltozott művelési feltételek mellett, az öntözés 
során — tehát az 5-4. évezredben — alakult ki később elterjedő változata, a 
hatsoros árpa (hordeum hexastichon). A búzafélék közül először a kétszemű 
búzát (triticum dicoccum) termesztették, s vele párhuzamosan egy 
búzaváltozatot, a tönkölyt vagy emmert (triticum spelta). A tönköly hosszú 
ideig fontos kalászos maradt; a kétszemű búzának később, ugyancsak kb. a 
4. évezred során újabb változatát alakították ki a megváltozott művelési 
feltételek (triticum turgidum; triticum compactum). 


A földművelés kezdetei 


Mezopotámia  neolit  kultúráiban mindig együtt jártak az 
állattenyésztéssel is, és ugyanakkor megfigyelhető, hogy az állattenyésztés 
a vadászat hirtelen abbamaradását okozta. Gazdasági jelentősége itt a juh, 
kecske, sertés, szarvasmarha háziasításának volt, ezek a legkorábban 
kimutatható háziállatok. 

Az élelemtermelő falusi közösségek életét a legfontosabb mezopotámiai 
lelőhely, Dzsarmu emlékein tanulmányozhatjuk.  Dzsarmu is Iraki 
Kurdisztánban fekszik, egy fennsíkon; a lakótelep mintegy másfél-két 
hektár kiterjedésű, 20-25 házból áll — körülbelül 150 lakos birtokolhatta. 
Tizenhat kultúrrétege a kerámia előtti korból (kőedények, fonatok) a 
keramikus korba vezet át. Tönkölyt, kétsoros árpát termesztettek, valamint 
borsót, lencsét; fő háziállatuk a kecske volt, de tartottak félig vad juhot, 
sertést, gazellát, szarvasmarhát is. Változatos kőszerszámaik obszidián 
anyaga anatóliai eredetű volt. Házaikat kő alapon függőleges, vert agyag 
fallal építették, s mindegyik épület számos apró helyiségből állt. A 
gazdálkodás családi keretek között folyt, a házak mérete és a tároló 
edények, vermek erre utalnak. Kő- és agyagszobrocskákat készítettek 
(állatok; terhes nő guggoló — szülő — helyzetben). 

Dzsarmu  C14-dátumai a 7-6. évezredre utalnak. Észak- 
Mezopotámiában több párhuzamos lelőhelyet tártak fel már eddig is. 
Dzsarmu és párhuzamai a mezopotámiai neolitikum korai időszakát, a 
falusi települések megjelenésének korát képviselik. 

A kerámia Mezopotámiában a 6. évezred elején jelent meg. Az első 
edények még kezdetlegesek voltak; a fonott tartók formáit utánozták, kézzel 
készültek, a díszítésük legfeljebb bekarcolt vonalakból — a fonatminták 
utánzásából — állt. Később változatos formájú és festett díszítésű 
edénytípusok jelentek meg. Ezek az  edénytípusok (Mezopotámia 
neolitikumában közel harminc típust különböztethetünk meg) a korszak 
talán legjelentősebb történeti forrásai; népcsoporthoz ugyan többnyire nem 
tudjuk kötni őket, mégis a termelés és a kultúra fejlődésének számos jelét 
olvashatjuk le róluk. Ezért Mezopotámia neolitikumát is a legjellemzőbb 
kerámiatípusok lelőhelyeiről szokás elnevezni és tagolni. 


A 6. évezredben vette kezdetét, de töretlennek mondható fejlődése során 
átnyúlt a következő, az 5. évezredbe is Észak-Mezopotámia egyik 
jellegzetes kultúrája, melyet lelőhelyéről, a Habur forrásvidékén fekvő Tell 
Halaf  romdombról nevezünk Iell Halaf-kultúrának. Az egyszerű 
bekarcolásokkal díszített kerámiát fokozatosan kiszorította az elő-ázsiai 
, színes kerámia". A geometrikussá stilizált díszítő motívumok az edény 
felületén sávokban helyezkednek el, és kecskét, juhot, kígyót, madarat, 
valamint embercsoportokat (táncolók) jelenítenek meg, majd kedveltté vált 
az ökörfej-motívum (bukranion). Az égetés során az edények tetszetős, 
fényes külsőt nyertek. A Tell Halaf-lelőhelyek megőrizték a földművelés 
szerszámait, és a gabonamaradványok közül kimutatható Mezopotámia 
három legfontosabb kalászosának (búza, árpa, tönköly) vad és kitenyésztett 
változata is (hatsoros árpa: hordeum agriocrithon v. hexastichum). 

Megjelentek a termékenységi kultuszok is (bikaábrázolások; fej nélküli, 
a szexuális jegyeket kiemelő női idolok; stb.). Tell Halafban (különösen 
keleti lelőhelyein) már a fémfelhasználás kezdetei is megtalálhatóak 
(hidegen kalapált réztárgyak). A lakosság kapcsolatban állt az Örmény 
hegyvidékkel (obszidián) és a Perzsa-öböl partvidékére is eljutott (kagylók). 

A 6. évezredi Tell Halaf-kultúrával párhuzamos a Tigris középső 
szakaszának helyi kultúrája, mely szűk területen virágzott ugyan (két 
legfontosabb lelőhelye Tell Hassuna és Szamarra — mindkettő a Tigris jobb 
partja közelében, Északkelet-Mezopotámiában), mégis nagy a jelentősége, 
mert egyfelől kerámiája (ún. , forgó" motívumba épített geometrizált 
kecske, hal, madár, ember motívumok; , lépcső?" motívum; negatív, 
kihagyott festésű minták) arra mutat, hogy közvetlen leszármazási 
kapcsolatban áll a  Zagrosz-hegység vadászatból élő lakosságának 
kerámiájával, vagyis e terület első betelepülése Irán felől történt; másfelől, 
mert első jele annak, hogy az ember kezdte birtokba venni a mezopotámiai 
alluviális síkságot is. 

A neolitikum korában egyelőre csupán Észak-Mezopotámia volt lakott 
terület: a nyugatról, azaz Szíria felől több hullámban érkező lakosság az 
Örmény hegyvidék déli lejtőin és az Eufrátesz mellékfolyóinak vidékén 
telepedett meg, olyan tájon, ahol a csapadék lehetővé tette a földművelést, 
és ahol bizonyos fokú állattenyésztés is fejlődhetett; e lakosság gazdasági 
kapcsolatai jóformán egész Mezopotámiára kiterjedtek. A Kelet, azaz a 
Zagrosz-hegység nyugati előhegyei, a mai Irak kurd területei — a 
paleolitikum és mezolitikum lakott vidékei — felől érkező lakosság pedig — 


egy ideig megtartva korábbi életmódját, különösen a vadászatot — a Tigris 
vidékét foglalta el, az alluviális alföld északi peremét. A Hassuna-kultúra 
lényegében új betelepülés emléke; Dzsarmu és közte nincs folytonosság. E 
kor az élelemtermelés kezdeteinek, az első földművelő településeknek 
(falvaknak) a kora volt. Vallási képzeteit a termékenységi mágia különböző 
formái jellemezték. 

Észak-Mezopotámia első élelemtermelő falusi telepeinek, de különösen 
Dzsarmunak a régészeti anyaga lehetővé teszi, hoaz ősi társadalomszervezet 
egyik döntő tényezőjét, a földközösséget keletkezésében figyeljük meg. A 
földközösségnek az írásos források legfeljebb bomlását, még inkább 
azonban szokásjogi maradványait tükrözik. Dzsarmu földművelő lakosai 
valószínűleg korlátlan földhasználati lehetőségekkel rendelkeztek. A 
kezdetleges agrotechnika a művelt földek sűrű elhagyását igényelte, 
egyfajta félnomád földművelést, ahol azonban a telep állandó volt, csupán a 
művelés alá fogott földek változtak. A földek időszakos parlagon hagyása 
már a rendelkezésre álló földterület korlátozott voltát jelzi (két-vagy 
háromnyomásos gazdálkodás); Mezopotámiában csak az esős földművelés 
zónájában találkozunk majd vele. A földhasználat korlátozásának későn 
megjelenő formája a földközösség: magas lélekszámot, viszonylag sűrű 
települési viszonyokat előfeltételez. Dzsarmuban még nem volt meg, csak 
az 5-4. évezred fordulója táján alakult ki délen, ahol a kedvező termelési 
lehetőségek hatása alatt megnövekedett lélekszám minden termőföld 
kihasználását kívánta meg, s ahol a talaj termőképességének fenntartásához 
nem volt szükség művelési szünetekre. A közösségi szervezet a település 
lakóinak — s csakis nekik — biztosította a határ földjeinek használatát. A 
művelés azonban változatlanul családi maradt, mint volt Dzsarmuban is, és 
ezért a földközösség társadalmi-jogi szervezetként, nem pedig gazdálkodási 
egységként működött. (Csupán a közösséget egyetemlegesen érintő, 
létfontosságú munkákat végezték együtt, pl. az áradás elleni védekezést, 
majd a csatornázást.) A földközösség kialulása így már a termelőerők 
viszonylag fejlett stádiumára tehető, mindenesetre akkorra, amikor már 
védeni kellett a földeket, mert a magas lélekszám miatt nem volt korlátlanul 
növelhető a szabad terület. Ilymódon a földközösség megjelenése már 
bizonyos társadalmi differenciációt jelzett, s ennek szolgálatában állt 
intézményként; a tulajdon kollektív voltát jelentette, de a birtoklás vagy a 
művelés kollektív voltát nem, s elosztási viszonyai is inkább a megelőző 
stádium, a családi földhasználat vonásait őrizték. 


Mezopotámia korai története 


Az , őstörténet" és a , történelem" között azon a ponton vonhatjuk meg a 
határt, amelytől kezdődően a régészeti anyagból ismert kultúrát már 
valamely meghatározott , nép" alkotásának, emlékének minősíthetjük, még 
ha e nép — írásos emlékanyag vagy szóbeli hagyomány híján — névvel nem 
is nevezhető meg. Ilyen értelemben Mezopotámiában a történeti kor 
kezdete, az előtörténet (protohistória) hozzávetőlegesen — a C14-kronológia 
alapján — az 5. évezred; e kor lakosságát régészetileg pontosan meg lehet 
határozni, s a később megjelenő , nép"7-ektől jól elkülöníthetők. 


Betelepülés Dél-Mezopotámiába (Az Ubaid-kultúra) 


A Perzsa-öböl északi partvidékére, az Eufrátesz alsó szakaszához és 
deltájába már az érett Tell Halaf-kultúra lakossága is eljutott. Az emberi 
település első nyomai azonban az 5. évezred derekáról valók; az alluviális 
síkság betelepítése — észak-déli irányban — fokozatosan történt. Dél- 
Mezopotámia történetének ezt az időszakát — régészetileg a chalkolitikumot 
— az 5. évezred második harmadától a 4. évezred közepéig számíthatjuk; bár 
több, viszonylag önálló fokozatát különböztethetjük meg, utolsó — egyben 
gjelentősebb, az Ur város mellett, Mezopotámia legdélibb részén feltárt 
fontos lelőhelyről elnevezett — korszakáról összefoglalóan Ubaid-kornak 
vagy —kultúrának nevezhetjük. 

A dél-mezopotámiai alföldre először talán a Tell Halaf-kultúra 
lakossága juthatott el, útban a Perzsa-öböl felé; a terület betelepítésében 
azonban kezdeményező szerepet az Irán felől érkező népcsoportok hullámai 
játszottak, akiknek útvonalát a Tigris középső szakaszától követni tudjuk. 

Az Ubaid-kultúra elején jelent meg a forgatható mintázólap (tournette), 
majd az 5-4. évezred fordulóján tökéletesített utódja, a fazekaskorong, mely 
forradalmasította az edénytermelést: ipari méretűvé tette, ugyankkor 
művészi értékétől lassan megfosztotta. 

A rézöntés Mezopotámiában e korban jelent meg. Szerszámok (balta, 
kés, kaparók) és fegyverek (nyílhegy, buzogányfej) készültek rézből. 
Északon feltűnt — ékszerként — az arany is. 


Az Ubaid-kultúra lényegében egész Dél-Mezopotámiában. elterjedt. 
Számos későbbi városi település alsó rétegei e korba nyúlnak vissza (Uruk, 
Ur, Eridu, Nippur, a Diyálá-völgy városai stb.). Hatása — ezen túl — Észak- 
Mezopotámiára is kiterjedt. Az  Ubaid-kultúrában jött létre Dél- 
Mezopotámia, pontosabban a későbbi Sumer egységes fejlettségű 
gazdasága. A rendelkezésre álló gyér forrásanyag alapján ítélve 
megkezdődött az öntözéses földművelés. E területen az évi 
csapadékmennyiség általában nem éri el a 150-200 millimétert, viszont az 
Eufrátesz nyáreleji áradása elegendő vizet biztosít. A folyó alsó szakaszán 
nagy a hordaléklerakás, így a meder állandóan változik. A földművelés 
először az éppen elhagyott árterületeket hódította meg; e kor a csatornázást 
még nem ismerte. Az Ubaid-kultúra mezőgazdasága tehát átmenetet 
képviselt az északi dombvidék esős földművelése és a később kialakuló 
csatrnázó öntözés között. Az öntözés eleinte a vízmeder szabályozása volt 
csupán. 

Ekkor honosodtak meg e területen a legfontosabb kultúrnövények, a 
gabonafélék (búza, árpa, tönköly), a borsó, a lencse, s talán már a len is. 

A későbbi sumer mitológia e kor emlékét őrzite azokban a 
hagyományokban, amelyek a gabona a Zagrosz-hegységből jött Dél- 
Mezopotámiába. Egy mitikus szöveg szerint ,Az ország úrnője" 
kezdeményezte a gabona és bab átplántálását: , Menjünk hát a hegységbe; a 
hegységbe, hol gabona és bab nő; a tiszta folyóhoz, hol a víz kibuggyan a 
föld alól; hozzuk el a hegységből a gabonát; hozzuk hát el a gabonát 
Sumerbe, ismertessük meg hát Sumert, mely nem ismeri, a gabonával." Az 
Ubaid-kultúra korában Dél-Mezopotámia lakossága gyors ütemben nőtt. A 
falujellege némileg módosult. Részben — a korábbi észak-mezopotámiai 
településekhez viszonyítva — fokozódott a koncentráltság (Eridu temetője — 
a korszak végéről — több mint ezer sírt tartalmaz), nagy lélekszámú, bár 
még mindig túlnyomó többségben földművelésből élő települések jöttek 
létre; részben pedig az első közösségi intézményekkel is találkozunk: a 
, templom"-mal, mely a termékenységi kultusz állandó színévé vált, s 
melyek helyén a rendszeres átépítések lassan feltöltötték a talajt, 
mesterséges teraszt, a későbbi magastemplom, akkád nevén zikkuratu 
előzményét hozván létre. Valószínűleg megkezdődött a munkamegosztás és 
a lakosság társadalmi rétegződése is. A falusi települések megtették az első 
lépéseket a várossá szerveződés felé. 


Az Ubaid-kor lakossága Mezopotámiában kétségtelenül heterogén volt. 
Ezt a lakosságot azonban csupán negatívan tudjuk meghatározni: nem 
sumerek voltak, nem azonosak azzal az etnikummal, amelyet a 3. évezredi 
mezopotámiai történelemben e terület lakosaiként megismerünk. A sumer 
nyelv jövevényszavai, Dél-Mezopotámia földrajzi nevei egyöntetűen 
tanúsítják, hogy e területen a sumereket megelőzően más nyelvet vagy 
nyelveket beszélő népcsoportok is éltek. Dél-Mezopotámia anyagi kultúrája 
viszont töretlen fejlődést mutat egészen addig az időszakig bezárólag, 
mikor már a sumerek ottléte valószínűnek látszik. Így, ha a sumerek 
megjelenését régészetileg egyelőre nem is sikerül pontosan rögzíteni, az 
kétségtelen, hogy az Ubaid-kultúra lakossága nem ők voltak. Az Ubaid- 
kultúra dél-mezopotámiai lakosságát ezért jelenleg célszerű a , sumerek 
előtti", presumer elnevezéssel jelölni, számításba véve azt is, hogy 
valószínűleg nem egységes etnikummal van dolgunk. Ez a presumer 
lakosság - mint az  Ubaid-kerámia maga -  Dél-Mezopotámiára 
korlátozódott, noha hatása távolabbi területen (észak felé a Tigris 
völgyében, nyugat felé egészen a Földközi-tenger partvidékéig) is 
észrevehető. 

Valamivel világosabb a helyzet Észak-, s különösen Északnyugat- 
Mezopotámia lakosságát illetően. E területen az  Ubaid-kultúrával 
párhuzamosan a TIell Halaf-kultúra utolsó korszakának továbbélő 
hagyományai voltak az uralkodók. Jelentős helyi módosulásokat okozott az 
Ubaid-kultúra hatása. Megfigyelhető azonban, hogy a 4. évezred legelején 
Szíria felől előbb csak a Balih és Habur vidékén, majd az Eufrátesz egész 
középső szakaszán, végül Észak-Mezopotámia területén hirtelen egy új 
kerámia-kultúra terjedt el, egyszerű vonalas festésű edényekkel. E kerámia 
előzőleg a Tell Halaf-kultúra észak-szíriai helyi változata volt. Az új 
kerámia megjelenését valószínűleg a sémi , nyelvcsaládhoz? tartozó népek 
hullámszerű nyugat-keleti vándorlásával kell kapcsolatba hoznunk. Észak- 
Szíria és a  Habur-vidék lehetett a sémi népek  elvándorlásának 
kiindulópontja, őshazája. A Mezopotámia területére érkezett sémi törzseket 
későbbi elnevezésük felhasználásával protoakkádoknak, az akkádok 
őseinek nevezhetjük. A protoakkádok a 4. évezred óta Észak-Mezopotámia 
legfontosabb etnikuma lehettek. 

A 4. évezredben tehát a későbbi történeti fejlődés szempontjából 
legfontosabb két etnikum Mezopotámia területén egyrészt délen a 
presumerek, másrészt északon a protoakkádok voltak. 


Az Uruk-kultúra 


Dél-Mezopotámia egyik legfontosabb települése Uruk volt; a város 
helyén a legkorábbi, még az Ubaid-kultúrához tartozó település az 5. 
évezred végén (C14-dátum: 41154160 év) keletkezett, tehát az alföld 
betelepítése után nem sokkal; fontosságát nem utolsósorban az adja, hogy 
ettől az időtől kezdődően  kultúrrétegei folyamatosan követik a 
mezopotámiai történelem változásait — a parthus korig! —, így Uruk a mérce 
lehet más lelőhelyek rétegeinek datálásánál. Több mint fél évezreden át 
Uruk az Ubaid-kultúra egyik legjellegzetesebb lelőhelye volt, lakói az 
Eufrátesz közeli vizének spontán eloszlására alapított földművelésből, 
valamint halászatból éltek. Urukban a nád fontos haszonnövény. volt, 
különböző fonatok készültek belőle, s részben a lakóházak is — később a 
döngölt agyag épületek még sokáig megőrizték a nádépítkezés stílusjegyeit. 
A termékenységkultusz központjában a nád állt. 

Uruk a 4. évezred közepe táján hatalmas fejlődésnek indult. Az uruki 
leletanyag valójában csak reprezentálja Dél-Mezopotámia ekkori fejlődését, 
a folyamat más településeken hasonlóan mehetett végbe, egyelőre azonban 
Urukot ismerjük a legalaposabban. Így Dél-Mezopotámia történetét a 4. 
évezred második felében uruki kultúrának nevezhetjük. 

A 4. évezred második felében elvált egymástól Észak- és Dél- 
Mezopotámia fejlődése. 

Északon, ahol a következő mintegy másfél évezrednyi időszak 
jellegzetes lelőhelyei Tepe-Gavra és Ninive voltak, az öntözéses 
földművelés kialakításának technikai nehézségei — a víz kiemelését nem 
tudták megoldani — folytán a földművelés megmaradt az eső biztosította 
keretek között, vagyis stagnált, és a gazdasági élet más ágai kerültek 
előtérbe, részben bizonyos állattenyésztés, főként azonban a kedvező 
földrajzi helyzet hatására a közvetítő kereskedelem. Észak-Mezopotámián 
át vezetett minden fontos útvonal közvetlenül az Örmény hegyvidék felől, 
távolabbról azonban a Kaszpi-tenger keleti partján, a Zagrosz-hegységen, 
illetve nyugaton a Taurus hegyeiben fekvő fémlelőhelyek felől. Észak- 
Mezopotámia tehát a rajta át vezető kereskedelmi utakból gazdagodott, még 
ha saját termékeit (követ, ólmot) is cserélte. E területnek azonban a 4. 


évezred közepén kezdődő időszak gazdasági fejlődésében csak másodlagos 
szerep jutott, így jelentősége is nagymértékben csökkent. 

A 4. évezred közepén Dél-Mezopotámia az egyetemes emberi 
társadalom fejlődésének élvonalába került, az Uruk-kultúra ennek első jele 
volt. Az Ubaid-kor anyagi kultúráját fejlettségben Uruk körülbelül a VI. 
archaikus ásatási rétegben hagyja el. (Urukban összesen tizennyolc 
archaikus réteget különböztetünk meg, a XVIII. a legkorábbi, az I. a 3. 
évezred elejének korába esik.) Eddig — és ezen a ponton — a termelőerők 
fejlettsége a falusi települések fejlettségének felelt meg. Erre vonatkozóan 
fontos forrásunk a sumer nyelvbe átkerült presumer jövevényszavak néhány 
csoportja: az átvett szavak azt az állapotot tükrözik, amelyben a sumerek a 
dél-mezopotámiai kultúrát megismerték. A presumer jövevényszavak egy 
része a mezőgazdaság szókincse: , eke"; ,,vetőbarázda"; , szántó paraszt"; 
, tönköly?"; , tönkölysör"; , datolyapálma"; , datolya"; , datolyafürt". Az eke 
feltalálása a 4. évezred elejéhez fűződik. A sumer mitológia később ősi 
hagyományokat dolgozott fel, s e kor emlékét őrizte meg, amikor 
különböző mítoszokban a mezőgazdasági szerszámok (eke, kapa, balta) és a 
növényi kultúrák (gabona), valamint a szarvasmarha- és juhpásztorság égi 
eredetét hirdette; e kor, az antropomorf istenek megjelenésének is kora, 
ajándékozta meg az embereket a civilizáció termelőeszközeivel. Az 
állattenyésztés és az állati nyersanyagok feldolgozása sokrétűen tükröződik 
a sumer nyelv presumer jövevényszavaiban:  , pásztor";  , juhász"; 
, juhászbojtár"; , tímár"; , kallózó"; ,ványoló". A meglévő kézművességek 
presumer jövevényszavai a következő mesterségeket ölelik még fel: , ács"; 
,kovács?; , fazekas"; , agyagos"; , építőmester"; , pék". 

Jövevényszóként került a sumerbe — valószínűleg a protoakkád nyelvből 
— a , kereskedő"? kifejezés; ismeretlen eredetű jövevényszó a , réz" szava. 

A 4. évezred második felében , találták fel" Dél-Mezopotámiában a 
csatornázást. Indítékul valószínűleg az Eufrátesz elhagyott medrei és 
holtágai szolgálhattak, az első csatornák ezeken legfeljebb igazítottak. A 
dél-mezopotámiai csatornarendszer a 2. évezred elejéig épült, északabbra 
azonban - Babilon magasságában,  Közép-Mezopotámiában —- a 
csatornahálózat bővítése minden központi hatalom legfontosabb feladata 
maradt, s új területeket különösen északon csak új csatornák építésével 
kapcsolhattak be a földművelésbe. A csatornarendszer — az Eufrátesz hat 
, folyójából" kiindulóan — behálózta az egész Országot (sumerül , folyó" és 
, Csatorna" egy szó). Az áradások vizére alapított földművelés Mezopotámia 


viszonyai között kezdetleges volt: azért, mert a talaj összetétele a víz 
szintjének szabályozását kívánta meg, részben pedig azért, mert az 
Eufrátesz — vízbősége és szintingadozása folytán — tulajdonképpen el is 
pusztította a növényzetet és a kultúrtalajt. A víz a mitológiában pusztító, 
romboló princípium. A csatornázás, mely nem csupán vízvezető 
árokrendszert, de gátakat és zsilipeket is jelentett, szabályozta a víz szintjét, 
lehetővé tette a víznek a gyökérzethez való eljuttatását, vagyis 
mindenekelőtt biztonságossá tette a termelést. 

Ezen túl is: magas termékenységet teremtett, megváltoztatta a 
gabonafajták — biológiai tulajdonságait - az Európában elterjedt 
kultúrnövények többségének háziasítása itt fejeződött be (pl. hatsoros árpa) 
— és a talaj kémiai összetételét is. 

A mezőgazdaság fejlődése az  Uruk-kultúrában kezdődött; a 
növénytermelést az állattartás (szarvasmarha, juh) egészítette ki. A 
mezőgazdaság gyorsütemű fejlődése a munkamegosztás fejlődését — 
foglalkozások kialakulását — is kiváltotta, s ezáltal néhány korábbi 
falutelepülés elérte a városias szervezettségi fokot. 

Uruk társadalmi képét a város települési formája mutatja. A 4. évezred 
közepe táján, a VI. ásatási rétegben a későbbi templomnegyed, az Eanna 
(An és Inni istenek székhelye) már fallal is elkülönül a város többi részétől, 
a következő, V. rétegben az első templom is megjelenik, hatalmas mérete 
(75x29 méter) a termékenységi kultusz nagy jelentőségét és a földművelést 
irányító réteg (a későbbi papság) vezető szerepét mutatja. A presumer 
eredetű jövevényszavak között megtaláljuk az , úr" jelentésű szót is, ez a 
sumerben mind a királyt, mind a főpapot jelölte; ugyancsak presumer 
eredetű a ,követ, hírnök"? jelentésű szó. Vagyis kialakulóban volt a 
kezdetleges államszervezet. Uruk tehát a 4. évezred második felében már 
városnak tekintendő, mind kiterjedését, mind munkamegosztási szintjét 
illetően; a társadalmi termelés adott fokán lehetséges területi 
munkamegosztást is megvalósította, a termékcserét a környező területekkel, 
de mindenesetre már fejlett társadalmi munkamegosztást mutat. A várost 
termelőegységként épp az utóbbi jellemzi. 

Uruk — a város — kétségtelenül önálló politikai-jogi egység is volt. 


Az őssumer kor 


A sumerek néhány hullámban, fokozatosan érkezhettek Mezopotámia 
területére az Uruk-kultúra időszakában. Eredetükről semmi biztosat nem 
tudunk, eredethagyományt nem őriztek meg, az Ország lakóinak tartották 
magukat. Valószínű legfeljebb annyi, hogy tengeri úton érkeztek, a Perzsa- 
öböl felől: a már jellegzetes sumer kultúra dél-északi irányban terjedt el. A 
sumerek korábban feltételezett hegyvidéki eredete tévedés. 

Antropológiailag a sumerek ugyanúgy keverék típust képviselnek, mint 
protoakkádok. 

Nyelvük önmagában áll, rokonok nélkül; az eddigi rokonítási kísérletek 
a kártékony dilettantizmus határán, vagy éppen azon túl mozognak. (Így a 
magyar nyelvvel való egybevetés is.) Amit a 3. évezredi dél-mezopotámiai 
kultúrában jellegzetesen sumernek minősíthetünk, mind itt fejlődött ki 
Ubaid- és Uruk-kori előzményekből. A sumer nép és kultúra tehát 
történetileg nézve teljes egészében Dél-Mezopotámiához kötött; az 
eredetkutatás ebben az esetben is értelmetlen. 

Az Uruk-kultúra valóínűleg fokozatosan sumerizálódott; a sumerek 
beépültek a már kialakult termelési viszonyokba, de az ő nyelvük vált Dél- 
Mezopotámia beszélt nyelvévé. 

Ugyanakkor átvették a presumer lakosságtól a folyó- és helyneveket — 
ezek némelyikét átértelmezték sumerre is, pl. a sumer uru, , város?" szó 
változataival Uruk és Eridu nevét is (előbbit , Város", utóbbit ,a szép 
város" jelentéssel) —; átvették a termékenységkultusz jelképeinek nevét, a 
kialakult istenfogalomnak megfelelően istennek minősítve e jelképeket 
(Innin — ,a nád úrnője", de sumerül , az ég istene"). Az őssumer kultúra 
tehát a dél-mezopotámiai örökség sumerizálása. 

A 4. évezred vége, amit őssumer kornak nevezhetünk, a termelőerők 
gyors fejlődését hozta. Erre vonatkozóan legfontosabb forrásunk az e 
korban, Uruk IVa rétegében megjenő írás. Az Uruk IVa írás kép alakú jelei 
pontos képet adnak a kor termelőeszközeiről. Valamivel későbbiek a IIIb 
réteg táblái, amelyekhez hasonlók északabbról, Dzsemdet-Naszr egykorú 
rétegeiből is előkerültek (régebben Dzsemdet-Naszr e rétegét önálló 
történeti periódusként volt szokás elkülöníteni, valójában azonban csupán 
az őssumer kor egyik szakasza). Az Uruk III/II-, Dzsemdet-Naszr-táblák 
nyelve biztosan azonosítható a sumerrel (az írás fonikus: néhány nyelvtani 
elemet is jelöl), így a segítségével rögzített jegyzékek szókészlete is a 
történeti forrásokat gyarapíthatja. Az, hogy az írás — az irányító bürokrácia 


segédeszköze — az állami életben megjelent, önmagában is az őssumer kor 
termelési viszonyainak fejlődésére vall. 

Az írást — mondhatjuk — nem feltalálták: kialakult. Fejlődése 
valószínűleg a  mezolitikum emlékeztető képjeleiig nyúlik vissza. 
Fejlődésének lényege az, hogy a rögzített képjelhez egy adott hangsor 
kapcsolódik, majd a jel — eredeti , jelentésétől" függetlenül — e hangsor 
felidéző eszköze lesz, a hangsor (hangkapcsolat, hang) pedig bármely nyelv 
adott hangsorát rögzítheti, e hangsor jelentésétől függetlenül. Az írás 
fonetizálódásának tehát fő eszköze az, ha más nyelvet próbálnak meg 
rögzíteni a jeleivel. A sumer írás jeleihez fűződő hangsorok csak kis 
részben jelentik sumerül azt a tárgyat, amit a kép maga ábrázol. Ebből 
következik, hogy a sumer írás előzményét, az emlékeztető képjelek Uruk 
IVa rétegében is megfigyelhető rendszerét nem sumer nyelvű nép alakította 
ki. De mint minden mást, amit Dél-Mezopotámia lakosaitól átvettek, a 
sumerek ezt is korábban ismeretlen tökélyre fejlesztették. 

Az Uruk IVa rétegében talált több száz tábla összesen mintegy kétezer 
írásjelet használ. 

A jelek száma később fokozatosan csökken ugyan, mégis mintegy 500 
jel az ékírás többé-kevésbé állandóan használt készletébe tartozik. Ez az 
írás — mind a sumer, mind az akkád nyelv jelölésére — hangírás: jelei egy- 
egy szó vagy szótag hangsorát, néhány jel pedig a magánhangzókat 
rögzítik. A jeleknek a különböző eredetű szójelentések maradványaként 
több olvasata is lehetséges (polifónia). Az olvasás megkönnyítésére ún. 
determinatívumokat használtak: valamely fogalomkörre (ország; folyó; női 
név; fatárgy; stb.) utaló jelet; továbbá a szójelek egy részét szótagolva is 
rögzítő fonetikus kiegészítéseket. A jeleket puha agyagba hegyes 
íróvesszővel nyomták, a sorok balról jobbra haladnak; a jelelemek ék alakú 
formája nyomán kapta az írás a Kr. u. XVIII. században az , ékírás" nevet. 

Valószínű, hogy az Uruk IVa réteg írásának előzményei is voltak, ilyen 
emlék azonban mindeddig nem került elő. 

Az őssumer korban az öntözés és csatornázás az egész 
mezőgazdaságban elterjedt. A , kert? szó jele: növény, csatorna mellett. A 
növényi kultúrák közül gyakori a tönköly, búza, árpa jele; találkozunk a sör 
és a kenyér jelével, megjelenik a datolya és a szőlő. Az állatok közül 
előfordulnak: szarvasmarha, tehén, borjú, bivaly, sertés. Az állattartás 
istállózó volt; a tejet egy kanna rajza jelöli (fejés!). A legfontosabb 
haszonállat a juh lehetett; több mint harminc jel különbözteti meg a 


juhfajtákat, -nemeket, -életkorokat. A halászat (halfajták, háló) ugyanilyen 
fontos. Az , enni" szónak két jele ismeretes: száj és gabona, száj és hal rajza 
— ez a két legfontosabb táplálékot határozza meg. A szerszámok közül 
jelként szerepel: ásó, eke, fúró, balta, kés; a fegyverek közül: tőr, íj, nyíl. A 
szállítóeszközök közül több fajta hajó, négykerekű szekér és szán rajzával 
találkozunk. A fémek jele ritka; a réz jele a szállításnál szokásos tömb 
formát mutatja. A , ház? jelentésű jelek részben kő- vagy agyagtégla, 
részben nád építkezésre vallanak. 

A termelési viszonyokra utal a pecséthenger széleskörű használata: ez 
mindig a magántulajdont jelezte. A földhasználat magánjellegű lehetett, de 
kialakulóban voltak a nagy birtoktestekből álló templomgazdaságok is. Az 
írásos emlékek feltehetően utóbbiak igazgatását könnyítették meg. 

A települések szervezetének nemzetségi eredetét jelzi, hogy az 
önigazgatás vezető testülete az , atyák" nevet viselte. A város azonban a 
nemzetséghez való tartozás kritériumának helyére a helyhez való tartozás 
kritériumát állította polgárjogi viszonylatban: az urbanizálódás, a társadalmi 
munkamegosztás a vérségi kötelékek jogi következményét háttérbe 
szorította. Egy város lakója — , a város fia". 

A társadalmi munkamegosztás fejlettségét az önálló foglalkozásként 
elkülönült kézművességek helyzetéből ítélhetjük meg. A kézművesek külön 
szervezetben dolgoztak, volt elöljárójuk (, nagy kovács"). 

A presumer nyelvből átvett , úr" (en) szó mellett megjelent a katonai 
vezető sumer elnevezése (, nagy ember", lugal). Gyakori a , főpap" értelmű 
szó is. 

Az őssumer kor társadalma tehát városias szervezettségű, korai 
osztálytársadalom volt. Az állam -— e legprimitívebb formájában — a 
közösség (város) egészének összefogó, munkát szervező és vezető, egyben 
pedig kultikus szervezete volt. 


A városállamok kora 


A 3. évezred első fele Dél-Mezopotámiában a csatornázó-öntözéses 
gazdálkodás teljes kifejlődésének és virágzásának időszaka volt. Az Ország 
egész területe lényegében egységesen fejlődött, és azonos szintre érkezett el 
az időszak végén. A hasonló fejlettségű tájegységek önálló politikai 
egységekbe tömörültek, városállamokba, amelyek mindegyike egy-egy 
csatornát vagy csatornaszakaszt tartott fenn, s a politikai funkciókat is 
egyesítő, de főként gazdasági szervező város fennhatósága alatt állt. A dél- 
mezopotámiai csatornarendszer sajátossága folytán — ti. a csatornák, 
folyamágak észak-déli irányban szelik át az alföldet — minden város 
létérdeke volt, hogy minél nagyobb csatornaszakasz fölött rendelkezzék. 
Ezért e kor politikai története nem egyéb, mint a különböző városállamok 
küzdelme az egyeduralomért, idegen területek meghódításáért. 

A dél-mezopotámiai alföld zárt gazdasági egység: lakossága e korban 
lényegében sumer volt; a politikai széttagoltság ellenére is e két tényező 
hatása alatt élt elevenen az Ország egységének tudata, s jött létre Sumer 
egységes kultúrája: irodalma, művészete, mítoszai, vallása. 


Uruk és Kis , mitikus? királyai 


A 3. évezred elején Dél-Mezopotámia gazdasági-politikai életének 
erővonalai két pontban találkoztak. Uruk volt a legnagyobb déli város, Kis 
pedig az északi — már a protoakkádok lakta közép-mezopotámiai zónával 
érintkező — terület központja. Egy ideig Uruk tartotta kezében a déli és 
keleti kereskedelmet (a Perzsa-öböl keleti és nyugati partján fekvő 
országokkal, illetve a Zagrosz-hegységgel), Kis viszont a fém beszerzése 
miatt fontos északi útvonalak ellenőrzője volt. 

A korszak politikai változásainak fontos forrása a sumer királylista (Id. 
ÓKTCHh 85-88. oldal), melyet 2100 táján Urukban állítottak össze — később 
még többször kiegészítették —, éspedig úgy, hogy a városok történeti 
hagyományaiban szereplő királyneveket és dinasztiákat egymás után 
sorolták. E sorrend fiktív, a párhuzamosság azonban helyreállítható, és így — 
kellő kritikával használva — e királylista támpontokat nyújthat a történeti 


rekonstrukcióhoz. Ugyancsak fontos forrás a sumer mitológia. A 
szövegeket magukat csupán a 2. évezred elején jegyezték le, szóbeli 
hagyományozásuk azonban a 3. évezred első felébe nyúlik vissza, a 
mítoszok többsége a városállamok korát tükrözi. 

Változatlanul fontos történeti forráscsoportot enek a sumer nyelv 
jövevényszavai; az átadó nyelvek közül ekkor már legnagyobb jelentősége 
a protoakkádnak volt. Végül, a legfontosabb forráscsoportot az egykorú 
okmányok és a korszak végén megjelenő történeti feliratok jelentik. 

Uruk egyik korai királyához, Enmerkarhoz egy jellegzetes mítosz 
fűződik: Dél-Mezopotámia gazdasági helyzetének leghűségesebb tükre. E 
mítosz szerint Enmerkar a távoli Aratta urától — a Zagrosz-hegység lakóitól 
— aranyat, ezüstöt és drágakövet kíván. 

Aratta ura ismételten elutasítja Enmerkar követét, egészen addig, amíg a 
Sumer esőisten meg nem mutat neki egy uruki búzakalászt. Végülis Aratta 
ura rendszeresen ajándékoz Uruknak  nemesfémet,  építőkövet és 
drágakövet; Enmerkar pedig rendszeresen ajándékoz Arattának gabonát. A 
hosszú mitikus eposz hátterében a Dél-Mezopotámia és Zagrosz-hegység 
között kialakult termékcsere (ajándékozás — termékcsere) áll. Sumer a 
kialakuló elő-ázsiai területi munkamegosztásban gabonatermelőként vett 
részt, és gabonafölöslege hosszú időre biztosította számára a vezető 
szerepet. 

Észak felől, a protoakkádok közvetítésével érkezett Dél-Mezopotámiába 
a réz és a bronz (réz és ón ötvözet); protoakkád jövevényszó jelöli a sumer 
nyelvben a , hagyma", , cédrus", , ciprus", , puszpáng?, , tölgy", , fenyő" 
szavakat, ami a kereskedelmi kapcsolatok irányát is jelzi. Ugyancsak 
protoakkád eredetű az , ár" (- , rögzített érték") szó is a sumerben. 

Kis város lakosságában valószínűleg már jelentős hányadot tettek ki a 
protoakkádok. Kis királyai már viszonylag fejlett osztályállamban 
uralkodhattak. A város ásatásai a királyi palota elkülönültségét és fejlett 
védelmi rendszerét mutatják. A király itt világi hatalmasság volt, közvetlen 
papi funkciók nélkül. A társadalmi függőség két formáját ismerték; az 
, alávetett? szó később a rabszolga jelölésére szolgált — ebben a jelentésben 
vette át a protoakkádból a sumer nyelv is; egy sajátos kifejezés pedig — 
muskainum, illetve muskénum akkádul, maskaten sumerül — a palotához 
nem személyében, hanem gazdaságilag kötött személyt jelölte. Mindkét szó 
már korán átkerült a sumerbe is, bizonyítva a korai sumer-akkád 
érintkezéseket. 


Kis uralkodói közül többről jegyzi meg a királylista, hogy külföldön 
hódítottak. Etanáról később, a 19-18. században egy akkád nyelvű eposz is 
keletkezett. Kis hódításai alatt valószínűleg inkább kereskedelmi 
kapcsolatok felvételét kell értenünk. Mind Uruk, mind Kis a 
külkereskedelem biztosítására törekedett. A királylista az egyik uruki 
királyról is megjegyzi, hogy ,alászállt a tengerbe, fölemelkedett a 
hegyekbe"? — ez a Perzsa-öböl és a Zagrosz-hegység országaival kiépített 
kapcsolatokra vonatkozik. 

Kis és Uruk mitikus hagyománya e kor királyainak tulajdonítja a 
várofalainak felépítését. E hagyományt az ásatások más városokkal 
kapcsolatban is igazolták. A 29-28. század táján Dél-Mezopotámia 
jelentősebb városai mind falat építettek a lakott területek köré, sőt a 
fontosabb mezőgazdasági területeket is fallal vették körül. Uruk falainak 
hossza csaknem tíz kilométer volt; a védelem céljait mintegy kilencszáz, 
félkör alakú bástya szolgálta. A körülfalazott terület egyharmada gazdasági 
rendeltetésű volt: Innin istennő kertje. E falak a városállamok egymás elleni 
harcai során, védekezésül készültek. A városállamok már hadsereget is 
tartottak; ennek létszáma ugyan nem volt jelentős — az epikus hagyomány 
adatai alapján legfeljebb egy-kétszáz fő lehetett Urukban -—, arra azonban 
alkalmas volt, hogy a szükség esetén mozgósított lakossággal együtt 
biztosítsa a védelmet, vagy támadjon, sőt talán, hogy kereskedelmi utazások 
fedezetéül is szolgáljon. 

Kis és Uruk küzdelmét egy rövid eposz örökítette meg, ebben Kis 
királyának seregei Uruk alá vonulnak, Uruk királya, Gilgames azonban 
megvédi a várost. Az eposzban említett kisi királynak már felirata is 
ismeretes — ez a legkorábbi sumer királyfelirat —, a szereplők tehát történeti 
személyek, az epikus helyzet pedig legalábbis tipikus volt e korban. 
Gilgames Uruk királyaként a 28. század táján a várost jól erődített és 
jelentős erőforrások fölött rendelkező központtá tette. Alakját később isteni 
tiszteletben részesítették, és egy sor mítoszt kapcsoltak hozzá (küzdelem az 
égi bikával, hadjárat a cédrushegyre stb.). E mítoszok önálló feldolgozása 
volt a 19-18. században keletkezett akkád nyelvű Gilgames-eposz, mely 
később egész Elő-Ázsiában elterjedt. A sumer kiseposzokban Gilgames a 
városa dicsőségéért és virágzásáért küzdő király; az akkád eposz inkább a 
hős személyes sorsának kulcskérdéseit állítja előtérbe. 

A városállamok mindegyike egy-egy kisebb terület korábbi 
faluközösségeiből szerveződött. A faluközösségek politikai szervezete az 


önigazgatás demokratikus formáját jelentette. A katonai vezetőből (lugal) 
fokozatosan király lett;  Dél-Mezopotámiában bizonyos mértékig 
összefonódott a lugal tisztsége a korábban ismert gazdasági-kultikus , úr" 
(sumerül en, később enszi) funkcióval. Ahogy erősödött az uralkodó anyagi 
hatalma, ahogy növekedett az általa kisajátított földbirtok, úgy szorult egyre 
inkább háttérbe a demokratikus önigazgatás. E primitív demokrácia legfőbb 
szerve a fegyverbíró férfiak (sumerül: gurus) összességét egyesítő 
népgyűlés volt. A népgyűlés, mint ezt a Gilgames-eposz sumer előzményei 
is mutatják, városállamok korában még tényleges hatalom volt, a háborút 
például ő határozhatta el. Később már csak tanácsadási joggal rendelkezett, 
és a 2. évezred első fele óta legfeljebb a városi polgárokért való 
egyetemleges felelősség szerveként maradt fenn, a királyi hatalom alá 
rendelve. 


Ur az I. dinasztia korában 


A 27. század táján Kis elveszítette tényleges politikai-gazdasági vezető 
szerepét, valószínűleg annak kapcsán, hogy a városállamok külföldi 
kapcsolataiban egyre fontosabb szerep jutott a Perzsa-öböl vízi 
útvonalának, valamint az Eufrátesz középső szakaszán épült, s a folyó 
mellett könnyen, veszélytelenül megközelíthető Mari városnak. Dél- 
Mezopotámia északi kapcsolatai egy időre háttérbe szorultak, talán a 
Zagrosz-hegység önálló politikai alakulatainak (Elam) fokozatos 
megerősödése és jeszkedése miatt is. Helyettük a Perzsa-öböl országai és a 
Szíria felől elérhető nyugati területek váltak Dél-Mezopotámia partnereivé. 
Mindenesetre Kis egykori befolyását őriza , Kis királya"? cím, mely az egész 
Dél-Mezopotámia fölötti uralom birtokosát illette. Ilyen uralkodó lehetett 
egy ismeretlen város királya, Meszalim is, aki saját feliratából is (ld. 
ÓKTCRHN 88. oldal), történeti utalásokból is (vö. ÓKTCH 92. oldal [/9. sor) 
ismert, mint külső döntőbíró két dél-mezopotámiai város, Lagas és Umma 
határviszályában. 

Kedvező fekvése folytán tett szert nagy jelentőségére Ur város. A 
Perzsa-öböl legkedvezőbb kikötője volt az övé, így a tengeri úton érkező 
nyersanyag — drága- és féldrágakő, kagyló, nemesfém, kő — kereskedelmét 
hosszú időre magához tudta ragadni. 


Ur már nemcsak gabonát exportált, hanem a sumer kézművesség 
termékeit is. A nagy jelentőségű gyapjúfeldolgozás nyersanyaga helyi 
termék volt, Ur azonban — Mezopotámia történetében először — import 
nyersanyag (fémek, kő) export célokra való feldolgozását is megszervezte. 
Ettől kezdve Dél-Mezopotámia még intenzívebb  külkereskedelemre 
törekedett, hogy kézművessége számára részben nyersanyagpiacot, részben 
késztermék felvevő piacot biztosítson. 

Ur I. dinasztiája a sumer királylistában szerepel. Az ásatások napvilágra 
hozták a város 27-26. századi rétegeit. A templomnegyed mellett egy kb. 
1800 egyszerű sírt tartalmazó temetőt tártak fel. A temető nagysága, a 
lakónegyed kiterjedése, valamint egyéb adatok alapján Ur e korban néhány 
tízezer főnyi lakossággal rendelkezett. A legértékesebb leletegyüttest 
királysíroknak szokták nevezni: 16 aknasír, mindegyikben gazdag 
mellékletek művészi nemesfém- és drágakőtárgyakkal, kagyló- és lazúrkő 
intarziákkal. 

Ez Mezopotámia legnagyobb kincslelete. A három legkorábbi 
királysírban emberáldozat (temetkezési szertartás) maradványai kerültek 
elő, közülük a legnagyobbikban 74 — többségében nő — halott csontváza. A 
temetkezési emberáldozat egyébként ismeretlen volt Mezopotámiában, s e 
kivételes előfordulását még nem sikerült kielégítően magyarázni. 


Lagas a 26-24. században 


A sumer királylista Lagas várost nem említi, valószínűleg Uruk-párti 
elfogultságból. E hallgatás ellenére is a városállamok korának egyik 
legfontosabb — és szerencsés leletek folytán a legalaposabban ismert — 
állama Lagas volt. Történetének ezen időszakát I. dinasztiának nevezhetjük. 

Lagas állam Sumer egyik legjelentősebb csatornája mellett feküdt; 
területe — legnagyobb kiterjedése idején — elérte az 1000-2000 km--t, 
lakossága a százezer főt. 

Lagasnak mintegy 45 kilométeres közös határa volt északnyugati 
szomszédjával, Umma városállammal; vizet részben közös csatornaág 
révén kaptak. Umma és Lagas megerősödése egyaránt a 26. század táján 
kezdődött; terjeszkedésük során mindkét város meg akarta szerezni a közös 
csatorna körzetét. Az eseményekről — bár egyoldalú beállításban — a lagasi 
királyfeliratokból, e műfaj és a sumer nyelv első nagyobb terjedelmű 


emlékeiből értesülünk (Id. ÓKTCh 89-93. oldal). Umma és Lagas seregei 
(könnyű- és nehézfegyverzetű osztagok, harci szekerek) kölcsönösen 
betörtek egymás területére, letarolták a vetést, Umma elrombolta Lagas 
csatorna-töltéseit, feldúlták más épületeit stb. Umma és Lagas viszálya 
tipikus volt e korban; a hódítások — az egyesítés erőszak útján való 
megkísérlése — óhatatlanul is tönkretették a csatornarendszer egy részét, s 
így közvetve az alluviális talajt. 

Lagas sikerei a 25. század elején Eannatum nevéhez fűződnek, aki előtt 
Umma leverésével megnyílt az út távolabbi hódítások felé is; Kis 
királyának nevezte magát, és Umma, Uruk, sőt Elam és Mari 
meghódításával dicsekedett. A mezopotámiai királyfeliratok nyelvezetének 
e fordulata távolabbi területeknél legfeljebb egyszeri adófizetést jelent; 
mindenesetre Eannatum (akinek seregét a feliratos Keselyű-sztélé képei 
mutatják) jelentékenyen kitágította a sumer városállamok politikai-katonai 
horizontját. A 25. században a termelőerők fejlettsége már szükségessé tette 
az egész Dél-Mezopotámiát felölelő egységes piac politikai egyesítését is. 

A 25-24. század fordulója az egység megteremtésének különböző 
kísérleteit mutatta fel, részben városok közti szövetségek formájában (a 
Lagas-Uruk szövetséghez ld. ÓKTCh 93. oldal), részben hódításként. A 
termelés gyorsütemű bővülése és az egységes piac megteremtésének 
kísérleteivel kapcsolatos katonai feladatok összhatásukban az egyes 
városállamokon belül a királyi hatalom nagymérvű merősödését és a 
vagyoni koncentrációt eredményezték. A természetbeni adók egy részét 
pénzbeni adó váltotta fel (ezüst — , pénz"), ami az önellátó gazdálkodás 
bomlásának és tudatos bomlasztásának folyamatát tükrözte, s ugyanakkor 
lehetővé tette a nagyobb vagyonfelhalmozást. 

Helyenként azonban már káros következményekkel járt: a lakosság 
elszegényedését vonta maga után (ha kevés a forgalomban lévő pénz, akkor 
a pénznek mint árunak aránytalanul magas lesz az értéke). A pénzt itt és 
alább közgazdasági fogalomként említjük; a pénzérmét az ókori 
Mezopotámiában nem ismerték. 

A 24. század elején Lagasban egy uralkodó, Urukagina átfogó 
államreformmal — akarta — megváltoztatni e komplex folyamatot. 
Reformintézkedéseit tartalmazó felirata (Id. ÓKTCh 93-96. oldal) az 
intézkedések céljaként hatásosan az özvegyek és árvák védelmét jelöli meg, 
ami azért több, mint propaganda. A , szabadság?" szót (amargi, , visszatérés 
az anyához") ő használta először. A felirat első része a régi helyzetet 


jellemzi. E helyzet leglényegesebb vonása az, hogy az előző uralkodók a 
szükséges anyagi erőforrásokat egyenesadók és -— részben — birtok- 
kisajátítás útján akarták biztosítani. Adószedők voltak az egész országban 
mindenütt, s a hajósok, a szamár- és juhpásztorok, a halászok a termelt 
javak nagy részét adták át e királyi biztosoknak. A templomgazdaság 
alkalmazásában álló bérmunkás-kistermelőktől pénzbeni adót követelt a 
király, ugyankkor gabona és kézműves termékek beszolgáltatását is 
megkívánta. Urukagina mindezt megszüntette: eltávolította a királyi 
biztosokat, visszaadta a templomgazdaság korábban kisajátított földjeit, 
megszüntette a pénzbeni adót, leszállítottaz adó- és illetéktételeket (azokat 
is, melyeket — mint például a temetési illetéket — a papságnak fizettek), 
megvédte a kistermelők földtulajdon-vagy földhasználati jogát, eltörölte a 
fennálló adósságokat, rendezte több bérmunkás-kategória bérét. Uralkodása 
első két évében — a reformot trónra lépése után hozta! — a lagasi gazdasági 
okmányok a gabonafejadag észrevehető emelkedését mutatják, különösen 
az alacsony tételeknél, ami arra vall, hogy az intézkedéseknek legalábbis 
egy része életbe lépett. 

Reformjai egészében véve az önálló termelőegységek megerősödését 
voltak hivatottak elősegíteni, függetlenül attól, hogy e termelőegységek 
milyenek: a legalacsonyabb sorban lévő kisparcella-tulajdonosoktól a 
hatalmas birtokú kizsákmányoló templomgazdaságig minden termelő 
gazdaság helyzetén könnyített. Intézkedéseinek távolabbi célja nyilván az 
volt, hogy a háborítatlan gazdasági felvirágzás elősegítésével végső fokon 
az állam termelési és katonai potenciálját emelje. A lagasi okmányok között 
nagy számban előforduló katona- és munkásjegyzékek kétségtelenné szik, 
hogy a hadsereg zöme ugyanazokból állt, akiken Urukagina reformjai 
könnyítettek. Urukagina tehát közvetett eszközökkel, áttételesen akarta 
ugyanazt elérni, amit elődei direkt módon próbáltak. Kedvezményeinek 
jelentős része azonban a gazdaságilag önálló templomgazdaság érdekeit 
védte, s ennyiben egy már elavulóban lévő tulajdonformát konzervált. 

Urukagina reformjai azonban nem segíthettek Lagason; az Ummából 
származó Lugalzaggiszi az Ország északi részének meghódítása után Lagas 
ellen fordult, és néhány éves háború során, Urukagina 8. évében a 
városállam területének nagy részét elfoglalta. 

Lugalzaggiszi hódítása egy új történelmi periódus kezdetét jelezte. 


Tulajdonviszonyok és a társadalom szerkezete a városállamok korában 


A városállamok korának tulajdonviszonyait főként a 25-24. századi 
gazdasági okmányok alapján tanulmányozhatjuk. Ezek többsége Lagas 
egyik nagy templomgazdaságából származik, de az innen nyert képet más 
városok forrásanyaga is kiegészíti. A források természetesen elsősorban a 
templomgazdaság viszonyait világítják meg: más szektorokat csak 
gyérebben ismerünk. 

Jogos a feltevés, hogy a termőföldek Dél-Mezopotámiában is egy-egy 
nagycsalád, vagy pedig területi alapon szervezett közösség  — 
földközösségek — , tulajdonában" voltak; a kollektív földtulajdon művelése 
azonban családi egységekben folyt (magán földhasználat). Ezt a helyzetet a 
csatornázó öntözés változtatta meg. Az öntözőrendszer kiépítése és 
karbantartása, valamint az öntözéssel lehetővé vált belterjes (intenzív) 
gazdálkodás rendkívül munkaigényes volt, ám ugyanakkor — minthogy a 
nagyobb termésnek, a gabonafeleslegnek volt felvevőpiaca — a bővített 
újratermelésre ösztönzött. 

A csatornahálózat ágai közelében fekvő földterületek vonzották a 
munkaerőt. E területek tulajdonosa — a földközösség — egyre növekvő 
számban alkalmazott bérmunkásokat, így tulajdonuk — minthogy ők 
munkamegosztásban és a termékek elosztásában az irányító szerepet 
játszották, s a többletterméket jórészt maguk sajátították ki — fokozatosan 
kizsákmányoló jellegűvé vált. Az ilyen földközösségi szervezet alakult át 
lassan templomgazdasággá, ahol a tulajdonos elvben egy istenség volt: azaz 
a termelőeszközökkel és a termelési tapasztalatokkal monopóliumszerűen 
rendelkező testület, a papság, mely a munkálatokat szervezte és a 
többletterméket kisajátította. A sumer templomgazdaság tehát a maga 
klasszikuformájában testületi magántulajdon volt. A város legjobb földjei 
voltak birtokában, és a termelés bővülése során egyre több munkaerő került 
a hatalma alá. 

A templomgazdaság földjei három kategóriára oszlottak. Az első 
kategória művelése majorszerűen folyt (e földek neve: nigenna, , az úr [en] 
birtoka"), munkacsapatokba osztott és a központi raktárakból természetbeni 
bért (fejadagot) kapó munkásokkal. Az állattenyésztés és a mezőgazdasági 
nyersanyag feldolgozása (bőr-, gyapjú-, söripar stb.) e kategóriához 
tartozott. Ez a kategória a földek 30 százalékát fogta át. A második 
kategória — a földterület 40 százaléka — művelése kis kiterjedésű (0,3-10 


hektár közötti) parcellákban folyt; ilyen parcellát mindenki kapott 
megművelésre és teljes haszonélvezetre, aki a  templomgazdaság 
szolgálatában állt: a főpap is, a legszegényebb bérmunkás is. E földek 
haszonélvezeti joga mintegy bérkiegészítés volt. Ezt így is nevezték: kur (a 
KURG jellel), azaz , táplálék-(rész)". A földek harmadik kategóriáját (neve: 
uru4-lal, , művelési" vagy ,paraszti" föld) ugyanilyen kisparcellás 
egységekb vehette át bárki megművelésére, meghatározott és a termés 
mennyiségétől független összegű (az átlagtermés 15 százalékát kitevő) bér 
vagy adó fejében, amit a templomgazdaság kapott. 

A templomgazdaság alkalmazottjai a város lakosságának 30-50 
százalékát tették ki. Ezek az alkalmazottak egyidejűleg voltak bérmunkások 
és kistermelők. 

Kizsákmányoltságukat fokozta, hogy a templomgazdaságban az elosztás 
raktárrendszerű, kiutalásos volt, ők tehát az árutermelésben önálló 
termelőként nem vehettek részt. A személyileg általában szabad 
templomgazdasági dolgozók között specializálódott, állandó réteget a 
kézművesek (ács, kőfaragó, kovács, ötvös, pék, mészáros, takács, borbély 
stb.) alkottak, a többi munkanemre szükség szerint rendeltek ki 
munkacsapatokat (mezőgazdasági idénymunkák: szántás, vetés, aratás; 
nádvágás; kertészet, csatorna-karbantartás, vízhordás, halászat; ökörhajtás, 
szamár- és juhpásztorság stb.). A munkacsapatok vezetői azonban mindig 
szakképzett és állandóan azonos munkát végző — privilegizált — személyek 
voltak. 

Rabszolgákkal találkozunk ugyan a templomgazdaságokban, de számuk 
a személyzet létszámának 10-15 százaléka lehetett, és nem a termelés 
legfontosabb ágaiban foglalkoztatták őket. Természetbeni fejadagjuk 
nemenként, életkor szerint és a végzett munka fajtájának megfelelően is 
változott; mennyisége valamivel elmaradt az azonos elbírálás alá eső szabad 
fejadagja mögött, s a rabszolgák nem kaphattak , táplálék"-parcellát sem. A 
csatorna karbantartásánál dolgozó felnőtt férfi rabszolga havi fejadagja 22- 
38 kilogrammnak megfelelő gabona között mozgott; emellett zöldséget, 
gyümölcsöt, némi olajat kaptak. A rabszolgacsalád minden tagja dolgozni 
volt köteles. 

A város művelésre alkalmas területeinek a templomgazdaságon kívüli 
része részben az uralkodó magántulajdona volt, részben pedig a még 
meglévő földközösségek közös tulajdona (ugyancsak magán földhasználat 
mellett). A királyi birtok a művelhető föld 10 százalékára terjedt ki, 


művelése körülbelül ugyanúgy folyt, mint a templomgazdaságé. A 
templomgazdaság és a királyi gazdaság hasonló tulajdonformát képviseltek, 
s így nem véletlen, hogy például Lagasban a kettő szervezetileg is közel 
került egymáshoz. A földközösségeket — amelyek az összterület 30-40 
százalékát birtokolták — forrásainkban, mint hasonló körülmények között 
bárhol, csupán bomlásának folyamatában látjuk. A földközösségi földekre 
vonatkozó, s e korban még szórványos adásvételi okmányok azt a 
folyamatot tükrözik, amely során a közös tulajdon a közösség vezető 
rétegének magántulajdonává válik. A földközösségi földek általában 
rosszabbak voltak, mint a  templomgazdaság földjei; a tulajdon 
koncentrációja az egyszerű földközösségi tagok — szabad emberek — nagy 
részét megfosztotta a megélhetéstől, így a szabad munkaerő átáramlott a 
templomgazdaságba vagy a királyi birtokra. A földközösség lassú 
felbomlásra volt ítélve. A föld magántulajdona Sumerben fokozatosan 
alakult ki. 

A gazdasági élet objektív törvénye tehát egyrészt a magántulajdon 
koncentrációja irányában hatott — ezt követelte az öntözéses gazdálkodás 
bővített újratermelése is —, másrészt azonban a kistermelő gazdálkodás 
bizonyos, történetileg meghatározott formáit is szívósan megőrizte, mint a 
koncentráció kísérőjelenségét, s épp a nagyobb birtokokon dolgozók 
gazdasági kényszerítése egyik eszközeként (a kistermelői földhasználat 
biztosította 4 a  bérmunkások termelési  optimalizálását, személyes 


érdekeltségét). 
A mezőgazdaság helyzete a 3. évezred közepén Dél-Mezopotámia 
mezőgazdasága - a  csatornázó öntözéses földművelés - főként 


növénytermelésen alapult. A föld rendkívüli termékenysége folytán a 
terméktöbblet páratlanul magas volt. Egy hektár föld mintegy 2,5 tonna 
árpát termett, ami a jó európai  termésátlagnak felel meg; 
vetőmagszükséglete ugyanakkor lényegesen alacsonyabb volt az európai 
átlagnál: mintegy 30 liter/hektár. Egy hektár föld megművelésének 
, önköltsége? (a vetőmag és az igásállatok takarmányának összessége) 
mintegy 0,2 tonna volt, ehhez járult a munkások bére, átlagban 0,2-0,3 
a/hektár, vagyis a tiszta termés (a többlettermék) megközelítette a 
hektáronkénti 2 tonnát. Sumer 3. évezredi virágzásának ez a gabonafelesleg 
volt az alapja. 

Hasonló volt a helyzet a kertészetben is. Az állattartás viszont főként az 
önellátást szolgálta (igásállatok; tejgazdaság); termékfelesleg főként 


gyapjúban és kecskeszőrben volt, ezt ugyancsak kivitelre dolgozták fel. A 
hússzükségletet leginkább hallal elégítették ki. 

Eleinte a gabona volt Dél-Mezopotámiában az általános értékmérő (az 
elemi tömeg- és pénzegység neve egyaránt , gabonaszem"), a 3. évezred 
közepére azonban ezt a funkciót általában az ezüst vette át, amely ily 
módon a pénz szerepét töltötte be. 

A csatornázó öntözés a vizet az altalajhoz juttatja el; laza szerkezetű 
talajoknál, amilyen dél-mezopotámiai allúvium is, ez nem tudja a víz 
elosztását finoman szabályozni. Ezért a földek általában túlöntözöttek 
voltak. A túlöntözöttség: magas talajvíz-szint, s ez az itteni allúvium 
agyagtalajánál a talajvízzel mozgó -— a folyami hordalék szilikátjainak 
mállásakor felszabaduló — nátriumsókat a talaj felszínére hajtja. Az erőteljes 
párolgás folytán egyre magasabbá válik a talajfelszín nátriumsó-tartalma. 
Dél-Mezopotámia lecsapolása lehetetlen volt, ezért az öntözés 
következtében az alföld egyre jobban elszikesedett. A 0,5 százalékos 
sótartalmú szikes talajban a búza nem terem meg, és az igénytelenebb árpa 
is csak egy határig (1 százalékos sótartalom). A 3. évezred közepén a búza 
és az árpa vetésaránya délen már 1:5 (az évezred elején még 1:1) volt, s 
ettől kezdve a búza néhány évszázad alatt a területen kipusztult. Az árpa 
termésátlaga is észrevehetően csökkent, 2000 táján Lagas területén már 
csak mintegy 1,4 tonna/hektár volt. Vagyis az öntözéses gazdálkodás egy- 
másfél ézred alatt lényegében tönkretette Mezopotámia legdélibb részeinek 
talaját. A földművelés súlypontja ekkor fokozatosan északabbra tevődött át; 
itt a magasabb fekvés folytán alacsony talajvíz-szintet találunk. 

Ezzel párhuzamosan azonban a déli városállamok gazdasági-politikai 
súlya csökkent: Sumer lassan elveszítette a jelentőségét. 


Birodalomalkotási kísérletek a 3. évezred utolsó harmadában 


A 24. században a városállamok gazdasági és politikai önállósága már a 
továbbfejlődés akadályává vált; az egymást keresztező érdekek gátolták a 
termelés és a piac bővítését. 

Szükségessé vált az ősi egységtudat átültetése a gyakorlatba. A 
gazdasági élet akadályait csupán a katonai erő háríthatta el, ezért a 
birodalomalkotási kísérletek mindig a legerősebb, a gazdasági életben 
vezető szerepet játszó és így saját érdekeiért küzdő városállamokból vagy 
területekről indultak ki. E korszak két csúcspontja — az Agade, illetve az Ur 
központtal kialakult birodalom létrejötte — a felszínen etnikumok 
küzdelmének, az akkádok térhódításának, illetve sumer , reneszánsz"?-nak 
látszhat. 

Valójában nem az: a kor politikai-társadalmi kérdései között etnikai 
problémák fel sem vetődtek. A lakosság kétnyelvűsége — vagy: a két 
különböző etnikumhoz tartozó lakosság — mint természetes helyzet 
tükröződik az agadei dinasztia feliratainak kétnyelvűségében vagy Ur akkád 
uralkodóinak neveiben. Sumerek és akkádok e korban együtt hozták létre 
Mezopotámia magaskultúráját. Az egyesítési törekvések indítéka mindig 
gazdasági volt; a soknyelvűség vagy — egy sumer kifejezéssel élve — a 
nyelvi harmónia (eme-hamum, ,a lIkölcsönösen] megfelelő nyelv") 
művelődési jelenség volt, és semmi esetre sem ellentétek forrása. 


Lugalzaggiszi hódításai 


Lugalzaggiszi — a lagasi Urukagina idősebb kortársa — Umma uralkodói 
családjában született, s enszi címmel a trónra ülvén Umma kedvező 
fekvését és pillanatnyi erejét arra használta fel, hogy néhány déli várost — 
mindenekelőtt Urukot és Urt — meghódítson. 

Hódításai — modern államjogi kifejezést véve kölcsön — perszonáluniót 
hoztak létre: a győztes Lugalzaggiszi beiktatta magát a meghódított város 
enszijévé. Nippur városnak, a Sumer középpontjában fekvő ősi kultikus 
központnak a meghódítása nemcsak vallási formát, ideológiát adott a 


hódításoknak, de azt is jelentette, hogy Lugalzaggiszi ,,kisbirodalma"? 


elválasztotta egymástól észak legerősebb városállamát — Kist — és dél 
legnagyobb politikai-gazdasági alakulatát —  Lagast. A szokatlanul 
mozgalmas események eredményeiről feliratok tudósítanak (Id. ÓKTCh 96- 
97. és 100. oldal); a folyamatot magát kombinációval rekonstruálhjuk. 
Urukagina kísérlete, mellyel gyökeresen változtatni akart Lagas gazdasági- 
katonai potenciálján, ezzel a fenyegető helyzettel számolt. Lugalzaggiszi 
először Kis ellen fordult, a várost legyőzte, majd megtámadta Lagast, és a 
néhány éven át folyó, valószínűligen nehéz háborúban területének nagy 
részét elcsatolta. Ezzel, ha történetileg csak egy pillanatra is, valóban 
, egyenessé tette az utakat" — lehetővé tette a kereskedelmet ,az alsó 
tengertől" (a Perzsa-öböltől) az Eufrátesz mentén , a felső tengerig", azaz 
talán a Földközi-tengerig, legalábbis közvetve. 

Feliratában Lugalzaggiszi életet kér Enliltől, a királyság védőistenétől. 
Ám nem ez ment teljesedésbe, hanem a Lagas dúlatását sirató pap átka: 
Lugalzaggiszi , vétke" a fejére szállt. Sarrukín — aki a Lagas elleni háború 
idején önálló királyságot alapított — először Kist ragadta el, majd 
meghódította Lugalzaggiszi rövidéletű birodalmát, s őt magát is foglyul 
ejtette. 


Az agadei dinasztia (24-23. század) 


Sarrukín, akinek neve az ókori keleti történelem legnagyobbjai közé 
tartozik, az alakjához kapcsolódó legendák (vö. ÓKTCh 99-100. oldal) és a 
sumer királylista szerint alacsonyabb származású volt; nemzetsége Észak- 
Mezopotámiában gyökerezhetett, a már régóta sémi népek lakta területen. 
Udvari tisztséget szerzett Kis királya mellett, majd Kis veresége után önálló 
királyságot alapított. Székhelyül új alapítású várost választott; városa, 
Agade nemcsak Sarrukín dinasztiájának adott nevet, de Mezopotámia sémi 
nyelvű (a korábbi időszakra vonatkozóan protoakkádoknak nevezett) 
letelepedett lakosságnak is: az , akkád? (akkadú) jelentése , agadei". Agade 
romjait még nem sikerült megtalálni, de az biztos, hogy Dél-Mezopotámia 
északi részén,  Közép-Mezopotámiában, valahol a mai Bagdad 
magasságában állt. Az új király hangzatos nevet választott: , A király — 
törvényes!" Sarrukín hosszú, 56 éves uralkodása elején sorra meghódította 
Közép- és Dél-Mezopotámia városait, kezdve Kisen, folytatva Urukon, 


majd a tengerpart városain. A déli városok — különösen Ur — sokáig 
ellenálltak, ami gazdag erőforrásaiknak köszönhető. 

Sarrukín azonban lényegében minden várost elfoglalt, s ha később még 
lázadásokkal is találkozott, uralma azért szilárd volt. 

Birodalma két, Mezopotámia addigi történetében teljesen új politikai 
elven nyugodott. 

Az egyik: nem valamely város királya volt, hanem az Ország (Kalam) 
egészéé; csak azokat a címeket használta, amelyek már korábban is ezt a 
tartalmat fejezték ki (ezért , Kis királya"). A másik: nem engedett érvényre 
jutni semmiféle partikularizmust. 

Lerombolta a városok falát, ami az önálló államiság katonai védműve és 
egyben büszke jelképe is volt egy fél évezreden át. A korábbi uralkodók 
helyére kinevezett hivatalnokokat állított; az enszi cím értékcsökkenése 
ekkor kezdődött meg, a szó fokozatosan a , hivatalnok", , (vezető) 
tisztviselő" jelentést vette fel. A partikularizmus elfojtása persze aligha 
érintette a belső igazgatást, ez változatlanul belső feladat maradt. 

A városok - bizonyos módosulással — önálló termelőegységek 
maradtak, és ezzel a közigazgatás is számot vetett. A városállamok 
önállóságának korlátozását persze nem lehetett megoldani egy katonai 
mozdulattal, még ha vezérmotívuma az erőszak is volt. 

Sarrukín politikája — mint erre a későbbi omenszövegek történeti 
utalásai (az élő történeti hagyomány és emlékezet lecsapódásai) 
következtetni engednek — a primitív demokrácia vezető testületeinek, ,az 
ország tanácsának", , az ország főembereinek" szembeszegülését váltotta ki 
(vö. ÓKTCHh 99. oldal). 

A birodalmi politika sikere azon állt vagy bukott, hogy sikerül-e a 
katonai hódítást békés életté átalakítani, más szóval, hogy sikerül-e olyan 
társadalmi réteget kialakítani, amely a partikularizmus leküzdését 
érdekének tekinti, s így a központi hatalom fő támaszául szolgál. Ez 
természetesen a termelési viszonyok megfelelő módosításával járt együtt. 

A feladat megvalósítása csak részben sikerült; az agadei dinasztia kora 
felvázolta a lehetőséget, a programot, ő maga azonban nem tudta 
maradéktalanul megvalósítani. Ez persze a dinasztia történelmi hatásának 
titka is: célkitűzése még merőben más viszonyok között is történelmi példa 
maradt. 

Sarrukín pályafutása volt a kor tipikus karrierje — ha mások nem is 
jutottak ilyen magasra. Az új birodalom a katonai felemelkedés gyors 


lehetőségét kínálta mindenkinek — elsősorban persze az alacsony szabad 
rétegeknek, akik mindig is a sereg zömét alkották. Sarrukín hatalmas 
reguláris sereget állított fel — a feliratok 5400 főt említenek. 

A gyors katonai karrier rendszerint igazgatási funkcióhoz vezetett el: 
helytartó (enszi) vagy más fontos tisztség viselője lett a sereg parancsnoka. 
A király a szolgálatot hatalmas földbirtokok használati jogának 
adományozásával viszonozta. Így a katonai és adminisztratív apparátus 
tagjai a királytól függő személyek voltak (az agadei pecséthengerek gyakori 
felirattípusa a tulajdonost — kisebb vagy nagyobb méltóság betöltőjét — a 
király szolgájának nevezi). Egyben persze egy új földtulajdonos-réteget 
alkottak; a sumer templomgazdaságok sajátos földhasználat-formája 
birodalmi méretekben egy új réteg kialakulását eredményezte. Ez a réteg 
volt a királyi hatalom támasza; a hatalom tehát szükségszerűen öltött 
despotikus formát. , Agade fiai egészen az alsó tengertől birtokolták az 
enszi (akkádul: issiakku) méltóságot" — írja Sarrukín egyik felirata, ami azt 
jelenti, hogy az új réteg tagjai, , Agade fiai", akiket a városállamok helyi 
érdekei nem kötöttek, az egész Ország területén a kezükben tartották a 
vezető tisztségeket. 

A helyzet problémáit ez vetette fel: az államapparátus katonai- 
diktatórikus eszközökkel érvényesítette az uralkodó akaratát, és így a két 
ellentétes érdek (a helyi és az állami) összeütközésének kimenetele mindig 
a katonai erőviszonyoktól függött. Elmondhatjuk, hogy Agade királyai az 
egész Országot átfogó gazdasági egységnek csupán politikai kereteit 
teremtették meg maradéktalanul, magát a gazdasági tartalmat a korábbihoz 
képest legfeljebb részben változtatták meg. 

Agade kora a tulajdonviszonyokban erőszakos változásokat hozott, de a 
változások a korábbi spontán fejlődés irányában hatottak, e fejlődés 
kiteljesedését szolgálták. A földmagántulajdon általánossá válásában Agade 
kora döntő szerepet játszott. Részben azzal, hogy a meghódított városok 
templomgazdaságait gyakorlatilag királyi birtokként kezelték, részben 
pedig a katonai-adminisztratív vezető réteg javadalmazásának rendszerével. 
A testületi vagy kollektív földtulajdon felbomlott, s kialakulófélben volt 
(hogy a 3. évezred végén rövid időre meg is valósuljon) a földterület 
összességének királyi tulajdona és már-már tulajdonjoggal egyenértékű 
magánhasználata. Ez a tulajdonforma az állami élet despotizmusával 
összhangban volt. 


Az agadei dinasztia politikailag is, katonailag is realizálta azt a vezető 
szerepet, amelyet — gabona többletterméke révén — Mezopotámia az elő- 
ázsiai gazdasági életben, az elő- ázsiai piacon betöltött. A dinasztiaalapító, 
Sarrukín eljutott az Eufrátesz mentén Szíriában, sőt a , cédruserdőbe?" és az 
, ezüsthegyre", vagyis az Amanusz és a Taurus hegységek vidékére; 
kereskedői előtt azonban Ciprus szigete és Anatólia is megnyílt. 

(Anatólia ekkor ónbányái miatt vált fontossá: a bronz készítéséhez 
szükséges ón korábbi lelőhelyei, az Oxusz folyó menti bányák, a Zagrosz- 
hegység politikai viszonyai folytán hozzáférhetetlenek voltak. Ciprus rezet 
szállított.) Sarrukín utódai, különösen a dinasztia negyedik királya, Narám- 
Szín keleten, a Zagrosz-hegység törzsei és az ekkor igen hatalmas Elam 
királya ellen harcoltak; Narám-Szín korában minden korábbit felülmúló 
méreteket öltött a Perzsa-öböl kereskedelme Ur kikötőjén át: nyugat-indiai, 
dél-arábiai, egyiptomi áruk özönlöttek vízi úton Mezopotámiába. Agade 
, egén az idegenek mint madarak húztak át" — írja a virágkorról egy sumer 
nyelvű költemény (Id. ÓKTCh 103-104. oldal). E szavak azt jelentik, hogy 
Mezopotámia e korban Elő-Ázsia árucseréjének gócpontja volt. Az árucsere 
részben a  luxuscikkeket,  egzotikumokat érintette, Mezopotámia 
vonatkozásában azonban nem ez volt a döntő, hanem az itt termelt 


fogyasztási cikkek — gabona, gyapjúkészítmények, hal, sör stb. — és 
használati tárgyak -— edények - cseréje fontos termelőeszközökre, 


mindenekelőtt igásállatokra és féekre. A csere Mezopotámia érdekeit 
szolgálta, de kedvező volt , a gabonát nem ismerő" helyi lakosság számára 
is. 

A kereskedelem ebben a korban ha nem is állami monopólium, de 
lényegében állami vállalkozás volt, s a megelőző korok külkereskedelmétől 
abban különbözött, hogy az agadei király , követei?" (kereskedők és — 
katonák!) sokkal távolabbi területeket és sokkal rendszeresebben kerestek 
fel; új útvonalakat tártak fel, új kapcsolatokat teremtettek. E téren a 
birodalom valóban megvalósította mindazt, amit a gazdasági helyzet, a 
termelőerők fejlettsége lehetővé tett. Minden későbbi mezopotámiai 
uralkodó Sarrukín és Narám-Szín nyomait követte. 

Agade külkereskedelme indította el Mezopotámiában az önálló 
kereskedő osztály kialakulását. A kereskedők eleinte állami alkalmazottak 
voltak, azonban vagyonuk — mely a haszonrészből keletkezett — tulajdonná, 
áru-, illetve pénztőkévé változott, s ennek révén egyrészt beépültek a 
földtulajdonos rétegekbe (birtokokat vásároltak, ami nemcsak polgárjogi 


helyzetüket szilárdította meg, de lehetővé tette azt is, hogy saját 
többletterméküket értékesítsék vagy egyenesen árutermelést folytassanak), 
másrészt a külkereskedelemben az állami vállalkozás mellett — majd 
koronként annak helyén — a magánvállalkozásnak juttatott egyre nagyobb 
szerepet. Így a külkereskedelem is végeredményben a magántulajdon 
helyzetét erősítette. 

A belső elosztásban a kereskedelem ekkor még nem töltött be 
érdemleges szerepet, s ezt a belső piac sajátos fejletlensége okozta. A 
létfontosságú cikkek ugyanis a naturálgazdálkodás formái között kerültek 
felhasználásra, illetőleg a naturál-gazdálkodás viszonyait városi vagy állami 
méretekre nagyítva megőrző raktári-kiutalásos rendszerben osztották el 
őket. Ez természetes következménye volt a föld rendkívüli 
termékenységének; éhen halni Mezopotámiában nem lehetett. Ezért a belső 
piac lényegében az exportárukra korlátozódott. 

Az Agade-i külkereskedelem új módszerei, s különösen a távolsági 
kereskedelem -— amely gyakorlatilag azért legalábbis enyherőszakkal 
párosult — és a Mezopotámia-érdekeltségű elő-ázsiai piac megteremtése 
változást hozott Agade és közvetlen szomszédai viszonyában. Korábban 
ugyanis a  dél-mezopotámiai városállamok a környező területek 
lakosságával cseréltek; az utóbbiak árucikkei részben tranzitáruk voltak. 
Mezopotámiai megbízottak alig jutottak el messzebb fekvő területre, 
legfeljebb a két folyam középső szakaszáig. Most viszont Mezopotámia 
legtávolabbi pontjain, például a Habur völgyében északnyugaton, vagy a 
Diyálá mentén keleten, de Elam és a Zagrosz-hegység felé máshol is, sorra 
létesültek a jól megerősített katonai-kereskedelmi telepek, amelyek a 
forgalom zavartalanságát biztosították. A Diyálá völgye ebben az 
időszakban a mezopotámiai gazdasági-kulturális élet szerves részévé vált. 
Mindez azt jelentette, hogy a Mezopotámia peremterületein élő népek 
elestek az áruközvetítés lehetőségétől (viszonteladás), sőt az árucsere egy 
részétől is. Ez viszont megfosztotta őket az alföld gabonájától. Vagyis az 
agadei dinasztia gazdaságpolitikája, amely a mezopotámiai gazdasági élet 
stabilitását akarta megteremteni, hirtelen bizonytalanságot okozott a 
környező területek gazdaságában, amellyel pedig együtt alkotott egy 
nagyobb gazdálkodási egységet. Agade tulajdonképpen megbontotta Elő- 
Ázsia történelmileg kialakult területi munkamegosztásának egyensúlyát. Ha 
figyelembe vesszük, hogy a 3. évezred végén a Zagrosz-hegység több 
zónája (Elam) maga is jelentékeny fejlettséget ért el és érdekében állt az 


árucsere további bővülése, akkor érthetővé válik, hogy a 23. században e 
terület lakossága erőszakkal kényszerítette Mezopotámiára az árucserét. Ez 
az agadei dinasztia bukásának háttere. 


A gutú (guti) megszállás (22. század) 


A Zagrosz-hegység déli részén, a fennsíkon és a Perzsa-öböl felé tartó 
folyók völgyében kisebb tájegységek egyesítésével jött létre Elam állama, 
melynek uralkodói a 23. század derekán már független szövetségesei voltak 
Agade királyának. Elam és Mezopotámia érdekszférájának találkozási 
vonala a Tigris bal partja volt; a Diyálá és a két Záb völgyéért ettől az 
időponttól kezdődően az 1. évezred közepéig küzdött — változó sikerrel — a 
két ország. A 23. században közös ellenségük volt a Zagrosz-hegység 
északi vidékének nomád állattenyésztő lakossága, akik a mezopotámiai 
források Gutium gyűjtőnévvel jelölnek. A gutú törzsek lakta területen 
keresztül vezettek ugyanis azok a helyvidéki utak, amelyek a Tigris 
középső szakaszát a Kaszpi-tenger délnyugati partján lévő fém- és 
féldrágakó lelőhelyekkel összekötötték. Ezen kívül a gutú törzsek 
ellenőrizték az Örmény hegyvidékre vezető utak egy részét is. Narám-Szín 
korában Agade és Elam között gutúellenes szövetség jött létre. 

A gutú törzsek társadalomszervezetéről mindössze annyit tudunk, hogy 
a szövetség élén rövid időre (3-6 év) választott katonai vezető állt — a 
mezopotámiai források , király"-nak nevezik -—, s a tisztség elvben nem volt 
örökletes sem. A törzsek laza szövetséget alkothattak. , A felügyeletet nem 
tűrő nép — mondták róluk megvetően Mezopotámiában — a hegység 
tekergőző kígyója." A gutú törzsek Narám-Szín korában kezdtek be-betörni 
Mezopotámiába. Útvonaluk valószínűleg a Diyálá mentén vezetett, és 
főként Közép-Mezopotámia helységei (Kis, Agade, Nippur) vonzották 
portyázó osztagaikat, azok a területek, amelyek — dél mezőgazdaságának 
hanyatlása után — a gabonatermelés legfontosabb zónái voltak. Egy akkád 
nyelvű levélben — a 22. század elején — ezt olvashatjuk: , A Gutiumnak nem 
fogom megművelni a földet!" — ami nyilvánvalóvá teszi, hogy a gutú 
törzsek portyázó osztagai a gabonatermést vitték el, és elhajtották a 
jószágot. , A tágas mezők és földek nem termettek gabonát, a halászat nem 
adott halat, az öntözött kertek nem adtak se datolyamézet, se datolyasört"? — 
írja egy sumer irodalmi mű. Felszökött a mezőgazdasági termékek ára. A 


mezopotámiai lakosság lenézte és megvetette a hegyvidéki nomádokat, 
rablónak tekintette őket. A gutú törzsek portyái azonban az árucsere 
erőszakos kikényszerítését szolgálták, illetve az árucsere elmaradása folytán 
hiányzó gabonát és gyapjút szerezték meg. 

A sumer szövegek egyöntetű tanúsága szerint a gutú törzsek teljesen 
tönkretették Agade távolsági kereskedelmét. , A követ nem indulhatott el 
útjára; a tengeren utazó nem szálhatott csónakjába... a környező országok 
mind gonosz tervet szőttek (Agade) ellen." Nyilvánvaló, hogy itt nemcsak a 
közbiztonság megrendülése játszott közre, s a tranzitkereskedelemben 
érdekelt hegyi törzsek Agade kereskedelmi kapcsolatainak elvágásával a 
saját érdekeiket védték. 

Elam — a gutú törzsek elleni harc ürügyén — elfoglalta Agade Tigrisen 
túli birtokait. Agade helyzetét súlyosbította az is, hogy északnyugat felől a 
martu (amurrú), azaz , nyugati" törzsek is betörtek az Országba. A minden 
oldalról fenyegető veszélyben Agade állama összeomlott; a 22. században a 
város királyai — már amikor egyáltalán voltak — a teljes jelentéktelenségbe 
süllyedtek. 

A gutú betörések csaknem egy évszázadon át tartottak. A sumer 
királylista ezt az időszakot a gutú dinasztia uralmának tekinti. Valójában 
azonban a gutú törzsszövetség fejei nem uralkodtak rendszeresen 
Mezopotámia fölött; egy-egy feliratuk még inkább a helyi politikai 
hagyományokhoz való alkalmazkodás tanújele, mintsem hódítói emlék. A 
gutú megszállás alatt a  városállammá szűkült Agadében és Dél- 
Mezopotámia néhány másik városában (Uruk, talán Lagas) helyi uralkodók 
kormányoztak. A 22. évszázad második felében a gutú törzsek fennhatósága 
már legfeljebb Közép-Mezopotámia Tigri menti vidékére korlátozódott. 
Ezek az évtizedek — az Ország számára politikai űr — Lagas második 
virágzásának időszakát jelentették. 


Lagas Gudea enszi korában (22. század második fele) 


A 22. század közepén -— más városállamok önállóvá válásával 
párhuzamosan — Lagas állam megerősödését uralkodóinak építkezési 


feliratai tanúsítják. A főváros, Girszu (ma: Tell Lauh) magas fekvése 
folytán védve volt az áradások elől, s így lehetőséget nyújtott a 
mezőgazdaság helyreállításához. Az enszi tisztsége Lagas e második 


virágkorában egy családon belül — testvérágon — maradt; e fél évszázadot a 
II. lagasi dinasztia időszakának nevezhetjük. 

A legjelentősebb uralkodó, Gudea mind Girszuban, mind a Lagashoz 
tartozó — százra rúgó számú — kisebb-nagyobb települések legtöbbjében 
pompás épületekt emelt. 

Feliratai (Id. ÓKTCh 105-111. oldal) Lagas gazdasági és külpolitikai 
helyzetét is megvilágítják. 

Gudea újjászervezte Lagas állam mezőgazdaságát. Girszu legnagyobb 
temploma az állam templomgazdaságai közül is a legnagyobb volt. E 
templom istenei a templomgazdaság ágazatait személyesítették meg. A 
gabonatermelés még mindig az első helyen állt: ,a tágas gabonaföldek 
dúsan teremnek, bőség kél, magasra emelkedik a csatornák vize? — írja 
Gudea. A szikesedés azonban már éreztette hatását, részben azzal, hogy az 
árpa fontossága növekedett a búza rovására, részben pedig más gazdasági 
ágazatok jelentőségének emelkedésével. A nádkitermelés, haltenyésztés, 
tejgazdaság (tehén, kecske, juh, szarvas), igásállattenyésztés (szarvasmarha, 
szamár), gyapjú-juh tenyésztés még a sumer mezőgazdaság hagyományos 
ágazatai közé tartozott; új volt azonban a ,rideg"? állattartás, a 
madártenyésztés, a tojástermelés: ezek az ágazatok az elvadult szikes földek 
és mocsarak hasznosításával jöttek létre. 

Gudea korának  tulajdonviszonyait csak a  templomgazdaság 
nézőpontjából ismerjük. A templomgazdaság formálisan önálló volt, az 
istenség tulajdona. Valójában azonban az enszi teljhatalmúan rendelkezett 
vele; az agadei dinasztia korának változásai a tulajdonviszonyok terén 
megállíthatatlan fejlődést indítottel. Gudea a lakosság egészének is ura volt: 
, Az enszi kiadja a parancsot városának, mintha egy ember volna; Lagas 
követi szavát, mint anyjáét a gyermek" — írja. Gudea viszonylag kis 
területen ugyan, de azon maradéktalanul megvalósította a gazdasági- 
politikai integrációt: a tulajdoténylegesen az enszié, és mindenki az enszi 
szolgája. Ezt a despotizmust azonban nem tekinthetjük , önkényuralom" - 
nak. Az önellátó gazdálkodás bizonyos formái és ideológiája élt tovább a 3. 
évezred birodalomalkotási kísérelteinek, s különösen Gudea és a III. Ur-i 
dinasztia korának állameszményében: az , ország" és a , nép" azonosak (a 
sumer írás egyazon jellel írja mindkét szót), egy organizmus része 
mindenki, s ennek az organizmusnak az élén áll az enszi, aki gondot visel a 
, hép?7-re. 


, Szegénnyel gazdag nem bánt jogtalanul; hatalmas az özveggyel nem 
bánt jogtalanul — írja Gudea —; a szolgáló olyan volt, mint az úrnő; a szolga 
és az úr egymás oldalán mentek." Gudea e szavai Urukagina programját is 
visszhangozzák, s mint utóbbi sem, ez se tekinthető üres szólamnak; a 
szociális gondoskodás ténylegesen megtalálható volt Sumerben. Persze ez 
távolról sem jelentette a társadalmi egyenlőség megvalósítását; a szociális 
gondoskodás éppen a vagyoni-társadalmi differenciálódás éleződésének 
volt a jele. Inkább a belső elosztás sajátosságai fogalmazódtak meg benne; a 
gondoskodás látszatát a piac nélküli, raktári-kiutalásos rendszerű belső 
elosztás kelthette, mely még a bérjellegű juttatásokat is az enszi adomyának 
tüntette fel. 

A rabszolgák száma a városállamok korának viszonyaihoz képest 
növekvőben volt, de a lakosság legszélesebb rétegei, a közvetlen termelők 
osztálya, a szabad, termelőeszközzel nem vagy csak alig rendelkező 
bármunkások állottak a társadalmi antagonizmus egy pólusán. A másik 
pólust az irányító bürokrácia bőséges javadalmazású, vagyonos tagjai 
jelentették; az elosztási viszonyok az ő érdekeiket szolgálták. A 
felhalmozás eszköze inkább a kincsképzés volt, mintsem a földtulajdon 
szerzése; az elidegeníthető magántulajdon a termelőeszközként hasznosított 
földre ekkor még nem alakult ki, de  telek-vagy  házingatlan 
magántulajdonával már szórványosan találkozunk. 

Gudea belsőleg megerősödött állama alkalmas volt hódításokra és külső 
piac szerzésére is. Lagas főistene, Ningirszu (,Girszu ura?; nin 
tulajdonképpen , úrnő", de az istennevekben gyakran ,úr"7") kettős 
természetű: termékenység- és háborúisten. Az enszi feliratai békés hangúak, 
de adataikból Gudea terjeszkedésére is következtethetünk. 

Lagastól függő helyzetben volt Ur, Uruk, Nippur; kereskedelmi 
összeköttetései ,a négy világtáj" felé irányultak. Szilárdan a kezében 
tartotta a Perzsa-öböl tengeri kereskedelmét, mely Tilmun szigetén át 
egészen India nyugati részével (Szind) tartott fenn összeköttetést. Réz, 
arany, féldrágakövek (köztük az Oxusz vidékéről lazúrkő), diorit, fa 
érkeztek Lagasba tengeri úton. Elam, a Tigris középső szakaszának jobb 
partja (szurok-lelőhely — a mai kurd olajforrások vidéke — és réz 
tranzitzóna), az Örmény hegyvidék déli része (építőkő- és fakitermelőhely), 
Észak-Szíria és az  Amanusz-hegység (cédrusszállítók) voltak még 
fontosabb partnerei. A gutú törzsekről Gudea feliratai nem tesznek említést. 


Valószínű, hogy Gudea elkerülte a még netán gutú befolyás alatt álló 
területet. 

Gudea mintegy húszéves uralkodása az utókorban maradandó emléket 
hagyott; szobrát Lagas templomaiban isteni tiszteletben részesítették. 
Feliratainak nyelve a klasszikus, irodalmi sumert őrizte meg. 


A III. Ur-i dinasztia (21. század) 


Gudea utódai Lagasban gyorsan váltották egymást: valószínűleg 
erélytelen, s talán már hajlott korú emberek voltak. Ezért természetes, hogy 
a katonai-politikai fölény is abba a városba került, amely a gazdasági élet 
centruma volt. A tengeri kereskedelem biztosította ekkor Dél-Mezopotámia 
legfontosabb katonai rendeltetésű nyersanyagának, a réznek nagy részét, 
valamint más fontos exportcikkeket is. Ezért Ur, a Perzsa-öböl legnagyobb 
forgalmú kikötője kivételes gazdasági-katonai lehetőségekkel rendelkezett. 

A gutú törzsek végleges kiűzése Uruk királyának nevéhez fűződik, és 
segítője az Ur városába kinevezett helytartó Ur-Nammu volt. A Tigris 
partján a gutú vezérre mért vereség után néhány évig Uruk játszotta a 
vezető szerepet, de a rövid közjátékot hamarosan egyeduralma -— s az általa 
alapított III. Ur-i dinasztia kora — váltotta fel. Ur-Nammu uralkodásának 
kezdete a 2120-as évekre esik; a dinasztia utolsó, ötödik királya egy 
évszázad múlva, 2012 körül tűnt el a politikai színtérről. 

Ur-Nammu legyőzte Lagas utolsó enszijét, s ezzel - mint 
törvénykönyve bevezetésében mondja — ,,visszatérítette Ur palotájához" a 
Perzsa-öböl vizét járó hajókat. Tengeri úton India és Dél-Arábia kincsei 
áradtak Urba: réz, arany, diorit, elefántcsont, lazúrkő, fűszerek, kenetek, 
datolya, gyöngy (,halszem"), féldrágakövek, az Indus-völgyi kultúra 
pecsétnyomói stb. Ur-Nammunak és utódjának (Sulgi), a dinasztia 
legjelentősebb királyának sikerült lényegében egész Mezopotámia 
meghódítása. Északnyugaton Mari város — a Szíria felé irányuló 
kereskedelem gócpontja — és a Habur völgye, északon a későbbi Asszíria 
központja, melyet e korban Szubir (akkádul: Subarú) névvel neveztek, 
keleten a Diyálá völgye és Elam egyes részei alkották a III. Ur-i dinasztia 
befolyásának határát. A ,Sumer és Akkád királya?" cím mellett teljes 
tartalmat kapott a , négy világtáj királya" cím is. 


Ur-Nammu és Sulgi helyreállították Közép- és Dél-Mezopotámia 
csatornáit, s ezzel rövid időre feltartóztatták a déli földek szikesedését. 
Pompásan újjáépítették Sumer városait, s különösen a fővárost, Urt, ahol 
Ur-Nammu zikkuratuja (,magas7, ti. templom) másfél évezredre a 
templomépítés mintájává vált. Több városban vízgyűjtő tavakat építettek, 
hogy a csatornák vízszintjét könnyebben szabályozhassák. 

A III. Ur-i dinasztia adminisztrációja az országot kerületekre osztotta, 
ennek során természetes határvonalakat keresett, és csak néhány nagyváros 
esetében vette tekintetbe a történelmileg kialakult határokat. Az új kerületek 
gazdasági, közigazgatási és katonai egységek voltak; felállításuk az egység 
megteremtését volt hivatott elősegíteni. A kerületek és a kisebb területi 
egységek élén kinevezett tisztviselők álltak, akik az enszi címet viselték. A 
katonai-adminisztratív . apparátus nagymértékben felduzzadt, ez volt a 
királyi hatalom fő támasza, mondhatni az új uralkodó osztály. A korábbi 
tulajdonegységeket (templomgazdaság, esetleg magánbirtok) most mind 
formálisan is az államigazgatás szervei alá rendelték, s az államapparátus 
tagjai irányították egyben a gazdasági életet is, illetőleg a gazdasági élet 
irányítói az államapparátus tagjaivá váltak. A bürokrácia (a katonai- 
adminisztratív apparátus mint önálló osztály) lényegében a gazdasági élet 
egységének megteremtését szolgálta, ez volt sajátos osztályérdeke is. 
Fejlesztő szerepe előnyösen érvényesült hosszabb időn keresztül, 
végeredményben azonban egy ponton az általa megtestesített partikuláris 
érdek szembefordult az összállami érdekkel és a centralizmussal; ez okozta 
a birodalom felbomlását. 

Ur-Nammu — uralkodása elején — egy törvénykönyvet bocsátott ki, 
amelynek eddig előkerült töredékei Urukagina és Gudea nyomán a király 
szociális programját hirdetik, szabályozzák a szökött rabszolga 
visszaszolgáltatásának kérdését, valamint néhány család- és büntetőjogi 
kérdést. Ur-Nammu ugyanekkor egységesen az egész országra érvényes 
mértékrendszert vezetett be, ezt kötelezővé tette. A pénzforgalmat az ezüst- 
arany bimetallizmus alapján állandó arány megállapításával abályozta. 

A 21. században jelentékenyen megnövekedett a rabszolgák száma, 
részben hadifoglyokból, részben pedig az eladósodott szabadok időleges 
jogfosztottsággal járó szolgálati kötelezettsége révén. A rabszolgákat főként 
a ház körül és személyi szolgálatban foglalkoztatták. A legalacsonyabb 
helyzetű szabadok (gurus) és a rabszolgák helyzete gazdaságilag alig 
különbözött; előbbiek e korban anyagilag rosszabb helyzetben éltek, mint 


korábban bármikor. A III. Ur-i dinasztia kora a gazdasági és a nem- 
gazdasági kényszert egymás mellett alkalmazta a termelés munkaerő- 
szükségletének biztosítására. A rabszolgák helyzete a szabad 
bérmunkásokétól nem annyira kizsákmányoltságuk nagyobb mértékében 
különbözött, hiszen mindkét kategória  javadalmazása-ellátása a 
létminimum szintjén mozgott (naponta 1 kilogramm árpa; olaj és datolya; 
évente 2 kilogramm gyapjú), hanem bizonyos személyi jogok hiányában 
(családfői jogok, örökösödési jog nem illette meg őket) vagy 
korlátozásában (szabad mozgásuk nem volt megengedve). Más jogok 
azonban a rabszolgákra is kiterjedtek, például ők is indíthattak pert, akár 
gazdájuk ellen is (például tagadva rabszolga voltukat). A rabszolgák 
gazdasági értelemben nem tekinthetők önálló osztálynak, és semmi esetre 
sem játszottak alapvető szerepet a társadalmi termelésben. 

Az anyagi javak termelői közül a jogilag szabadok (ekkor főként 
bérmunkások) mellett ők a nem-gazdasági kényszerrel munkára szorított 
kizsákmányoltak voltak, s így helyzetüket az említett jogi kritériumok 
jellemezték. 

A társadalom vagyoni differenciálódását — és számunkra az osztályok 
antagonizmusát is — jól jellemzi Ur-Nammu törvénykönyvének a szociális 
gondoskodást propagáló mondata, melyben az egy siglum ezüst emberét az 
egy mana ezüst emberével állítja szembe: egy mana ezüst (kb. 488,5 
gramm), vagy inkább az értékének megfelelő vagyon (pl. kb. 7,5-10 tonna 
gabona) már a gazdagság felső határa volt, de a szegény is rendelkezett 
ennek hatvanad részével. 

A III. Ur-i dinasztia átfogó és teljes centralizmusának szükségszerű 
kiegészítője volt a kismagántulajdon erősödése. A tartós használati jog 
előbb-utóbb tulajdonná, majd tulajdonjoggá vált még a föld esetében is — a 
centralizmust, az uralkodó tulajdonjogát a termelésből való részesedés, az 
adó vagy beszolgáltatás testesítette meg. Bár a királyok az enszik gyakori 
cseréjére törekedtek, a gyakorlatban ez legfeljebb az egyik kerületből a 
másikba való áthelyezés volt, így ez az uralkodó osztály (amelyik nem volt 
mereven zárt csoport) itt vagy ott, de akadály nélkül gazdagodhatott meg 
beosztása révén. Ráadásul a dinasztia helyzetének megszilárdulása után az 
áthelyezések is meglassúbbodtak, a 21. század közepén meg is szűntek, s 
így a bürokrácia tagjai fokozatosan birtokosai lettek annak a gazdálkodási 
egységnek, melynek irányítására kinevezték őket. 


A ház és a telek már általánosan magántulajdonná (elidegeníthetővé) 
vált; kialakult az ingatlan adásvételének jogi formája. Gyakori volt a 
rabszolgák adásvétele. Megnőtt a természetbeni kölcsönöknek, s azok egy 
speciális, később önállóvá váló formájának, a bérbeadásnak a szerepe. Kis 
magánvagyona a gurusoknak és a rabszolgáknak is volt. A III. Ur-i 
dinasztia korában alakult ki a mezopotámiai magánjog és ennek 
írásbelisége, a szerződések rendszere. A kor okmányai (vö. ÓKTCh 111- 
116. oldal) a gazdasági élet és társadalom történetének legfontosabb forrását 
jelentik. Ugyanakkor az állami élet írásbelisége (kettős könyvelés, 
irattározási rendszer) az egész későbbi történelem során fennmarad. 

A dinasztia királyai háborút csak a kereskedelmi utak biztonsága 
érdekében folytattak. A 21. század közepén azonban fenyegető veszélyként 
jelentkezett az amurrú törzsek beszivárgása vagy portyázása. Szíria és a 
Habur völgye felől érkezett Mezopotámiába ez az új sémi néphullám. ,, Nem 
ismerik a gabonát", , nem ismerik a házakat, nem ismerik a városokat", 
, akik nyers húst esznek", , akiket haláluk után nem temetnek el" — írják a 
kor sumer irodalmi szövegei az amurrú (martu) törzsekről. E nomádok 
számára a gabonatermő alföld igen vonzó lehetett. Nem rabolni jöttek, 
hanem a békés csere lehetőségeit keresték — állataikra a földművelő 
lakosságnak szüksége volt! —, és többségük fokozatosan beilleszkedett a 
mezopotámiai társadalom kereteibe. A 21. századtól kezdődően gyakran 
találkozunk amurrú bérmunkások vagy katonák osztagaival a városok 
szolgálatában. Persze a csere nem mindig volt lehetséges, és ilyen 
esetekben rablástól sem riadtak vissza. A III. Ur-i dinasztia utolsó 
évtizedeiben a legtöbb város újra fallal vette körül magát: Martu-fal volt a 
neve ezen építményeknek, tehát a nomád támadások elleni védelem céljából 
készültek. A negyedik király, Gimil-Szín a mai Bagdadtól északnyugatra 
mintegy 275 kilométer hosszan védekező falat épített az Eufrátesz és ligris 
között, hogy ha a nomád beszivárgást nem is, de legalább a támadást 
feltartóztassa. A fal neve: ,A nomádok visszavetője?" (akkádul Murig 
Tidnim). Később ezen a helyes állt a Xenophón görög történetíró által is 
említett , méd fal", melynek ugyanezt a szerepet szánták. 

A III. Ur-i dinasztiát a belső és külső helyzet kedvezőtlen új fejleményei 
buktatták meg. A bürokrácia, a katonai-adminisztratív apparátus kezében 
komoly erő összpontosult, s a partikuláris érdekek a központi hatalom ellen 
fordultak. A gabonatermés java ekkor már Közép-Mezopotámiából és a 
Diyalá völgyéből származott. Először — talán a megerősödő Elam titkos 


támogatásával — a Diyalá-völgy városai váltak önállóvá. Kinevezett ensziik, 
akik eddig az istennek nyilvánított Ur-i király helytartói voltak, most 
ehelyett a városban tisztelt legfőbb istenség helytartójának nevezték 
magukat. Majd sorra szakadtak el Közép-Mezopotámia más városai is. A 
dinasztia ötödik királya, Ibbí-Szín egy amurrú származású katonát, Mari 
helytartóját bízta meg azzal, hogy — az amurrú támadásokat feltartóztatva — 
gabonát gyűjtsön Közép-Mezopotámiában és az Eufrátesz menti területeken 
a rossz termés miatt éhező Ur számára. A helytartó, Isbí-Erra a parancsnak 
eleget is tett, az összegyűjtött gabonát azonban nem szállíttatta Ur 
raktáraiba, hanem saját fennhatósága alatt Iszin városban halmozta fel. Kis 
idő elteltével trónra ült Iszinben, felvette a , Sumer és Akkád királya"? címet. 
Néhány éven át a III. Ur-i dinasztia utolsó tagjával, Ibbí-Színnel 
párhuzamosan uralkodott, ám Nippur példája nyomán az Ország legtöbb 
városa már átpártolt hozzá. A helyzetet Elam támadása tisztázta: a betörő 
elami seregek feldúlták Urt, fogságba hurcolták Ibbí-Színt, megsarcolták az 
országot. Kiverésük után azonban Isbí-Erra Iszin székhellyel új birodalmat 
alapíthatott. 


Az óbabiloni kor (20-17. század) 


A periódus elnevezését a történettudomány a  nyelvtörténettől 
kölcsönözte: az akkád nyelv dialektusai a 3-2. évezred fordulója táján az 
írott emlékekben határozottan megkülönböztethetőek, s e nyelvjárások 
közül a déli, az ún. babiloni (óbabiloni) vált klasszikus irodalmi nyelvvé. 
Az óbabiloni dialektus irodalmi formája főként az Urukban beszélt nyelv 
anyagából merített. Ugyanígy a történeti periodizáció , óbabiloni? fogalma 
se jelenti Babilon kizárólagos szerepét. Épp ellenkezőleg: e korszakot a 
policentrizmus jellemzi. Mezopotámia egységét a korszak csúcspontján, a 
18. század derekán mindössze néhány évtizedre tertette meg Hammurápi, s 
a katonai erővel létrehozott birodalom gazdasági egységét sem ő, sem 
utódai nem tudták tovább életben tartani. 


A III. Ur-i dinasztia utódállamai 


Isbí-Erra, aki Iszinben , Sumer és Akkád" királyának nevezte magát, 
formailag a III. Ur-i dinasztia örököse volt ugyan, a tényleges helyzet 
azonban a 20. század legelején, uralkodása alatt merőben más volt, mint 
előzőleg. A változást Isbí-Erra székhelyváltoztatása önmagában is 
jelképezte: a mezopotámiai gazdasági élet súlypontja egyre északabbra 
tevődött át, különösen a mezőgazdaságban (a szikesedés terjedése miatt), de 
a külkereskedelemben is, bár e téren Ur még megtartotta jelentőségét. 

Ugyanakkor az Ország legtöbb tájegysége a termelés 
specializálódásában nagyot haladt előre. Minthogy a létfenntartási cikkek 
előállítása Mezopotámia minden tájegységén nagyjából biztosítható volt, a 
gazdasági élet meghatározó tényezőjévé (most először) más ágazatok 
léptek: a külkereskedelem, a kézműipar, a juhtenyésztés és 
gyapjúfeldolgozás, a fémművesség. E gazdasági változatok, a fejlődés 
különböző üteme és divergens iránya politikai minőséggé a III. Ur-i 
dinasztia összeomlásakor váltak. Így alakult ki a következő évszázadok 
sajátos policentrizmusa — s az ezt kiegészítő tendencia: harc az egység 
megteremtéséért. 


Dél-Mezopotámia városai e korban csak rövid ideig maradhattak 
függetlenek vagy válhattak önállóvá, sorsukat az erősebb, nagyobb 
központok rivalizálásának kimenetele döntötte el. Önállóságuk szerencsés 
külpolitikai helyzetek pillanatnyi kihasználása lehetett, mint például Uruké, 
amely a 19. század második felében átmenetileg — Larsza és Babilon 
egymás elleni küzdelmét kihasználva - nagyhatalommá  nőhetett; 
építkezések, igényes stílusú feliratok, jólét jellemezték, hogy majd Larsza 
martalékává váljék. A  dél-mezopotámiai városok közül a 20-19. 
századokban előbb Iszin, majd Larsza játszotta a vezető szerepet, más 
városok e két gazdasági-politikai központ valamelyikétől függtek. 

Iszin fénykora a 20. század volt; eleinte Ur is — s vele a Perzsa-öböl 
kereskedelme — ellenőrzése alatt állt. Iszinben alakultak ki először az 
óbabiloni korra jellemző új tulajdonviszonyok — a magántulajdon a 
mezőgazdaság egészében általánossá vált, s ezzel összefüggésben az állam 
gazdasági funkciója is megváltozott. A fénykor utolsó királya, Lipit-Istar 
(1934-1924) törvénykönyvet bocsátott ki (Id. ÓKTCh 117-119. oldal), 
amelyben az adósság-elengedést mint a lakosságnak a szolgaságból való 
felszabadítását említi; szabályozza a lakosság közmunka-kötelezettségét (a 
családos férfi havi hat, az ifjú havi tíz napon át volt köteles az államnak 
dolgozni — például a csatornaépítkezéseken). 

Mind ez, mind pedig az örökségi és családjogi rendelkezések, valamint 
a kertműveléssel kapcsolatos előírások is mutatják, hogy a kis kiterjedésű, 
örökölhető és elidegeníthető magántulajdon vált Iszinben az uralkodó 
tulajdonformává. Ugyanez volt persze a helyzet a többi városban is. Iszin 
háttérbe szorulása gazdaságföldrajzi tényezők következménye volt: a tőle 
délkeletre fekvő Larsza és a tőle északra vagy északnyugatra fekvő többi 
város — főként Babilon -— el tudták zárni előle a külkereskedelem útjait. Így 
Iszin városait a 20. század végétől kezdve — délen legalábbis — a 
megerősödő Larsza könnyen elfoglalhatta. 

Larsza önállósága egyidejű volt Iszinével; megerősödését a Tigris partja 
mentén húzódó kereskedelmi utaknak köszönhette; Elam és a Diyálá-völgy 
városai ezt ugyan nagymértékben korlátozták, mégis Larsza számára 
kedvező összeköttetéseket teremtett a Tigris mindkét partján dél felé 
húzódó amurrú lakosság. Ur meghódítása (a 20. század utolsó harmada) 
után Larsza ellenőrizte a Perzsa-öböl kereskedelmét is. Larsza uralkodói 
nagy — gondot fordítottak a csatornahálózat korszerűsítésére és 
karbantartására. A Perzsa-öböl öntözésre és vízszabályozásra alig szoruló 


parti sávját ekkor fogták intenzív művelés alá. Larsza állam rövid ideig 
képes volt arra, hogy  külkereskedelmét Sumer hagyományos 
exportcikkével, a gabonával tartsa fenn. Larsza a 19. században a 
hódításokhoz is elég erős volt, sorra foglalta el Iszintől a déli városokat, 
hatalma a század közepe táján Nippurig terjedt. 

Az amurrú törzsek betelepülése Mezopotámiába az óbabiloni korban 
már jelentős méreteket öltött. E nomád törzsek nyájaikkal együtt érkeztek: a 
3-2. évezred fordulóján Szíria sztyeppéi a nagy csapadékcsökkenés miatt 
kiszáradtak, és ez a terület lakosságát kedvezőbb éghajlatú vidékek felé 
űzte. A nyugati nomádok Mezopotámiában is legelőt akartak, vándorlásuk 
iránya ezért az Eufrátesz középső szakaszától az Örmény hegyvidék 
előhegyeinek, dombvidékeinek jó legelőjű sztyeppéire vezetett, s Észak- 
Mezopotámiában érte el a Tigrist. Dél felé a Tigris mindkét partján vezetett 
útvonaluk. 

Szamaras nomádok voltak, haszonállatuk a kecske és a juh volt, 
életmódjuk tehát nem hasonlít a mai Közel-Kelet beduin tevenomádjaihoz. 
Jó legelőre volt szükségük, közeli vízre, és viszonylag nagy területre; 
emellett a letelepedettekkel való állandó árucserére. 

Dél-Mezopotámia ezért rendkívül nagy vonzerővel rendelkezett a 
szemükben. Csereképp a letelepült lakosságtól szerezték be gabona-, 
kerámia-, szerszámszükségletüket. Dél-Mezopotámia azonban a csere 
lehetősége által vonzott amurrú lakosság életformáját gyorsan, egy-két 
nemzedék életén belül átalakította. 

Minthogy legelő és szabad földterület az Országban jóformán nem volt, 
az amurrú törzsek munkaerő-feleslege azonnal bérmunkásként vagy 
zsoldoskatonaként helyezkedett el, s így rövid időn belül asszimilálódott. 
Mezopotámia páratlan asszimiláló ereje gazdasági lehetőségeinek sajátos 
korlátoltságában rejlett. Az amurrú etnikum asszimilálódása az akkád nyelv 
átvételében tükröződik. Ahol azonban a természeti adottságok a nomád 
életforma folytatását lehetővé tették — mint például Mari környékén -, ott a 
nomádok és a letelepedettek között munkamegosztás alakult ki, amely, ha 
nem is minden súrlódás nélkül, magasabb szintű gazdálkodási egységet 
hozott létre. Dél-Mezopotámia városaiban a 19. század folyamán 
mindenhol megjelent és vezető szerephez jutott az amurrú eredetű lakosság. 
A városok meghódítása csupán külső jele volt annak a folyamatnak, amely 
a lakosság között többségbe juttatta a gazdaságilag, nyelvileg, kulturálisan 
egyaránt asszimilálódott egykori nomádokat. Ilymódon az amurrú 


, dinasztiák" mindenhol folytatták a helyi politikai hagyományokat. Ha egy- 
egy sejk (sugágum) a város földjeiből magának vagy családjának birtokot 
juttatott, ezzel is a tulajdonviszook spontán fejlődésének, a magántulajdon 
kialakulásának folyamatát segítette érvényre. 

A 2. évezred elején jelent meg Észak-Mezopotámiában a hurri etnikum. 
Életmódjuk és gazdasági szerepük eredetileg hasonló lehetett az amurrú 
törzsekéhez. Egy rétegük a 19-18. században fontos szerepet töltött be a 
mezopotámiai kereskedelemben, a hurrik többsége azonban inkább a 
földművelés lehetőségeit használta fel; Észak-Mezopotámia földművelő 
lakossága nagyrészt közülük került ki. 

Tulajdonviszonyok és a társadalom szerkezete az óbabiloni korban A 
III. Ur-i dinasztia birodalmának felbomlása a társadalom minden szintjén 
azt jelentette, hogy az , örökség" gondozója, tehát az, aki birtokon belül 
volt, most tulajdonossá vált. A kerületek vagy városok kinevezett 
kormányzói (enszi) most helyi uralkodókká, a város istenének alattvalóivá, 
helytartóivá lettek. A templomgazdaságot igazgató pap vagy papi testület a 
földeket a saját tulajdonának tekintette (számos óbabiloni kori okmányon 
adja el a főpap a templomgazdaság területének egy részét). A szolgálat 
fejében kapott birtok vagy a megművelésre átvett telek használójának jogi 
tulajdonává vált, aki minden korlát nélkül rendelkezhetett vele. A használati 
jog vált tényleges birtokjoggá ezekben az esetekben. A tulajdon ily módon 
a munkamegosztás során kialakult vionylatok — a termelőeszközökhöz való 
viszony — végső megjelenési formája, jogi megszilárdítása volt. A 20. 
század vége óta már nemcsak a házhely, hanem szántóföld és a kert is 
eladható tulajdonná változott. A  földtulajdon-viszonyokat tehát a 
magántulajdon általánossá válása jellemezte. Ilyen körülmények között az 
állami (királyi) birtokok ugyanabba a kategóriába tartoztak, mint a 
magánbirtokok. A nagybirtok vagy királyi, vagy templomi tulajdon volt, 
vagy pedig egyszerű magántulajdon; a három között különbség a gazdasági 
élet törvényszerűségei és a birtoklás jogi formái tekintetében nem mutatható 
ki. A földterület nagy része azonban — a művelsajátos, a 3. évezred közepén 
kialakult formáinak eredményeképp - kis kiterjedésű magánbirtokok között 
oszlott meg. A kor tipikus termelője a saját kis földjén gazdálkodó szabad 
ember volt. 

A magántulajdon általánossá válása a gazdaságok közötti verseny 
megjelenését eredményezte. A termelés azonos szinten való tartása — vagy 
éppen bővítése — megkívánta az árutermelést; a kisárutermelés azonban 


nem lehetett versenyképes a nagybirtokok árutermelésével. Mint mindenütt, 
ahol a mezőgazdaság az önellátó gazdálkodás szintjén könnyen biztosítja a 
lakosság megélhetését, a föld ára Mezopotámiában is alacsony volt. 
Mindebből az következett, hogy a kisárutermelő gazdaságok helyzete 
ingatag volt: ha a bővített újratermelést — vagy akár a létfenntartás hiányzó 
szükségleteit — a tulajdonos kölcsönből fedezte, egy-két rossz termésű év 
után elveszíthette egész birtokát. A gazdasági verseny eredménye a 
földtulajdon kcentrációja volt. 

Fontos szerepet játszott a gazdasági életben az uzsoratőke. Részben a 
mezőgazdaságból, részben a kereskedelemből eredt — az okmányok mind 
gabona-, — mind  pénzkölcsönt említenek  -; hitelezők voltak 
magánszemélyek, templomok és a , palota? (a királyi gazdaság) is. A 
kamatláb változó volt, de általában a kölcsön formái szerint (pénzzel 
fizetendő pénzkölcsön, gabonával fizetendő pénzkölcsön, gabonakölcsön) 
20-33 százalék között mozgott. Nyilvánvaló, hogy a földtulajdon 
koncentrációjának az eszköze az uzsoratőke volt. 

A gazdasági élet fő tendenciája eszerint az óbabiloni korban a 
kisárutermelő-önellátó . gazdaságok tönkremenetele volt. Az óbabiloni 
okmányok között nagy számban találunk föld adásvételi szerződéseket. A 
földtulajdon átruházásának ugyanilyen gyakori formája volt az 
örökbefogadás: a tulajdonjogot az eladó a fiává fogadott vevőre ruházta át. 
Ez gazdasági, és nem családjogi ügylet volt, bár a földközösségi tulajdon 
jogi csökevényének tekinthető. 

Az állam  gazdaságpolitikája az  óbabiloni korban az adott 
tulajdonviszonyok fenntartására irányult. Részben állandó érvényű 
előírásokkal, részben pedig alkalmi intézkedésekkel kellett tehát minden 
óbabiloni kori államalakulatnak a kisárutermelő réteg teljes felbomlását és a 
lakosság elszegényedését megakadályozni. Az állandó érvényű előírások 
között a legfontosabbak az ár- és bérszabályozások, amelyek korlátok közé 
szorították a piaci szabad versenyt. Rendeletek rögzítették ezüst-vagy 
gabona- értékmérőben a legfontosabb mezőgazdasági termékek (gabona, 
olaj, gyapjú), a legfontosabb iparcikkek (fémes réz, rézáruk, aszfalt) árait, a 
bérletek (hajó, igásállat) díját, valamint a munkabéreket. A munkabér- 
előírások (és így a bérmunka alkalmazása) az  aratási-cséplési 
idénymunkákra, valamint a szakképzettséget igénylő, többnyire kézműves 
munkanemekre (ács, hajóács, építőmester, orvos stb.) vonatkoztak. Ilyen ár- 
és bérszabályozást olvashatunk a Diyálá-völgy legfontosabb városállama, 


Esnunna törvénykönyvében (a 18. század eleje), de a Hammurápi-sztélé 
feliratában is (Id. ÓKTCHh 124-150. oldal, különösen 238. skk. 8). 

A III. Ur-i dinasztia korához képest az óbabiloni korban jelentős 
drágulást figyelhetünk meg. A réz-ezüst értékaránya 60:1-ről 180:1-re 
növekedett, ami a réz olcsóbbodásának — vagyis nagyobb kínálatának, 
fokozottabb elterjedésének — jele. A létfenntartási cikkek ára azonban épp 
ellenkezőleg, emelkedett, átlagosan a kétszeresére. Esnunnában, ahol még 
viszonylag kedvező volt a gazdasági helyzet, az említett törvénykönyv 
szerint az egységnyi egy siglum ezüst (-8,4 gramm) egyenértéke körülbelül 
120 liter gabona, vagy 0.4 liter olaj, vagy 10 kilogramm aszfalt, vagy 3 
kilogramm gyapjú, vagy 1,5 kilogramm közönséges réz, vagy 1 kilogramm 
finomított réz volt. 

A munkabérek éppúgy városonként változtak, mint a bérleti díjak; a 
havi bér összege általában 1 siglum ezüst körül mozgott. Az aratómunkások 
napi bére mintegy 8 kilogramm gabona volt. A bérek bizonyos hányadát 
pénzben fizették, ami a piacgazdaság meglétének, de ugyanakkor 
korlátozott voltának bizonyítéka. A bérmunkás-szerződések nem mindig 
tartalmazzák a bér összegére vonatkozó megállapodást, s ez is azt mutatja, 
hogy kötelező állami bérelőírások voltak érvényben. 

Az állam gazdaságpolitikájának a kisárutermelő réteget védő igen 
fontos alkalmi intézkedése az adósság-elengedés (mísarum, szó szerint 
, egyenessé tevés") volt. Az uralkodók, ha nem is szabályos időközökben — 
ez megbénította volna a gazdasági életet! — , de rendszeresen bocsátották ki 
mísarum-rendeleteiket, amelyek eltörölték a fennálló  pénz- és 
gabonakölcsönöket, s az ezekből eredő adósságok behajtását, a kamatokat, 
egyes adó- és beszolgáltatásfajtákat, szabadon bocsátották az adósságuk 
fejében rabszolgaként dolgozó szabadokat. A mísarum-rendelet sosem 
vonatkozott az üzleti kapcsolatokból eredő tartozásokra (letét, kereskedelmi 
megbízás, vállalkozói tőkekölcsönzés), ami nyilvánvalóvá teszi védelmi 
rendszabály mivoltát. A mísarum-rendeletekkel az óbabiloni kor uralkodói 
a gazdasági verseny szabályozása, a kisárutermelők eladósodásának 
korlátok közé szorítása érdekében éltek. 

Kisebb horderejű, de jellemző védő rendelkezés volt az az előírás, 
amely az örökbefogadó javára életfogytiglan szóló tartási kötelezettséget 
állapított meg: a földtulajdon koncentrációja az állam gazdaságpolitikai 
intézkedése folytán nem vezethetett éhenhaláshoz, egzisztenciális 
semmisüléshez. Ugyanilyen elbírálás alá esett Hammurápi azon előírása is, 


hogy a megengedett esetekben elváló férj köteles feleségét élete végéig — a 
köztük fennállt birtoklási közösség folyományaként — megfelelően eltartani 
(148. §). 

Mindebből következik, hogy a mezopotámiai gazdasági életet az 
óbabiloni korban az állam által korlátozott szabad verseny és a 
piacgazdaság szerepének növekedése jellemezte. A szabad verseny 
érvényesülésének hatását a kor akkád mítoszaiban a sorsnak — az objektív 
szükségszerűségnek — való kiszolgáltatottság motívumaként figyelhetjük 
meg (vö. az óbabiloni Adapa- és Gilgames-eposzokkal); e sors fölötte áll 
még az isteneknek is. Az állami gazdaságpolitika fejeződött ki a 
királyfeliratok, — törvények ismétlődő fogalmazású, a szegények 
támogatására és védelmére, az igazság érvényre juttatására, a nép 
, húsának" feljavítására utaló bevezetőiben (vö. ÓKTCh 117., 124. és 127. 
oldal). 

Az anyagi javak termelését főként két önálló osztály végezte. Az egyik 
a szabad kistermelők osztálya volt, akik maguk is kiszolgáltott gazdasági 
helyzetben voltak, ugyanakkor egy-két rabszolgát vagy bérmunkást 
tarthattak — ez az osztály szüntelen differenciálódásnak volt kitéve. Kisebb 
részük meggazdagodhatott, nagyobb részük azonban elveszíthette földjét és 
bérmunkássá válhatott. (Az , adósrabszolgaság? időtartama kötött volt, 3 év, 
ezért ez a bérmunka egy sajátos — mindenesetre fokozott kizsákmányolást 
biztosító — fajtájának minősült: meghatározott összeg törlesztését célzó, 
kötött időtartamú, a polgári jogok egy részének megvonásával járó 
szolgaság volt.) Mégis, bizonyos stabilitást a kor állami gazdaságpolitikája 
biztosított a számára. A másik termelő osztály a bérmunkásoké volt, akik 
állandó — vagy időleges —— alkalmazottként többnyire a saját 
termelőeszközeikkel mások földjét művelték meg. A bérmunkások osztálya 
részben összemosódhatott a szabad kistermelőkkel: alkalmilag az utóbbiak 
legszegényebb rétege is vállalt bérmunkát. E két osztály jelenthette a 
lakosság számbelileg is legnagyobb részét. 

A kézművesek részben szabad termelőeszköz-tulajdonosok voltak, akik 
kis vagyonnal is rendelkeztek — munkájuk színvonaláért anyagi felelősség 
terhelte őket —, részben pedig alkalmazottak. Ez utóbbi esetben nem 
tekinthetők egyszerű bérmunkásoknak. 

Alkalmazottként ugyanis királyi vagy templomi nagybirtokok 
foglalkoztatták őket, és ez a személyi függőség egy sajátos formáját 


jelentette számukra. A király védelme alatt álltak, ami egyúttal személyi 
szabadságuk, mozgási lehetőségük korlátozásával járt. 

Az alkalmazott kézművesekkel lényegében azonos társadalmi helyzete 
volt az ún. , telkes? katonáknak; az intézményt — nem előzmények nélkül 
ugyan, de — a maga teljességében Hammurápi fejlesztette ki (vö. ÓKTCh 
130-131. oldal 26. skk. §). Egy-egy családfő megművelésre és 
haszonélvezetre telket kapott a királytól, s ennek fejében egy bizonyos időt 
- mintegy havi tíz napot vagy évi négy hónapot, de a király által 
meghatározott beosztás szerint — köteles volt katonai vagy rendőri 
szolgálatban tölteni. 

Kötelezettségét és telkét (a kettőt együtt jelöli az ilku szó) felnőtt fia 
örökölte. 

Valószínűnek kell tartanunk, hogy a ,telkes? katonaság létszáma 
jelentékeny volt, hiszen a 18. században a vezető államok által mozgósított 
seregek egyenként tízezres nagyságrendűek voltak. 

A kereskedők osztálya több, egymástól mind vagyoni helyzetében, 
mind pedig a munkamegosztásban elfoglalt helyzete szerint különböző 
rétegre tagolható. Egy jelentékeny részük saját vagyonnal is rendelkező 
állami vagy templomi alkalmazott volt, más részük önálló vállalkozó; ez 
utóbbiak azonban egyúttal földtulajdonnal is rendelkeztek, és az 
uzsoraügyletek nagy részét is ők végezték. A , kereskedő" szó az óbabiloni 
akkádban , uzsorakölcsönt nyújtó", , bankár? jelentést is felvett. A 
kereskedő cégek alkalmazottai, haszonrészesedéssel fizetett bérmunkásai 
voltak az ún. utazó kereskedők, akik az üzletet ténylegesen lebonyolították. 

Önálló — és többé-kevésbé egységes — osztályt alkottak a döntő 
termelőeszköz, a föld tulajdonosai, a nagyobb birtokosok, akikhez az 
államapparátus vezető tagjait, a templomgazdaság tulajdonos papságát, a 
hadsereg vezető rétegét, a gazdag önálló kereskedőket és magát az 
uralkodót is számítanunk kell, minthogy mindezek többnyire 
földtulajdonosok is voltak. A kizsákmányolás minden formája valamilyen — 
közvetlen vagy lazább — kapcsolatban állt a földtulajdonnal. Az óbabiloni 
kor uralkodó osztályának őket tekinthetjük. Az állam gazdaságpolitikája 
messzemenően az ő érdekeiket képviselte, amikor az adott gazdasági- 
társadalmi rendszer tartós megőrzésére, működésének javítására törekedett, 
amikor a gazdasági szervezet egészét védelmezte. A , szegények", 
, özvegyek", , árvák" védelme a , gazdag?" és az , erős" ellenében — ahogy 


ezt Hammurápi is írja (vö. ÓKTCh 124. oldal) — valóban jelentett 
valamelyes védelmet. 

Ahhoz, hogy az adott társadalmi viszonyok fennmaradjanak, szükséges 
volt a legszegényebb, leginkább kizsákmányolt termelők helyzetének 
bizonyos stabilitása. Az óbabiloni állam megvédte őket a kizsákmányolás 
néhány végzetes következményétől, néhány járulékos jelenségétől azért, 
hogy a kizsákmányolás lényegét vállalják. 

A kor törvényhozása és  politikai-társadalmi élete pontosan 
meghatározta azokat a jogi kategóriákat, amelyeket a 3. évezredben még 
nem egészen egyértelműen használtak. Az , ember" (sumerül lu, akkádul 
awílum vagy awélum) szó , szabad ember", , szabad?" értelemben a korlátlan 
gazdasági vagy polgári cselekvőképességgel rendelkező emélyeket jelölte, 
tehát a királytól kezdve a vagyontalan bérmunkásig minden szabadot. A 
korlátozott gazdasági vagy politikai cselekvőképesség (és felelősség) 
státuszának jelölésére a protoakkád eredetű, de a sumerből átvett 
muskénum, , alárendelt", , alávetett"? szó szolgált. A muskénum szó a 
,telkes? katonákat, a királyi alkalmazásban álló kézműveseket és 
kereskedőket jelölte. Egyik kifejezés sem társadalmi osztálymegjelölés, 
hanem ettől független és a személyi szabadság mértékét jelző jogi 
kategória. 

Ugyancsak nem önálló osztályt jelöl a wardum, , szolga", , rabszolga" 
szó sem. A rabszolgák az óbabiloni korban nagy számban lehettek; 
magánszemélyek éppúgy tartottak rabszolgát, mint a templom vagy a 
palota. Számukat vagy számarányukat igen nehéz megbecsülni; talán 
elérték a lakosság 20-25 százalékát is. A rabszolgákat leginkább kisegítő 
munkáknál alkalmazták, de a termelés némelyik ágában vagy a 
csatornázásnál is. Egy felnőtt férfi rabszolga átlagos ára egy bérmunkás 
háromhavi bérének összege körül mozgott, ami arra mutat, hogy termelési 
értéke a rabszolgának csekély lehetett. Munkájukért anyagi felelősséggel 
tartoztak, tehát általában volt némi személyes vagyonuk is. 
Rabszolgavoltukat a jogi cselekvőképesség hiánya jelzi: nem rendelkeztek 
szabadon sem vagyonukkal, sem leszármazottaikkal, s ők maguk adásvétel, 
valamint bérlet tárgyát képezhették. De például jogképesek voltak (bíróság 
előtt megjelenhettek) és személyi joguk védve volt. Az óbabiloni korban 
vette kezdetét az a később kiteljesedő folyamat, mely a rabszolgák egy 
szűkebb csoportját az uralkodó osztály alsóbb rétegeihez közelítette: 
vagyonuk elérte azt a mértéket, amellyel már kizsákmányolók lehettek. A 


rabszolgákat sújtó örökösödési korlátozások kijátszását szolgálhatta és a 
vagyon hirtelen gyarapításának legfőbb eszközéül szolgált, hogy a tőkével 
rendelkező rabszolgák leginkább hitelügyletekkel (uzsorakölcsönnel) 
glalkoztak. Az óbabiloni korban gyakori volt a rabszolgák önmegváltása — 
ez formálisan a templomnak való eladás és a templom felszabadító aktusa 
volt — és felszabadítása. A rabszolga-felszabadítás azonban fokozott 
terheket rótt a felszabadítottra: volt tulajdonosát élete végéig eltartani volt 
köteles. Mindez mutatja, hogy a wardum szó — éppúgy, mint az awílum és a 
muskénum — nem társadalmi osztály: a személyi szabadság és gazdasági 
cselekvőképesség, illetve a munkakényszer formájának három lehetséges 
alaptípusát különbözteti meg: a teljes szabadságot (ahol — ha van — a 
kizárólag gazdasági), a szabadság részleges korlátozottságát (ahol a 
munkakényszer részben gazdasági, részben nem-gazdasági) és a teljes 
korlátozottságot (ahol a munkakényszer nem-gazdasági). Az awílum, 
muskénum, wardum szavak e típusoknak felelnek meg. 

Az irányító-adminisztratív apparátusból és részben a papságból az 
óbabiloni korban egy önálló társadalmi réteg vált ki, az értelmiség 
( írnokok"). Az értelmiség világi volt; tagjai főként a király szolgálatában 
álltak, de a templomgazdaságokban is világi funkciókat töltöttek be. Az 
értelmiség iskolákban nevelődött; az óbabiloni iskolarendszerben több 
fokozatot különböztethetünk meg. , A tábla háza? az alacsonyabb fokú, , A 
bölcsesség háza? a magasabb fokú és tudományos képzést szolgálta. Az 
óbabiloni értelmiség részben a gazdasági irányításban működött — a 
gyakorlati tudományok, mint a földmérés (geometria), a számítások e 
korban fejlődtek magas fokra. Ismerték az algebra elemeit, tudtak 
négyzetre, köbre emelni és gyököt vonni, többismeretlenes egyenletet 
megoldani. 

A hatvanas számrendszert használták, de jól ismerték a tízes 
számrendszert is. 

Számjelölésük alkalmazta a helyi érték fogalmát. Az óbabiloni kor új 
földtulajdon-viszonyai különösen a földmérés tudományát, a geometriát 
emelték magas fokra. Az értelmiség másrésze az öntöző gazdálkodás 
szolgálatában állt (számos matematikai példa foglalkozik a különböző 
keresztmetszetű  — csatornák  vízhozamának kiszámításával); fejlett 
csillagászati megfigyeléseik voltak (az óbabiloni kor csillagászati datálása a 
Vénusz felkelésének megfigyelésén alapszik). Az értelmiség fontos 
csoportját jelentették a jogászok és jogtudósok. A  sumer-akkád 


kétnyelvűség részben szótárak készítését kívánta, részben pedig a 
grammatika kutatására ösztönzött; a kor nyelvtani és lexikográfiai táblái 
nélkül nem sikerülhetett volna az elő-ázsiai nyelvek maradéktalan 
megfejtése. E téren fontos és jellemző a tankönyv céljára készült, a 
szójeleket és a fogalmakat tárgyi csoportosításban közlő lexikonok egész 
sora. Az iskolai oktatás céljaira régi királyfeliratok másolatait készítették el 
(így maradt például ránk az agadei dinasztia feliratainak legnagyobb része). 
Az irodalmi értelmiség tevékenységének legfontosabb területe a 
szájhagyományban élő, esetleg szórványosan már lejegyzett sumer 
irodalom összegyűjtése és a magas fokú oktatás számára való közzététele 
volt. A folklór iránti érdeklődés első jelével a közmondás- és állatmese- 
gyűjteményekben találkozunk, de ekkor foglalták írásba a fontos 
mítoszokat, a hősi epikát, a kultúrvívmányokkal foglalkozó vetélkedőket, a 
himnuszokat és még számos műfaj különböző alkotásait is. Az írnokok 
soraiból jó néhány kiváló költő is kikerült, bár személyük a névtelenségben 
maradt; a 20-18. század mindenesetre az önálló költői alkotások virágkora 
is volt. Az akkád nyelvű költészet első nagy alkotásai ekkor keletkeztek (a 
városi epika a városok ősi dicsőségét, a , hőskor" nagy királyait — Gilgamest 
Urukban, Etanát Kisben, Adapát Eriduban — énekelte meg; feldolgoztak 
néhány ősi mítoszt, köztük az emberiséget ért pusztítások és ezek sorában a 
vízözön történetét stb.; e városi epika a kor politikai viszonyait, a 
városállamok versengését tükrözi). Az óbabiloni kor világi értelmisége 
alakította ki klasszikus formájában a mezopotámiai kultúrát. 


Észak-Mezopotámia államai a 19-18. század fordulóján. Kereskedelem Kis-Ázsiával és a 
Földközi-tenger partvidékével 


Észak-Mezopotámia tájegységei szintén a III. Ur-i dinasztia 
birodalmának kerületei közé tartoztak. A 20. században e területen is több 
önálló állam alakult ki. Közülük legnagyobb jelentőségű a virágzó, 
öntözéses mezőgazdaságú és a Zagrosz-hegységgel való kereskedelem 
útvonalán fekvő Esnunna volt, a Diyálá-völgyben; valamint a Tigris jobb 
partján, az Alsó-Záb torkolatához közeli túlparton, Subarú területén fekvő 
Assur. 

Esnunna a 20. században néhányszor kísérletet tett egész Dél- 
Mezopotámia  hódítására, — sikeres — betöréseinek — azonban  Larsza 


megerősödése vetett véget; Larsza megakadályozta, hogy Esnunna a 
Perzsa-öböl kereskedelmét a hatalma alá vonja. A 19. század végétől 
kezdődően Esnunna a kelet-nyugati kereskedelem kiépítésére törekedett, 
ezért egyfelől Elam, másfelől az Eufrátesz középső szakasza (Mari) és 
Észak-Szíria felé terjeszkedett. Azonban vetélytársa, Assur mind 
gazdaságilag, mind katonailag erősebbnek bizonyult, és elzárta Esnunna 
elől a közvetítő kereskedelem útját nyugat felé. 

Esnunna fénykorának fontos emléke az ország törvénykönyve a 18. 
század elejéről: a két változatban is fennmaradt rendelet ár- és bérjegyzéket 
tartalmaz, szabályozza a kölcsönügyleteket, pontosan körülhatárolja a 
rabszolgák jogfosztottságát, s néhány büntetőjogi esetben meghatározza a 
pénzbüntetés mértékét. A törvénykönyv az awílum, a teljes jogú szabad 
számára biztosította a jogot, hogy elszegényedése folytán eladott földjét 
később visszavásárolhassa. Ez jogi természetű kiváltság volt, hiszen éppen 
az awílum-státusz rossz vagyoni helyzetű tagjai élhettek vele. A 
törvénykönyv a bérmunkát a legfontosabb termelésviszonylatként mutatja 
be. A bérek Esnunnában kedvezőbbek voltak, mint máshol, ami a gazdasági 
virágzás jele. 

Az Eufrátesz középső szakaszának gazdasági-politikai központja volt 
Mari város (ma: Tell Hariri). Már a 3. évezred közepén a sumer 
külkereskedelem és kultúra előretolt bástyája volt. A 19. században 
lakossága főleg  amurrú eredetű volt; az uralkodóház virágzó 
együttműködést teremtett a nomád állattenyésztő törzsek és a földművelő, 
kézműiparral foglalkozó városi lakosság között. Mari állama az Eufrátesz 
minkét partját mintegy 150 kilométer hosszan egyesítette; öntözött földjein 
szezámmagvat és búzát termesztettek. A szomszédos sztyeppéken a nomád 
törzsek szarvasmarha-, szamár- és juhtenyésztése folyt; Mari híres textil- és 
bőripara főként ezen alapult. Foglalkoztak aszfaltkitermeléssel (Hít), az 
aszfaltot nagy mennyiségben exportálták is. A 18. század elején Mari 
gyártotta Elő-Ázsia legjobb kocsijait. 

Mari a 19-18. században erőteljes cserében állt Szíria és a Földközi- 
tenger partvidékének városállamaival. Jamhad (ma: Aleppo), Ugarit (Rász 
Samra), Gubla (Byblosz), Palesztina, Kréta, Alasia (Ciprus), Hattusas 
(Bogazköy) területén állandó kereskedelmi ügynökei voltak, akik Mari 
városba, s tovább, Dél-Mezopotámia és Elam felé rezet, fát, olajat, 
építőanyagot, drágakövet, bort szállítottak, nyugatra pedig ólmot, 
illatszereket, textilárut, halat, gabonát. Elő-Ázsilegfontosabb kereskedelmi 


útvonalának központjában Mari kereskedelme a Perzsa-öböl országait a 
Földközi-tenger nyugati partvidékével kapcsolta össze. 

Assur város önállósága szintén a 20. században kezdődött; a város 
királyai — éppúgy, mint Esnunnában — kísérletet tettek a dél-mezopotámiai 
kereskedelem meghódítására (vö. ÓKTCh 162. oldal), de tartós siker 
nélkül. Assur érdeklődésének nyugat felé fordulása jelezte, hogy a 2. 
évezredben már végzetesen kettészakadt Mezopotámia gazdasági élete. 

Assur mezőgazdasági termelése legfeljebb a lakosság megélhetését 
biztosította, az öntözés lehetőségei itt korlátozottak voltak, ellenben a 
környező sztyeppvidék jó állattenyésztési lehetőségeket kínált. Az amurrú 
törzsek a 19. század közepén telepedtek meg Assur város környékén; az 
asszír történeti hagyomány őrizte is uralkodóházának nomád eredetét. 

Assur a 19. században Kis-Ázsiával épített ki békés kereskedelmi 
kapcsolatokat, fellendülését ez alapozta meg. — A  kapcsolatoa 
magánvállalkozás jellegéviselték: nagy vagyonnal rendelkező vállalkozók 
indították útnak szamárkaravánjaikat Kis-Ázsia felé. A vállalkozás mintegy 
50 százalékos tiszta nyereséggel járt; a király a vállalkozást megadóztatta, 
és ő volt a legfontosabb ügyfél. 

Az assuri kereskedők ólomércet és textilárukat szállítottak Kis-Ázsiába, 
rezet, ezüstöt és fát hoztak. A Felső-Záb mentén Assur hatalmas 
ólomszulfid (galenit) lelőhelyekkel rendelkezett. A tiszta ólom a rézérc 
tisztításához szükséges: az ércből az ólom oxidálása révén választják ki a 
fémes rezet és ezüstöt. Kis-Ázsia lakossága ekkor még nem ismerte a helyi 
ólomérc-lelőhelyeket, ezért nagymértékben szüksége volt Assur 
ólomszállítmányaira. A két nemzedéken át viruló kereskedelem Assurt 
viszont az akkor máshonnan számára megszerezhetetlen réz birtokába 
juttatta. Egy-egy szamárkaraván néha öt tonnányi rezet szállított; ilyen 
karavánok százával közlekedtek Assur és Kis- Ázsia között. (Az ólom 
jelentőségét Assur gazdasági életében mutatja az is, hogy egy időben az 
általános értékmérő szerepét is az ólom töltötte be.) A kereskedőcégek Kis- 
Ázsia városaiban külön kereskedelmi telepeket (akkádul: kárum, tkp. 
,Piac") hoztak létre. Közülük a legnagyobb Kanis volt (ma: Kültepe), a 
későbbi hettita birodalom szívében. Két másik kereskedelmi telepet is 
sikerült már feltárni, az okmányok azonban még további hat telepet és több 
mint tíz kisebb lerakatot említenek a Halysz folyótól délre fekvő területen. 
A kereskedelmi telep önkormányzat alatt állt és súlyos adókat fizetett a 


helyi uralkodónak. Viszont közvetítette a politikailag ekkor még nem 
egységes Kis-Ázsia városai közti kereskedelmet is. 

A 19-18. század fordulóján hirtelen megszakadt a kapcsolat Assur és 
Kanis között. Ennek magyarázata, minthogy Assur katonai hatalma 
delelőjén állt, csak gazdasági lehet. 

Valószínűleg ekkor fedezték fel a Taurus ólomérc-lelőhelyeit és 
dolgozták ki a tiszta ólom kinyerésének technológiáját. Kis-Ázsia 
fémművessége a 18. század óta önálló utakon járt, s többek között ez adott 
lehetőséget a hettita egyesítésnek, az óbirodalom kialakulásának. 

Assur viszont ahhoz, hogy gazdasági egyensúlyát fenntartsa, új 
fémlelőhelyekre volt utalva. Kézenfekvőnek látszott, hogy az észak-szíriai 
fémkereskedelmet sajátítsa ki. Itt azonban Assur már nem lehetett cseretárs, 
minthogy fő kiviteli cikkére, az ólomra a réznek nem termelésével, csupán 
szállításával foglalkozó Észak-Szíriának nem volt szüksége, más árukban 
pedig nem tudott Mari és Dél-Mezopotámia termelésével versenyre kelni. 
Assur ezért nyúlt fegyverhez. Legnagyobb uralkodója, I. Samsi-Adad, aki a 
18. század első harmadában uralkodott és Hammurápi idősebb kortársa volt, 
nagy lendülettel, hatalmas katonai erővel és taktikai érzékkel látott e feladat 
megvalósításához. Védekeznie kellett a keleti fronton, a Zagrosz felől meg- 
megújuló rohamokban támadó helyi törzsek ellen, támadnia kellett 
nyugaton. Erőszakkal elfoglalta Mari várost, és fiát ültette trónjára (vö. 
ÓKTCh 162-163. oldal). Hadjáratokat vezetett a Földközi-tenger 
partvidékére. Győzelmi oszlopot állított fel a Libanon-hegységben; katonai 
támapontot épített a felvonulási útvonalon, a Habur forrásvidékén; 
igyekezett szövetséget kiépíteni Észak-Szíria önálló államaival, főként 
Jamhad (Aleppo) várossal. Észak-Szíriában a ciprusi eredetű rézen kívül 
olajat, gabonát, fát, bort, mézet, gyapjút szerzett. Katonai hódításai 
bizonyos kereskedelmi lehetőségeket is teremtettek, ezt az árucserét 
azonban fegyverrel tartotta fenn. 

Samsi-Adad halála után Assur katonai uralma hamarosan összeomlott. 
Rövid időre helyreállt Mari önállósága; ekkor épült a hatalmas királyi 
palota is; Mari  fémművességének,  textiliparának,  — kocsi- és 
illatszergyártásának .  Észak-Szíria és Dél-Mezopotámia egyaránt 
megrendelője volt. 


A babiloni birodalom a 18-17. században 


Babilon ősi település volt; neve presumer eredetű, legkorábbi formája 
Babil(a). Később akkád népetimológia ebből formálta a Báb-ili, , isten 
kapuja?" (sumerül: Ka-dingirra) nevet, amiből a görög Babylón származik. 

Babilon az Eufrátesz egyik legjelentősebb csatornája közelében feküdt, 
így valószínű, hogy mezőgazdasága korán kifejlődött. A várost először az 
agadei dinasztia korában említette felirat, a III. Ur-i dinasztia idején önálló 
kerület székhelye volt. A 19. század elején jutott benne uralomra egy 
amurtú eredetű dinasztia, mely falakat épített, csatornákat ásatott, észak felé 
hódított is. A 19. század végén Babilon már Larsza egyetlen komoly dél- 
mezopotámiai vetélytársa volt. Larsza és Babilon között a küzdelem n át 
folyt. Mindkét városban amurrú király uralkodott, Larszában a már harminc 
éve trónon ülő Rím-Szín; Babilonban a fiatal Hammurápi, a dinasztia 
hatodik tagja (1792-1750). 

Hammurápi uralkodásának eseménytörténetét évnevei tükrözik (Id. 
ÓKTCh 122-123. oldal). Szívósan törekedett birodalma kiépítésére: a 
terjeszkedésre és a belső megerősítésre egyaránt. Lassan hódította el Rím- 
Szín birodalmának városait; Közép-Mezopotámiában elérte a Tigris partját, 
s így Larszát elvágta legfontosabb kereskedelmi-utánpótlási útvonalától. 
Harmincadik éve, 1762 után Hammurápi sorra aratta döntő győzelmeit, 
előbb az északi és keleti területek — Subartu, Esnunna, Elam —, majd pedig 
maga Larsza fölött. Egész Dél-Mezopotámia ura volt; felvette a , Sumer és 
Akkád királya? címet. Addigi hódításai során északnyugati szomszédja, 
Mari uralkodójának szövetségét élvezte, sőt Mari királya megszerezte 
Hammurápinak az észak-szíriai államok katonai támogatását is (Jamhad 
serege például Esnunna ellen harcolt). Ekkor, felrúgva a , testvériséget", 
Mari királya ellen fordult és két hadjáratot vezetett ellene. A második során, 
1759-ben lerombolta és feldúlta a királyi palotát. Marit nem csatolta 
birodalmához, elpusztításával csupán az Észak-Szíriába vezető utat akarta 
szabaddá tenni. 

Hammurápi Mezopotámia-fogalma nem haladta meg azt, ami a III. Ur-i 
dinasztia korában egyszer már politikai realitás volt — ez mindenesetre 
szűklátókörűség, különösen Assur Mari nagyigényű terjeszkedése után. 
Politikai koncepcióját Hammurápi Dél- és Közép-Mezopotámia ősi 
városainak felvirágoztatására alakította ki. 

Legfontosabb városainak — Babilon mellett — Nippurt, Eridut, Urt, 
Urukot, Larszát, Iszint tartotta. Sztéléje halmas feliratának bevezetőjében 
(Id. ÓKTCh 124. skk. oldal) kimerítően felsorolta, mit tett az egyes városok 


javára. . ,Sumer és Akkád?" városait , mindennel  felékesítette", 
, helyreállította", , hírét naggyá tet", , bő vízzel életben tartotta", , népüket 
összegyűjtötte", , termőföldjeit megnövelte és magtárait megszaporította", 
,legelőit és itatóit szabályozta", , bőséget teremtett" bennük. Viszont a 
peremterületek meghódított városait , megkímélte? (ezt éppen Mariról 
mondja!), , leverte a lázadókat bennük" — a különbség még a nyilvánvalóan 
dicsekvő szándékú szövegezésben is szembetűnő; a peremterületeket nem 
fejlesztette. 

Hammurápi politikai koncepciójának ez a vonása azt eredményezte, 
hogy Babilon csupán megszálló hatalom, idegen katonai erő maradt Elő- 
Ázsia meghódított városaiban. 

Az elő-ázsiai méretű világpiac a 18. század közepén katonai erővel nem 
volt tartósan fenntartható, hiszen az árucsere útvonalának hossza eleve 
fontos szerepet biztosított a közbeeső területeknek, s lehetővé tette azok 
önálló fejlődését. Emellett kialakulóban volt a hettita birodalom, 
Mezopotámia legnagyobb elő-ázsiai ellenfele is. Mezopotámia gazdasági 
fölényét tartósan a termelés kiszélesítése alapozhatta volna meg. Ez a 
peremterületek gyors fejlesztését kívánta volna. Sem Hammurápi, sem 
utódnem törődtek ezzel, s így Babilon birodalma csupán addig tartott, 
ameddig katonai ereje. 

Hammurápi legnagyobb alkotása, mely hírét a mezopotámiai történeti 
hagyományban megalapozta, s mely korunkban is — a Gilgames-eposz 
mellett — az ókori Mezopotámia legfontosabb emlékének számít: felirata, 
melyet sztélére vésve Babilonban és Szipparban a két fő istenség, Marduk, 
illetve Samas templomában állított fel. A felirat (Id. ÓKTCh 124-150. 
oldal) számos másolatban terjedt el az egész Elő-Ázsiában; írnokiskolákban 
tanították, s mintául szolgált a későbbi törvénykönyvek összeállításánál. 

E felirat zöme , igazságos ítéletek" (dínat mísarim) gyűjteménye, tehát 
közel áll a mi , döntvénytár" fogalmunkhoz. Utóbbitól csupán az 
különbözteti meg, hogy szigorú értelemben véve nem kötelez senkit, 
pusztán oktató, igazságra nevelő jellegű: mintát ad az igazságos 
ítélkezéshez. A kor okmányaiból láthatjuk, hogy Hammurápi , igazságos 
ítélei" a kor bírósági ítéleteiben nem érvényesültek, később még kevésbé, a 
gyűjtemény maga mégis örök minta maradt, szövegét Assur-bán-apli is 
olvashatta a Ninuában felállított könyvtárban. Céljául a bevezetőben 
Hammurápi ezt tűzi ki: , Hogy az országot az ítélkezésre megtanítsam"; 
befejezése szerint a panaszos a templomban tanulmányozhatja az ő esetére 


vonatkozó ítéletet, , szíve megkönnyebbül"? ettől, ám módjában áll 
választani — ami törvény esetén kizárt volna —, hogy , hallgat-e? rá, vagy 
,hem hallgat". A felirat a babiloni tudományosság magasrendű alkotása. 
Ugyanakkor, közvetve — Hammurápi jogtudósainak eszményítő szűrőjén át 
— az óbabiloni kor társadalmát tükrözi. 

Hammurápi jogtudósai éveken át dolgoztak a szöveg összeállításán; 
felhasználták hozzá az egész korábbi sumer és akkád jogi irodalmat, a 
királyi rendeleteket, az írásba foglalt ítéleteket, a törvényeket. A felirat 
számos ítélete, előírása található már meg Ur-Nammu, Lipit-Istar vagy 
Esnunna város eddig előkerült törvényszövegeiben is. Több ponton azonban 
Hammurápi új helyzetet fogalmazott meg; részleteiben is kidolgozta a 
földbérlettel, a letétekkel, a vagyonjoggal és a vagyoni perjoggal, az 
örökösödési joggal, a családjoggal, a bérletekkel kapcsolatos esetek 
eszményi megoldását. Biztos, hogy itt mindig tényleges probléma állt az 
ítélet mögött. Jól látszik ez a , telkes? katonaság esetében. A korábbi 
törvénykönyvekkel ellentétben Hammurápi a talio jogi elvét fogadta el (vö. 
ÓKTCh 269. oldal), s ahol amazok pénzbüntetést írtak elő, Hammurápi 
azonos testi sértést tartott igazságosnak. Ez az elv formálisan visszalépést 
jelentett, és az amurrú törzsek jogszemlélete jutott benne kifejezésre. 
Hammurápi , ítéletei" mai fogalmaink szerint a polgári és polgári eljárási 
jog köréből származnak, és nem érintik például az államszervezetet, az 
adminisztrációt, a büntetőeljárást, a templom és a palota birtokainak 
gazdálkodását. (Jellemző a 109. § [ld. ÓKTCh 135. oldall: az 
összeesküvőket rejtegető korcsmárosnő fölött ugyan ítélkezik, de nem érinti 
az összeesküvők megtorlását.) Ezért az óbabiloni kor társadalmának csupán 
egy, noha legfontosabb részét ismerjük meg belőle: a magántulajdon 
helyzetét, de ezt nem minden oldalról. 

Hammurápi az ország egységének megszervezésében a centralizációt 
tartotta a legfontosabbnak. Levelezése arról tanúskodik, hogy a legkisebb 
ügyekben is magának tartotta fenn a végső döntés jogát. A gyors 
ügyintézést jó  postahálózattal biztosította - már amennyire ez 
megvalósítható volt. A túlzott központosítás hátrányai inkább utódai alatt 
ütköztek ki — hiszen Hammurápi csupán egy évtizeden át irányította 
birodalmát, s ezalatt katonailag mindenképp a helyzet ura volt. 

Hammurápi utódai alatt azonnal megkezdődött a hanyatlás: elszakadt 
néhány dél-mezopotámiai város, fellázadt Esnunna, Mari vidékét új állam 
fogta össze, de lázadások törtek ki az Eufrátesz mentén más városokban is 


(vö. ÓKTCh 156-158. oldal), észak felől új nomád hullám jelent meg, a 
kassú törzsek. A 17. században a Perzsa-öböl partvidéke egy önálló 
dinasztia uralma alatt, Tengerföld néven függetlenné vált. Belül a szabad 
verseny  gazdasági-társadalmi romboló hatása egyre erőteljesebben 
érvényesült, — sűrűsödtek a  mísarum-rendeletek. Dél-Mezopotámia 
mezőgazdasága tönkrement; a szikes földeken búza már egyáltalán nem 
termett meg, s az árpa feleannyit hozott, mint egy évezrede, az elvadult 
szántók legfeljebb nyájakat tudtak eltartani. 

Az amurtú dinasztia uralma Babilonban és Mepotámia még megmaradt 
területein külső támadás során omlott össze, valójában azonban már 
Hammurápi korában halálra volt ítélve azzal, hogy Mezopotámia gazdasági 
életéből kirekesztette a peremterületeket, amelyek így önálló gazdasági 
fejlődésük kereteit elszakadással teremtették meg. 

A 16. század legelején a hettita birodalom már Kis-Ázsián kívül is 
terjeszkedett. Halpa város (Aleppo) elfoglalása jogcímet adott ahhoz, hogy 
a hettita király meghódítsa a város kereskedelmi partnereit, nevezetesen 
Észak-Mezopotámiát is. A hettita király az Eufrátesz partja mentén haladva 
1595-ben betört Babilonba, kifosztotta a várost, és a Habur forrásvidékén át 
tért vissza Hattusasba. A támadás — I. Mursilis hettita király legnagyobb 
hadjárata — az óbabiloni kor végét jelentette. 


Dél- és Észak-Mezopotámia önálló államiságának kialakulása (16-11. 
század) 


A kassú dinasztia Babilonban a 14. század közepéig 


A hettita betörés új helyzetet teremtett Babilonban; 1595-ben az amurrú 
dinasztia utolsó — valószínűleg a hettiták által megölt — tagja helyét egy 
kassú , király" foglalta el. 

Babilonban ettől az időponttól 1160-ig, tehát mintegy 430 éven át kassú 
királyok ültek a trónon. 

Az a , király", aki 1595-ben Babilon trónjára ült, anyanyelvén az Agum- 
kakrime nevet viselte. A név jelentése: , II. Agum". A babiloni királylista a 
kassú dinasztia uralmát 576 évben határozza meg, ami ugyan kerek szám 
(62x42), mégis feltűnően több a tényleges 430-nál. Nagyjából egybevág 
azonban azokkal az egykorú adatokkal, amelyek szerint a kassú törzsek 
Hammurápi utódai alatt, a 18. század végén jelentek meg Észak- 
Mezopotámiában. Néhány évtizeden át ütközetekkel, a Tigris partján épített 
erődökkel próbálták feltartóztatni őket. A kassú törzseknek Dél- 
Mezopotámia fegyveres meghódítása nem sikerült, de a 17. századi 
munkásjegyzékek mutatják, hogy ők is, mint néhány évszázaddal korábban 
az amurtú törzsek, békés úton, lassú beszivárgás eredményeképp, legalábbis 
Közép-Mezopotámiában nagyobb számban terjedtek el. 

Bizonyára önálló, a törzsi felett álló szervezetük volt, élén egy sejkkel, 
akit később királynak neveztek; II. Agum a babiloni királylista szerint 
kilencedik , királyuk", sejkjük volt, ami arra enged következtetni, hogy e 
tisztség élethossziglan szóló és örökletes volt. 

A kassú sejkek főként a Babilontól északra fekvő területek törzseit 
irányíthatták. 

Feltételezhető, hogy a hettiták támadási iránya elkerülte a kassú törzsek 
és a törzs feletti szerveztámaszpontjait, ezért 1595-ben, I. Mursilis 
csapatainak kivonulásakor a kassú sejk lehetett Közép-Mezopotámia 
egyetlen valamennyire is szilárd politikai-katonai ereje. Így foglalhatta el 
Agum-kakrime a megüresedett babiloni trónt. 


A kassú törzsek valószínűleg a Zagrosz-hegység északi részéről 
jöhettek Mezopotámiába. Eredetileg nyilván állattenyésztő nomádok 
lehettek és az árucsere lehetőségei vonzották őket is. A Diyalá völgyében és 
a Tigris mentén hatoltak be Mezopotámiába. Szoros gazdasági kapcsolat 
fűzhette őket már eredetileg is a hurri etnikumhoz. A lovat ők terjesztették 
el Mezopotámiában, s hurri módszereket alkalmazva ők kezdeményezték 
tenyésztését is. 

A kassú népnév az anyanyelvi galsu vagy galdu népnév akkád formája. 
Kassú-akkád vagy kassú-hurri szótárakból néhány száz kassú szót 
ismerünk, összefüggő szöveg azonban nem maradt ránk. A kassú nyelv nem 
rokona Elő-Ázsia egyetlen ismert nyelvének sem. 

A kassú törzsek nyelvileg és etnikailag fokozatosan beolvadtak a 
mezopotámiai lakosságban, átvették az akkád nyelvet. E korban a sumer a 
legdélebbi területeken egy-egy szűk, zárt népcsoport beszélt nyelve lehetett 
még, egyébként az akkád köznyelv és irodalmi nyelv mellett a 
tudományosság és a liturgia nyelve, , Mezopotámia latinja" volt. 

A kassú királyok néhány sumer felirata oly mértékben megromlott 
nyelvezettel íródott, hogy — tekintve a korabeli művelt sumer irodalmi nyelv 
pontosságát — csak a kihalás szélén álló sumer nyelv hatása magyarázhatja 
hibáikat. 

A kassú dinasztia lényegében Közép-Mezopotámia felett uralkodott, 
tehát azon a területen, amelyet a szikesedés még nem érintett, s amely 
éppen emiatt vált a 2. évezred közepén Mezopotámia kulcsfontosságú 
zónájává. A déli városok és a Perzsa-öböl partvidéke — a Tengerföld 
formális meghódítása (15. század) után is — csupán nagyon laza függésben 
álltak Babilontól vagy a 15. század második felében alapított új fővárostól 
(Dúr-Kurigalzu, ,,[I.] Kurigalzu fala", ma Agar Ouf, Bagdad közelében). 
Ezen a területen Szíria-Dél-Arábia felől érkező új lakosság telepedett meg, 
az arámiak, akik további nomád állattenyésztésüket évszázadokon át 
megőrzött családi gazdasági szervezetben itt is folytatták (bítu, , ház"), félig 
letelepülve, és csupán kiegészítőleg folytattak némi földművelést, s majd 
növekvő méretű szárazföldi kereskedelmet a sivatagon át. A kassú dinasztia 
korában e tényezők együttes hatása folytán elapadt, majd végleg megszűnt 
Mezopotámia tengeri kereskedelme, a jelentőségüket vesztették még azok a 
városok is, amelyekbe a kassú királyok építkezése látszólag valami életet 
vitt (pl. Uruk, Ur). 


A 15. század nagy kassú királyai, Karaindas (a század derekán) és I. 
( Nagy") Kurigalzu (a század utolsó harmadában) Mezopotámia 
elszigeteltségét a nyugati kapcsolatok erősítésével akarták megszüntetni. 
Mindketten élénk kereskedelmi — és ezzel kapcsolatosan diplomáciai — 
tevékenységet folytattak Észak-Szíriában; kereskedőik sűrűn megfordultak 
Kanaán földjén; követeik a ,testvériség? (a kor  diplomáciájában 
egyenrangú nagyhatalmak uralkodóinak viszonya) ajándékait vitték, s 
hozták az egyiptomi XVIII. dinasztia uralkodóinak udvarából. I. Kurigalzu 
óvatosan talán még arra is kísérletet tett, hogy titokban Egyiptom ellen 
bujtogassa Kanaán törpefejedelmeit (vö. ÓKTCh 161. oldal). 

Különösen fontos érdeke fűződött a kassú uralkodóknak ahhoz, hogy jó 
kapcsolatot tartsanak fenn a kor legjelentősebb föníciai kereskedő- és 
kézműipari városával, Ugarittal. A városban nagy létszámú babiloni kolónia 
élt, kereskedőkből, vállalkozókból, gazdasági tanácsadókból és tanítókból, 
akik a sumer és akkád könyvelés, tudomány, irodalom ismeretét nyugaton 
elterjesztették. 

A 15. század második felében Babilon kétségtelenül vezető szerepet 
játszott Elő-Ázsia nemzetközi árucseréjében. Hagyományos áruin kívül 
ekkor lovakat is exportált. A rezet valószínűleg Ugarit közvetítésével 
szerezte be — ez tette Ugaritot fontossá —; Ciprus és Kis-Ázsia (Taurus) reze 
egyaránt eljutott Mezopotámiába. 

Babilon vezető szerepének következménye volt, hogy Észak-Szíria 
kultúrája átitatódott mezopotámiai elemekkel: e területen vették át a hettiták 
az ékírást; az ugariti mássalhangzóírás jelformáihoz és íróanyagához 
szintén az ékírás szolgált mintául; a hurri és a hettita mitológia, de a 
kanaáni-ugariti mítoszköltészet is átvette, s önállóan továbbszőtte az akkád 
mítoszokat. A kor diplomáciai nyelve — mint ezt IV. Amenhotep (Ehnaton) 
Tell Amárnában talált levéltára, a Hattusasban kiásott hettita királyi levéltár 
és más szórványleletek mutatják — az akkád nyelv középbabiloni dialektusa 
volt. 


Mitanni (kb. 1450-1350) 


A 2. évezred közepén a hurri etnikum Észak-Mezopotámia, s különösen 
a Habur-vidék lakosságának már döntő eleme volt. Valószínűleg északról, 
az Ormény hegyvidékről érkeztek; Subartu területén már a 3. évezred 


végétől kezdve kimutathatók. Egy hurri vándorlási hullám legkésőbb a 2. 
évezred elején Anatóliát is elérte. A hurri nyelv emlékeit néhány rövid 
felirat, fontos diplomáciai, mitológiai és irodalmi szövegek, valamint 
szótárak, más nyelvekbe (akkádba, hettitába, ugaritiba, héberbe) átkerült 
jövenyszavak és a tulajdonnevek jelentik. A hurri nyelv kései formája 
Urartu nyelvében élt tovább. Egyelőre Elő-Ázsia egyetlen más ismert 
nyelvével sem hozható kapcsolatba. 

Mitanni (vagy: Maitani) a hurri területen, központjában a Habur 
forrásvidékével létrejött állam, melynek királyi családja és vezető rétege, a 
harcosok (maryannu) indoiráni (árya) eredetűek voltak. Mitanni első 
uralkodója az 1450-es években egész Észak-Mezopotámia ura volt, 
beleértve Assur és Ninua városokat, tehát a Tigris partvidékét is. 

Országa az Örmény hegyvidék nagy részét, a Zagrosz-hegység nyugati 
előhegyeit is magába foglalta, de Észak-Szíria és Fönícia legészakibb része 
(az Orontész partján fekvő Alalah város, vö. ÓKTCh 242-244. oldal) is 
uralma alá — vagy legalábbis közvetlen érdekszférájába — tartozott. Mitanni 
királyai jó viszonyt építettek ki a XVIII. dinasztiával, s ez az érdekszférák 
határainak sérthetetlenségén alapuló barátság csupán a 14. század elején 
vált tartózkodóvá, amikor a hettiták szíriai hódításai Egyiptom figyelmét 
erre az új, jelentős tényezőre összpontosították, s közömbösebbé tették a 
Szíriából kiszoruló elő-ázsiai hatalmak iránt. Mitanni szintén főleg 
lóexportőrként volt Egyiptom kereskedelmi partnere. A 14. század első 
felében — Szíriából való visszaszorulása ellenére is — még Mitanni volt Elő- 
Ázsia legerősebb birodalma. Talán legnagyobb királya, Tusratta, akinek Tell 
Amárnában több levele előkerült, egyenrangú fél volt III. Amenhotep 
fáraóval szemben is (vö. ÓKTCh 244-245. oldal), és meg merte tenni, hogy 
hatszor visszautasítsa a lányát kérő fáraót. (Hetedszerre végül is hozzáadta a 
lányát, s ez a formális jóviszonyt fenntartotta.) Mitanni területén a 
földtulajdon koncentrációjának folyamata igen archaikus jogi formák között 
játszódott le. A kor viszonyait a Nuzu és Arrapha városokban (az Alsó-Záb 
folyótól délre, a mai Kirkuk közelében) talált gazdasági okmánytárak 
világítják meg. A kis terjedelmű földbirtokok magántulajdont képeztek, de 
földet csak az bírhatott, aki , vér szerint" tagja volt a jogi szervezetként 
funkcionáló földközösségnek. A kölcsönök ténylegesen gabonakölcsönök 
voltak, értéküket azonban pénz (ezüst) formájában jelölték meg. A 
megszorult és aratás előtt élelem céljára kölcsönt felvett földtulajdonos ily 
módon aratás után — még ha kamatmentes volt is a kölcsön — csak nagy 


veszteséggel fizethette vissza adósságát, minthogy estek az árak. A lakosság 
legszegényebb része ezért oly mértékben eladósodott, hogy hitelezőjét — a 
föld eladásának leplezésére — örökbe kellett fogadnia, így formailag is 
eleget tettek a , vér szerinti" tulajdon-átruházás követelményének. A 
politikai jogokat, minthogy ezek személyre szólóak voltak, az adós 
megtartotta. Nuzu leggazdagabb polgárát mintegy kétszáz esetben fogák 
örökbe, azaz ennyi kisbirtokot szerzett meg uzsorával. A szabad, de föld 
nélkül maradt emberek előbb-utóbb máshol kerestek munkát, ezzel azonban 
elveszítették egy adott helyhez fűződő polgárjogukat is. A 2. évezred 
második felében ezekből az elemekből Észak-Mezopotámiában új 
társadalmi réteg jelent meg, a  hupsuk, akik polgárjogok híján 
munkaadójuktól lazán függő viszonyba kerültek; eleinte leginkább 
katonaként , vagy  bérmunkásként, később egyre általánosabban 
nagybirtokosok telkét használó, s ezért földjáradékot fizető parasztként 
találkozunk velük. Az adósságot Nuzuban munkával is lehetett törleszteni, 
ez azonban kizárólag meghatározott idejű munkakötelezettséget jelentett és 
nem érintette az egyéb jogokat, a tulajdont sem: ez lehetett a tönkremenés 
első szakasza, ezután már csak a föld eladása, azaz a hitelező 
örökbefogadása következhetett. 

A 14. század közepén Mitanni kettős szorítóba került: keleten Assur — 
talán Egyiptom titkos támogatását is élvezve — önállósult és a trónviszállyal 
is gyengített Mitanni egy részét meghódította; északon a hettita újbirodalom 
(I. Suppiluliumas) az 1370-es évektől kezdődően Szíria mind nagyobb 
részét foglalta el, s így fenyegette őt is. 

Közvetlen veszélyt egyelőre Assur támadásai jelentettek. Mitanni 
királya 1350 táján már szövetséget keresett Assur ellen; először a kassú 
királyhoz fordult, majd miután elutasították, Suppiluliumas védelmét kérte. 
Utóbbi számára a keleti status guo fenntartása Egyiptom-ellenes tervei miatt 
fontos volt. Mitanni így 1350 után hettita függőség alá került, s területe is 
Észak-Mezopotámia egy kis részére csökkent. A mitanni állam utóda a 
század végétől már Hanigalbat néven szerepelt, s lényegében a Habur 
forrásvidékére (az antik Nisibis környékére) korlátozódott. 

Assur nagyhatalmi törekvéseinek első sikerei (14-13. század) A szűkebb 
értelemben vett Tell Amárná-kor, az 1350 körüli évek, IV. Amenhotep 
uralkodása Mezopotámia államainak történetében döntő fordulatot hoztak. 
A fordulat főképp a hettita újbirodalom terjeszkedésének következménye 
volt: az egyiptomi-hettita viszony vált a nemzetközi élet központi 


kérdéséve, s ez egy időre a történeti folyamat sodrából kilökte 
Mezopotámia államainak egymás közti  viszályait;  világpolitikára 
egyiküknek se nyílt lehetősége. Babilon kassú uralkodója, a III. és IV. 
Amenhotep fáraókkal leveleket — jegyzékeket — és ajándékokat váltó II. 
Burnaburias fenntartotta, sőt talán szélesítette is gyenge és tekintély nélküli 
elődjéhez (vö. ÓKTCh 158-161. oldal) képest az egyiptomi árucserét; egy 
jegyzék szerint minte600 kilogramm arany-, 150 kilogramm ezüst-, 430 
kilogramm bronztárgyat kapott Egyiptomból, amit megfelelő értékű — 
részleteiben sajnos nem ismert — árucikkekkel viszonzott; azt azonban már 
nem sikerült megakadályoznia, hogy a fáraó fogadja -— és talán 
támogatásáról is biztosítsa Assur követét is (vö. ÓKTCh 161. oldal). 
Minden kapcsolatot bizonytalanná tett a kanaáni közállapotok rohamos 
hanyatlása, az egyiptomi hatalom és adminisztráció ottani befolyásának 
csökkenése. Babilon, Assur és Mitanni - nyugati érdekeltségü 
felszámolódása folytán — kívül rekedtek a nagy Egyiptom-Hatti ellentéten, 
melynek ütközőpontja Szíria és Kanaán volt. 

Assur — a mitanni hódoltság alatt élő város — kihasználta a kedvező 
helyzetet, hogy ti. a vezető nagyhatalmak az adott pillanatban közömbösek 
voltak a mezopotámiai politika belső kérdései iránt. Királya, aki programot 
jelentő névvel lépett trónra — I. Assur-uballit, , Assur isten életre keltett? —, 
a 14. század második harmadában (kb. 1365-1330) igen ügyes politikával 
indította el városát a felemelkedés útján. Már Tusratta mitanni király 
életében önálló volt, s kihasználva Mitanni belső viszályait, az Assurhoz 
közeli városokat is csakhamar meghódította (a két Záb közötti Tigris-part 
vidékét); felvette a kapcsolatot IV. Amenhotep fáraóval, ami már 
önmagában is bizonyos támogatást jelentett, s amikor Mitanni a hettita 
király védelmét kérte, a meggyengült birodalom rovására nyugat felé 
tovább bővítette területét. Uralkodása második felében ellenőrzést 
gyakorolt Babilon fölött is. 

Assur-uballit használta először az , Assur (istenváros) országának 
királya" címet. Az , Assur országa" (mát Assur) kifejezés jelzi, hogy új 
léptékek váltak érvényessé a politikában; a városállamok kora végleg letűnt, 
s csak a nagy egységek érvényesülhettek. 

Ki kellett alakítani egy-egy zárt terület, , ország? (mátu) gazdasági és 
politikai egységét, a tömegtermelést, a mennyiségben is jelentős katonai 
erőt — csak ez tehetett egy országot számottevő hatalommá. 


, Assur országa", vagy ahogyan görögök később nevezték, Asszíria 
(assyria chóra, , asszír föld") a 13. század folyamán, az ún. középasszír kor 
derekán szerveződött egységes országgá, zárt és egyenletesen fejlett 
területté. A 13. század három királya, I. Adad-nirári (vö. ÓKTCHh 164-165. 
oldal), I. Sulmánu-asarídu (vö. ÓKTCh 164-165. oldal) és a legnagyobb, I. 
Tukulti-Ninurta katonai és gazdasági feladatok előtt állt. Hadjárataik során 
Asszíria magva — a Tigris középső szakaszának mindkét partvidéke és a két 
Záb völgye —, a központi tartomány (kerület) egységessé szerveződött; e 
terület mezőgazdasága lényegében nagybirtokon alapult, bérmunkásokkal 
és egyre növekvő számban a személyes függőségi viszonyban álló, de 
termelőeszközöknek is birtokában lévő parasztokkal (hupsu vagy 
hadifogoly) és a földtulajdonos katonai uralkodó osztállyal (rubé, 
, hatalmasok", , nemesek"). 

Asszíria e korban minden irányban kísérletet tett a hódításra: harcolt 
keleten, a Zagrosz-hegység törzsei ellen; északon az Örmény hegyvidék 
területén, ahol az Uruatri nevű törzsszövetség a hurri lakosság új 
államszervezete volt; nyugaton a Mitanni-utódállam Hanigalbat ellen, s 
lényegében meg is hódította az Eufrátesz legfontosabb átkelőhelyéhez, 
Karkemishez vezető észak-mezopotámiai utat; délen a kassú Babilon ellen, 
amely fölött Tukulti-Ninurta döntő vereséget is aratott, lerombolván a 
várost. E hadjáratok célja nem a határok kiterjesztése, területnövelés volt, 
hiszen a még kis Asszíria nem tudta megszállás alatt tartani a , leigázott" 
területeket. A többnyire évente megismétlődő hadjáratok célja ekkor még 
egyenlő mértékben a kereskedelmi útvonalak biztosítása és a 
zsákmányszerzés volt. Asszíriának főleg fémekre volt szüksége, ezek közül 
is a réz volt a legfontosabb: döntő hadjáratai a réz lelőhelyeinek 
megközelítését vagy a tranzitkereskedelem útvonalainak ellenőrzését 
célozták. Hadifoglyokat a mezőgazdaságban alkalmaztak, egyelőre azonban 
nem jelentős számban. 

Asszíria nemzetközi helyzete a 13. században szilárd volt. Mitanni 
lényegében megszűnt, egykori területének nagy része immár végleg asszír 
ellenőrzés alatt állt. Sulmánu-asarídu említette először Urartu nevét 
(Uruatri: az ország , fellázadt ellene"). Valójában az asszírok most először 
találkoztak az Örmény felvidék önálló politikai szervezetével: a hurri 
törzsek Mitanni uralma alatt álltak, s önállóságukat Mitanni gyengülésével 
párhuzamosan szerezték meg. Sulmánu-asarídu Mitanni örökösének 


tekintette magát, és ezen a címen — még hódító hadjárata előtt — lázadónak 
minősítette Uruatrit. 

A hettita újbirodalom aggódva figyelte Asszíria térhódítását. Hanigalbat 
árnyékállamának legyőzését eltűrte, sőt Adad-nirári halálakor a hettita 
király még köszöntötte is az utódot, Sulmánu-asarídut, ezt írván neki 
Hanigalbat legyőzésével kapcsolatban: ,ő fegyverrel győzött le nagy 
királyokat; kis királyból nagy király lett". 

Később azonban a hettiták Babilon támogatása révén akarták 
ellensúlyozni Asszíria hatalmának lavinaszerű gyarapodását, sőt Tukulti- 
Ninurta korában, a 13. század utolsó harmadában talán meg is ütközött 
egymással e két hatalom. Érdekeik Észak-Szíria kapcsán keresztezték 
egymást; a hettita király egy amurrú uralkodóval kötött szerződésében 
utóbbit asszírellenességre kötelezte: , Mivel Asszíria királya az én Napon 
(Fenségem) ellensége, legyen hát a te ellenséged is. Nem mehet Asszíriába 
egyetlen kereskedőd sem, nem engedhetsz országodba onnan egyetlen 
kereskedőt sem, s ő nem is haladhat át az országodon?" — ami nemcsak az 
asszírellenes keresdelmi blokád onyítéka, de elárulja azt is, hogy Asszíria e 
korban hadjáratait a kereskedelem biztosítására használta. Az 
összeütközések pillanatnyi győztese Asszíria lett; Tukulti-Ninurta fel is 
vette uralkodói címei közé a hettita királyok címét, a , Nap" szót. 

A 13. század utolsó másfél évtizedében Asszíriában belső válság 
robbant ki, valószínűleg a király építő tevékenysége és a hadjáratok 
egyidejű abbamaradás miatt: vezető ereje a katonai hatalmasságok voltak. 
Tukulti-Ninurta összeesküvés áldozata lett. Alakja maradandó nyomot 
hagyott az ókori keleti történeti hagyományban; Babilon elleni harcát egy 
hatalmas eposz örökítette meg. A görögök legendás Ninosz királya vagy az 
Ószövetség Nimródja Tukulti-Ninurta tetteinek és személyiségének is 
visszhangja. 


Dél-Mezopotámia a 12. században. A kassú kor társadalma 


A 14. századtól kezdve Mezopotámia önállóságának megszűntéig (a 
méd-perzsa hódításig) Észak- és Dél-Mezopotámia, Asszíria és Babilon 
önállósága, gazdasági virágzása és katonai ereje olyan volt, mint egy 
mérleg két serpenyője: az egyensúly legfeljebb pillanatnyi volt, s hol az 
egyik, hogy a másik volt felül. Mezopotámia északi és déli része 


gazdaságilag végzetesen eltávolodott egymástól, az egység többé nem 
jöhetett létre, ugyanakkor a földrajzi fekvés mindkét területen megkívánta 
volna az egységes piac és a területi munkamegosztás fejlesztését. Ez az 
igény szülte a kölcsönös hódítási törekvéseket; a hódítás ténye azonban 
kizárta az átfogó békés egység kifejlődését. 

A 12. században, az asszír megszállás után Babilon — a kassú dinasztia 
utolsó évtizedeiben — békésen fejlődhetett. A legtöbb írásos emlék e korból 
maradt ránk. E források főleg a mezőgazdaságra vonatkoznak. Komoly 
nemzetközi kereskedelem a 12. században nem fejlődhetett ki — Asszíria 
meggyengülését ez okozta -, minthogy a tengeri népek pusztításai 
nyugaton, a hettita birodalom összeomlása, az arámi törzsek térhódítása 
Szíriában együttes hatásukban elzárták az utat az Eufrátesztől nyugatra; 
északon a phrygek (Muski) megjelenése tett lehetetlenné minden 
kapcsolatot. Ezért Közép-Mezopotámia mezőgazdasága volt viszonylag a 
legkedvezőbb helyzetben. 

A kassú dinasztia utolsó uralkodói a nagybirtok rendszerét jogilag is 
egyértelművé tették. Az egész korszak folyamán adományoztak 
nagybirtokokat — örökös joggal — a katonai vezető rétegnek: ez a réteg volt 
a kassú királyi hatalom fő támasza. Ennél nagyobb mérvű lehetett a spontán 
koncentráció. A kassú dinasztia gazdaságpolitikája abban a döntő kérdésben 
különbözött az óbabiloni korétól, hogy az uzsorakölcsön következtében 
tönkremenő birtokosokat, a kistermelőket sorsukra hagyták, az állam nem 
avatkozott be a vagyoni differenciálódás folyamatába. Egyetlen mísarum- 
rendeletet sem bocsátottak ki több mint négy évszázad alatt. Ezért a 
tönkremenés, a létbizonytalanság, a sorssal szemben való tehetetlen 
kiszolgáltatottság — a kassú-kori irodalom fő témája, mely már az isteni 
gondviselés eszméjének elvetésébe is átcsapott — a termelő osztályok, s 
egyáltalán a lakosság nagy többségének valóban döntő társadalmi élménye 
volt. A katonai vezető réteg nagybirtoka ily módon a szabad verseny során 
alakult ki, szerzemény volt, tehát jogos tulajdon. A , telkes? katonaság 
eltűnt; a királyi hatalom a magántulajdonosok fölött álló, rájuk támaszkodó, 
de a tulajdon kérdéseibe be nem avatkozó intézmény volt. A 12. század 
elején elszaporodó határkövek (kudurru) feliratai királyi védelemben 
részesítették a földbirtokot, súlyos megtorlást (pénzbüntetés, testi csonkítás) 
helyezve kilátásba minden háborításért. A feliratok felhívták azokat, akiaz 
adott birtokra vagy egy részére jogot formáltak, hogy hivatalosan jelentsék 
be jogcímüket. A birtokok kis parcellákban, elszórtan feküdtek. E két 


körülmény. egyértelműen bizonyítja, hogy a nagybirtokok jelentős része 
uzsorás — eredetű volt. (Hasonló előírásokkal — a középasszír 
törvénygyűjteményben is találkozunk, ami a folyamat párhuzamosságát 
mutatja.) Ezért — szemben az óbabiloni korral — a kassú dinasztia 
évszázadait a korlátozatlan mezőgazdasági szabad verseny és a szabadon 
érvényesülő uzsoratőke korszakának nevezhetjük. A nagybirtokokat a 
király adókedvezményekben (mentesség) is részesítette — élvezőik a 
királynak nem gazdasági, hanem katonai támaszt jentettek. Ezzel 
párhuzamos volt a telekkönyvezés gyakorlatának általos elterjedése. 
Korábban -— a földközösségi földhasználatból kifejlődött földmagántulajdon 
esetében — elég volt minden okmányon a szomszédok nevének feltüntetése; 
a kassú kor végén a földek fekvését abszolút adatokkal és hivatalos 
nyilvántartás (telekkönyv) alapján határozták meg. 

Az ország déli részén, a Perzsa-öböl és a Tigris partvidékén a félig 
nomád törzsek családi földbirtokai (bítu)j a többé-kevésbé elszikesedett 
területeken alakultak ki, s csak igen laza kapcsolatban álltak a kassú Közép- 
Mezopotámiával. E területek később önálló egységekké váltak, lakosságuk 
teljes egészében arámi lett, s a törzsi nevek helynevekké váltak (például 
Bít-Iakin, a Perzsa-öböl északkeleti partvidéke). 

A kassú dinasztia utolsó, békés időszakának fegyver vetett véget: Elam 
királyai ismételten kifosztották az országot; 1160-ban fogságba hurcolták az 
utolsó királyt. Vele együtt vitték el győzelmi jelvényként az ország számos 
becses emlékét, köztük Hammurápi sztéléjét is. 

Az elami támadás után Asszíria ugyan a Diyálá-völgy felé tolta ki 
határait, de igazi sikereket Közép-Mezopotámiában ért el. Iszin városban 
szervezték meg az Elamra támadó, s győzelmet arató sereget, ezután több 
mint két évszázadon át ismét Iszin volt az ország centruma. A helyzet a 
felszína III. Ur-i dinasztia után kialakult helyzetre emlékeztet; ettől a kortól 
kezdve mindenesetre tudatos archaizálást figyelhetünk meg Babilon 
politikai életében és kultúrájában. 

A 12. század — és egyben a II. Iszin-i dinasztia — legjelentősebb 
uralkodója, aki az országot még egyszer vezető hatalommá tette, I. Nabú- 
kudurri-uszur volt (1124-1103), Elam legyőzője. Még csak kísérletet sem 
tett arra, hogy nyugat felé hódítson — nyugaton az arámi törzsek 
feltartóztathatatlan terjedése egyelőre lehetetlenné tette a kereskedelmet és 
a tartós katonai sikert. Ehelyett megpróbált észfelé, a Zagroszon át eljutni 


az Urmia-tó partjára, ahonnan hagyományos útvonalak nyíltak gazdag 
fémlelőhelyek felé. 

Itt Asszíriába ütközött; I. Tukulti-apal-Esarra asszír király azonban 
átengedte neki a Tigris bal partját és a Zagrosz-hegységet. Ilymódon rövid 
időre sikerült Dél- és Közép-Mezopotámiát kiszabadítani a gazdasági 
elszigeteltségből. I. Nabú-kudurri-uszur a babiloni történeti hagyományban 
a legnagyobb királyok között élt tovább. Halála után azonban fegyveres 
erővel fenntartott birodalma összeomlott; utódai alatt Közép-Mezopotámia 
a jelentéktelenségbe süllyedt, a dél pedig megnyílt az arámi törzsek előtt. 


Asszíria katonaállammá válik. I. Tukulti-apal-Esarra (1115-1077) 


Asszíria a 12. században — még ha kelet felé rövid időre út is nyílt előtte 
— lényegében megmaradt a Tigris két partján, a , központi?" — egyetlen! — 
tartomány, , Assur országa? szűk keretei között. zsákmányszerző hadjáratai 
tovább folytak, s ennek hatására az ország belső gazdasági élete lassan 
átalakult. Korábbi kereskedő vállalkozói — Assur város leggazdagabb rétege 
— tőkefeleslegüket csak uzsoratőkeként hasznosíthatták, illetőleg ez is a 
mezőgazdaságba áramlott és hozzájárult a földtulajdon koncentrációjának 
meggyorsításához. A zsákmányszerző hadjáratok nyeresége szintén 
földbirtokká vált. Az elszegényedett kistermelők a hupsu réteget 
duzzasztották fel. A hupsués a hadifoglyok kis parcellák művelését 
vállalták a katonai-kereskedő vezető rétegek birtokain; helyhez, de 
ugyanakkor termelőeszközhöz is kötődtek. Asszíria területe — részben az 
esős földművelés zónája — a mezőgazdaság belterjessé tételére csak igen 
korlátozottan volt alkalmas. Így a mezőgazdasági termés bővítése főként 
extenzív úton, újabb földek művelés alá fogása révén volt megvalósítható. 
Ehhez viszont részben új földek, részben új munkaerő kellett. A 12. 
században Asszíria tehát szükségszerűen lépett a korlátozott területi hódítás 
és a rabló zsákmányszerzés útjára. Az asszír katonai politika alapelve ez 
volt: az ország területe maradjon mindig jóval kisebb, mint katonai 
befolyásának köre. Asszíria gazdasági egységként optimálisan úgy 
működhetett, ha területét a szükséges mértékre korlátozta, adószedő-rabló 
hadjáratainak körét a lehetséges mértékre növelte. Ami más szóval az 
idegen országok kizsákmányolását jelenti. Ilymódon a 12. század folyamán 
Asszíria gazdasága átalakult: kereskedelme helyét a katonai vállalkozások 


hozama foglalta el, a mezőgazdasági termelés csaknem kizárólag extenzív 
módon növekedett, s a katonai réteg vált az állam vezető erejévé. 

Asszíria katonaállammá alakult áz átmenet természetesen lassú volt, de 
minden változás ebbe az irányba mutatott. A középasszír korban a 
kataeszmény a győzelmi mámort, a kegyetlenséget erkölcsi értékké emelte. 
, Urunk — mondja egy tiszt a Tukulti-Ninurta eposzban —, uralkodásod 
kezdetétől ünnepünk a harc, a fáradalom, örömünk az ütközet; jó uradalmad 
alatt értünk férfivá." I. Tukulti-apal-Esarra (1115-1077) tudatosságával 
emelkedett a legnagyobb a uralkodók sorába. Hosszú, szívós küzdelem 
során, lépésről-lépésre tágította Asszíria határait észak, kelet és nyugat felé. 
Északon ő törte meg a phrygek uralmát, és Urartu területén mintegy 12.000 
lovat, 2000 szarvasmarhát zsákmányolt. Utat nyitott a Taurus felé, ő maga 
is eljutott a Földközi-tenger partjára, megadóztatta a föníciai városokat. 

Uralma — mint maga mondja — ,a nyugati Nagy Tengertől a Van-tóig 
terjedt". Valójában még az Eufráteszt sem érte el Asszíria, az ország 
közigazgatási területe: a Folyó mentén élő nomád arámi törzsek már csak 
mozgékonyságuk miatt is legyőzhetetlen erőt jelentettek; 28 hadjárata nem 
területi hódítás, hanem zsákmányszerzés volt. 

, Assur országa?" a bőségesen ömlő zsákmányból felvirágzott. , Ekéket 
állítottam munkába Assur egész országában és több gabonát termesztettem, 
mint atyáim. Az uralmam alá hajtott országokban ló-, szarvasmarha- és 
szamárcsordákat gyűjtöttem össze zsákmányként. Megnöveltem a harci 
szekerek számát. Assur országának földjéhez földeket csatoltam, népéhez 
népeket..." Felirata pontos és találó helyzetkép. 

Hadseregreformja a mozgékony, nagy átütő erejű harci szekerek 
számának növelésével katonai erejét megsokszorozta. Nem egyszerűen 
foglyot ejtett: e korban kezdődött a népcsoportok tömeges áttelepítése, ami 
egyrészt olcsó munkaerőt biztosított, produktívabbat, mint a családjuktól 
elszakított hadifoglyok, másrészt megtörte az ellenállást a hadsereg bejárta 
országokban. 

Tukulti-apal-Esarra kora stabilizációt jelentett: a jólét jeleit nemcsak 
építkezései, de a kultúra felvirágzása is tanúsítja. Ő állíttatta fel az első 
asszír könyvtárat, Assur városban; összegyűjtötte a főváros bíráinak ítéleteit 
(ebből állt össze az ún. középasszír törvénykönyv, melynek anyaga 14-12. 
századi eredetű), a korábbi királyok rendeleteit; a kor képzőművészete — 
különösen a pecséthengerek — új stílussá ötvözték a kassú, mitanni, szíriai 


stílusjegyeket — mutatva, milyen elemekből fejlődött ki az asszír nép, az 
asszír kultúra. 

Tukulti-apal-Esarra után Mezopotámia története homályba borul. Az 
arámi népek Szíriában elfoglalták a régi városokat, újakat is alapítottak, de 
a politikai szervezetek stabilizálódásáiíg megakadályozták a kereskedelmet. 
A viszonyokat körülbelül e korból — noha Kanaán északi részéről — jól 
jellemzi egy ószövetségi verssor (ld. Bír 5,6-7, vö. ÓKTCh 267. oldal): 
, Megszűntek az utak... eltűntek a nyílt térség lakói." Biztonságot a városok 
nyújtottak; Észak-Szíria városai ekkor, a vaskor első századaiban meg is 
gazdagodtak. . Mezopotámia országai mintegy két évszázadra 
jelentéktelenné váltak, s válságukból csupán a 10. század végén nyílt kiút. 


Az újasszír katonai nagyhatalom (9-7. század) 


Az arámi népvándorlás hullámai Mezopotámiát elvágták Elő-Ázsia más 
területeitől; Babilon és Assur látszatkirályai a 11-10. évszázadokban üres 
nevek voltak, és csupán az ország jelentéktelenségét tanúsították. Asszíria 
területe a  Felső-Záb torkolatának körzetére szorult vissza; Észak- 
Mezopotámiában időlegesen önálló arámi városállamok alakultak ki, 
jellegzetes vaskori civilizációval. Asszíria — ekkori helyzetében — 
katonailag nem győzhetett, az ország belső megerősödésére volt szükség 
ahhoz, hogy ismét ütőképes hadsereget tudjon kiállítani. 


Asszíria hódításai a 9. században 


A 10. század utolsó harmadában új korszak kezdődött Asszíria 
történetében, a katonai nagyhatalom kora. A hadjáratok gazdasági alapját II. 
Assur-dán király teremtette meg (934-912). Mint feliratában elmondja, 
elődei alatt Asszíria területén éhség, szükség, nyomor dúlt és a lakosság 
Ivándorolt. Ő új csatornákat ásatott, megsokszorozta az ország gabona- és 
juhtermelését, visszahozta a lakosságot. A fővárosban, Assurban építkezett 
is, mindenekelőtt a nyugati kapu, a ftémművesek puja — műhelynegyed -— bír 
gazdasági fontossággal. Assur-dán tehát gazdasági reformokat léptetett 
életbe, s biztosította az élelmiszertermelést. A juhtenyésztéssel összefüggő 
gyapjúfeldolgozás valószínűleg kiviteli cikkeket akart előállítani; ugyanis 
Assur hagyományos áruja a nyugati (szíriai, kis-ázsiai) piacon a 
gyapjúnemű volt. Asszíria elnéptelenedése a 2. évezred vége óta 
kibontakozó folyamat volt, s főként a nyugati területeket érintette, így okai 
között nemcsak az egyre erőteljesebb deszikkáció érdemel figyelmet, 
hanem a szüntelen hadjáratok is. Az elnéptelenedési folyamatot a 10-9. 
század királyai áttelepítéseikkel feltartóztatták, az öntözés fejlesztése pedig 
fellendítette a földművelést. 

Assur-dán tehát megszilárdította Asszíria belső helyzetét. Utódjának 
trónra lépésétől, 911-től ismerjük az évnek nevet adó magas rangú 
tisztviselők (límuvö. a görög eponümosszal) hivatalból vezetett jegyzékét 


(vö. ÓKTCh 167. oldal), amely az 1. évezredi mezopotámiai kronológia 
alapja, s jelzi a központi hatalom megerősödését. 

Maga Assur-dán is, de különösen utódai egyre erőteljesebben folytatták 
Észak-Szíria és az Örmény hegyvidék felé zsákmányszerző hadjárataikat, 
eközben Észak-Mezopotámia területének nagy részét (a Habur völgyéig) 
ismét Asszíriához csatolták, új kerületeket szervezve belőlük. 

A 9. század Asszíria látványos és jövedelmező katonai győzelmeit 
hozta. II. Assur-nászir-apli (883-859) — a század két nagy királya közül az 
első — már uralkodása elején hadseregreformot hajtott végre, s ezzel 
befejezte Asszíria talpra állítását. A már korábban is eredményes harci 
szekér fegyvernem erejét megnövelte (mintegy tízszeresére: azelőtt, I. 
Tukulti-apal-Esarra korában százas nagyságrendű kötelékek rcoltak, most 
ezres nagyságrendűek: egy harci szekér személyzete a harcosból, a hajtóból 
és általában a pajzstartóból állt); megszervezte — ha nem is túl nagy 
létszámmal — az asszír lovasságot, amely főként a hegyvidéken jutott 
szerephez; különböző rendeltetésű (utász, szállító, folyami szállító, aknaásó 
[várfal leomlasztásához], hadigépeket — faltörő kos, ostromtorony-kezelő) 
műszaki alakulatokat hozott létre. 

Assur-nászir-apli korában jelent meg teljes nyíltságában először a 
zsákmány, mint Asszíria döntő jövedelmi forrása. Ettől kezdve az asszír 
királyok dicsekvő hangú feliratainak zsákmányra vonatkozó adataiból Elő- 
Ázsia gazdasági életét sokrétűen ismerhetjük meg. A zsákmány két fő 
csoportja: állatok és fémek. Állatokat (ló, öszvér, szarvasmarha, juh) 
elsősorban igás- és szállítócélokra (tehát termelőeszközként) zsákmányolt, a 
juh mindig , számlálatlanul" került a zsákmányba. A fémek (arany, ezüst, 
réz, ólom, vas) főként tömb formájában, feldolgozatlanul voltak 
kívánatosak; fegyver és ugyancsak termelőeszköz készült belőlük. 
Zsákmánycikk volt ezen kívül néhány fényűzési cikk is (elefántcsont- 
készítmények, alabástrom edények, drágakő, színes kelme, szíriai bor, 
egzotikus növények, kenet, illóolaj). A zsákmány mennyisége a 
későbbiekhez képest még jelentéktelen volt, azt azonban már mutatta, hogy 
Asszíria bevételének legfőbb tényezőjévé vált. Egy kis ország például 
egyetlen hadjárat során (az Örmény hegyvidéken) a következő fémeket 
veszítette el: 60 kilogramm arany, 60 kilogramm ezüst, 3 tonna ólom, 3 
tonna réz, 9 tonna vas; ezen kívül még 2000 szarvasmarha, 460 ló stb. 
Szíria tranzitárui közül az ezüst és a vas volt a jelentős. Az asszírok kezébe 
került vas jelentős része Kis-Ázsiából, kisebb része az Urmia-tó keleti 


partjánál, a Zagrosz-hegységről származott. A vas egy évszázad leforgása 
alatt a zsákmány legnagyobb tételévé emelkedett és a 8. század végén elérte 
a száztonnás nagyságrendet (100-1000 tonna közötti mennyiségek 
szerepeltek egy-egy hadjárat után a feliratokban). Az asszír zsákmány 
jellemző vonása volt e korban, hogy meghatározatlan mennyiségű és 
rendszertelen volt, tehát valóban zsákmány és nem adó; a fiatal, mohó 
katonai nagyhatalom mindenhol azt és annyit vett el, amennyit csak tudott. 
Assur-nászir-apli fia és utóda, század másik nagy királya, III. Sulmánu- 
asarídu új külpolitikai helyzet előtt találta magát. A Mezopotámia körül 
elhelyezkedő területek a 9. század közepén, nagyjából egy időben értek el a 
társadalmi-politikai integráció magasabb fokára, s alakították ki — törzs- 
vagy  városszövetségi alapon, de többé-kevésbé szilárd központi 
hatalommal — államszervezetüket. E kétségtelen fejlődés mögött az a 
gazdasági erő állt, amelyet e területek Elő-Ázsia árucseréjében betöltöttek. 
A hegyvidékek (Zagrosz-hegység, Örmény hegyvidék) alacsonyabb 
dombokba hajló vagy fennsíkokra tagolt részein a nagyállattartás 
specializált formája hatalmas többlettermelést tudott elérni. A szíriai 
sztyeppék a szamártenyésztésben emelkedtek ki; Damaszkusz, Szíria 
legjelentősebb városa az asszír forrásokban , Város, melynek szamarai 
vannak" (álu sa imérisu) néven szerepelt. Ugyanezek a területek vagy a 
legfontosabb fémlelőhelyek voltak, vagy a fémkereskedelem tranzitzónái 
(Szíria Ciprus és Kis-Ázsia felől; az Örmény hegyvidék részben Kis-Ázsia 
felől, de részben maga is lelőhely; a Zagrosz-hegység kiemelendő 
fontosságú lelőhely). Itt tehát lényegében egy-egy földrajzi egység az 
árutermelő gazdaság ún. I. termelési osztályának, a termelőeszközök 
termelésének minden formáját egyesítette. Elő-Ázsia gazdaságföldrajzi 
lehetőségei a területi munkamegosztáshoz vezettek, ami természetszerűleg 
árucserével párosult. A  területunkamegosztás, az árutermelés (a 
terméktöbblet áru jellege) és az árucsere elő-ázsiai méretekben érvényesült, 
de ezt sajátos módon az önellátó gazdálkodás maradványai, a belső piacok 
fejletlensége egészítette ki. Asszíria az új helyzetben elő-ázsiai méretekben 
szervezte meg, bár erőszakosan az árucserét, ami egyre inkább egyoldalúvá, 
a termelőeszközöket előállító területek kifosztásává változott át. A termelés 
gyors ütemű bővülése a termelőeszközöket előállító területeken a 
gazdasági-politikai élet integrációjához vezetett el: a további fejlődéshez 
kereteket, s egyben védelmet is nyújtó államok létrejöttéhez. E folyamat 


szükségszerű kísérőjelensége volt, hogy itt is jobbára városokba 
koncentrálódott a hatalom. 

III. Sulmánu-asarídu (858-824) korában jelent meg a szíriai városok és 
, államok?" igen komoly katonai erőt képviselő szövetsége, élén 
Damaszkusszal; az Örmény hegyvidék törzseit most már egységes, 
központosított állammá összefogó Urartu, a Van-tóval központjában; a 
Zagrosz-hegység néhány törzsszövetsége (Parszua — perzsák; Madai -— 
médek; Mannai — az Urmia-tótól délkeletre élő törzsek). Sulmánu-asarídu 
és nagy befolyásra szert tett főparancsnoka (akkádul: turtánu) mindhárom 
irányban súlyos harcokat vívott. Ekkor még Észak-Szíria volt a legerősebb 
ellenfél, s gazdasága miatt a legkívánatosabb terület is. Számos csatát 
vívtak, köztük legfontosabb volt 853-ban a Karkar város (az Orontész 
mentén) melletti, amelyben szíriai városokon kívül részt vett Izráel (Sirila) 
királya és egy arab sejk is; a 12 király szövetsége korábban 
elképzelhetetlenül magas létszámú haderőt tudott kiállítani (60.000 harcos, 
4000 harci szekér, 190 főnyi lovasság, 1000 arab harci teve). Sem itt, sem 
más hadjáratában nem győzött Asszíria, ha a győzelmet területfoglalásnak 
tekintjük: a csata után a zsákmánnyal mindig elvonult, minthogy célját 
elérte. 

Sulmánu-asarídu tovább folytatta a lakosság erőszakos áttelepítését a 
nagy mezőgazdasági munkaerőhiányban szenvedő észak-mezopotámiai 
területek benépesítésére. Uralkodása fordulópontot jelentett e téren is. 
Évkönyvének összegző adatai szerint hadjáratain 82 ezer embert öltek meg 
és 110 ezret , hurcoltak fogságba", azaz telepítettek át. Korábbi 
hadjáratoknak is célja volt a munkaerő biztosítása, de a 9. század második 
feléig e kérdésnek nem volt központi jelentősége. A munkaerő a 
termelőeszközökkel azonos fontosságot ekkor kapott először; ettől kezdve 
az asszír seregek legfeljebb megfélemlítésül rendeztek tömegmészárlásokat 
vagy még gyakrabban látványos kivégzéseket (karóba húzták a város 
néhány főemberét): elsőrendű szükségük volt az emberanyagra, ezért a 
lakosságot általában kímélték. 

A Sulmánu-asarídu utáni háromnegyed évszázad nem hozott döntő 
változást Asszíria helyzetében; mondhatnánk, a háborúk egyszerű 
újratermelése jellemezte ezt a kort. 

Északon a 8. század második harmadában Urartu a katonai 
nagyhatalmak közé emelkedett, s a Zagrosz-hegységben, de Asszíriával 
szemben is sikereket ért el; egy időre megszerezte Elő-Ázsia legfontosabb 


fémlelőhelyei fölött az uralmat. Ebben a korban fejlődött ki híres 
fémművessége (bronz- és vasedények, fegyverek, díszek), amelynek 
termékei az elő-ázsiai kereskedelem kedvelt árui voltak, és távoli 
területekre (például a phrygiai Gordion vagy Etruria) is eljutottak. 

A földtulajdon az újasszír korban A földtulajdonra vonatkozóan az 
újasszír korból a 8-7. századból maradtak ránk források; minthogy azonban 
az ezekben tükröződő helyzet előzményei már a középasszír korban 
kialakultak, valószínűnek látszik, hogy a fejlődés az 1. évezredben 
folyamatos volt. 

Asszíria a mezőgazdaság egyensúlya érdekében rá volt utalva az 
extenzív gazdálkodásra — szántóinak és legelőinek területét szüntelenül 
növelnie kellett. Bár a 8. század végén tett néhány lépést az intenzív 
gazdálkodás felé — új csatornák, a vízkiemelő berendezés tökéletesítése —, 
ennek hatása mindenképp elmaradt a kívánatos mögött. (Az általánosan 
használt vízkiemelő-berendezés mai arab nevén saduf: kézierővel mozgatott 
gémeskútszerű csöbrös emelő; több vízlépcső közbeiktatásával a folyami 
teraszokra is fel tudta juttatni a vizet, tehát lehetővé tette a magasabb partok 
egy részének önözését is. Észak-Mezopotámia nagy része csak ily módon 
csatornázható.) De minden mezőgazdasági befektetésnél olcsóbb volt az új 
földek meghódítása, Asszíria ezért mezőgazdasága érdekében is a hódítások 
, bővített újratermelésére" vállalkozott inkább. 

Északnyugat-Mezopotámia lakossága a 9. század folyamán is tovább 
ritkult: míg e terület nem vált tartománnyá, a hadjáratok évente pusztították, 
s a megtorlás — akár a hadsereg tagjainak megölése, akár az áttelepítés — 
megtizedelte a lakosságot, különösen a földművelőket, hiszen a hadsereget 
is többségükben ők alkották. Ezért a területnövelés mellett a munkaerő 
biztosítása volt a mezőgazdaság fejlesztésének másik előfeltétele. A 
fordulópontot e téren — III. Sulmánu-asarídu után — a 8. század második 
felének királyai jelentették; ők már a távolról (Kis-Ázsiából, Szíriából, 
Palesztinából) hozott telepesekkel népesítették be Harrán város 
környékének, a Balih és Habur völgyének földjeit. 

A meghódított területek elvben királyi tulajdonba kerültek. Egy részüket 
a király magas rangú katonái, az államapparátus felső rétegének kezébe 
adta. A földek jogilag nagybirtokok voltak, művelésük azonban kis, néhány 
— legfeljebb 5 — hektár kiterjedésű telepekre osztva folyt. A telkeket azok a 
telepesek kapták meg, akiket családjukkal együtt hurcoltak el. Jogilag a 
telepesek a földet használó nagybirtokos vagy a király tulajdonában voltak; 


el is lehetett őket adni, de csak a telekkel együtt. A források néha 
ugyanazzal a szóval nevezik őket, amivel a szolgákat és a rabszolgákat 
(wardum), de többnyire minden rendszer nélkül más szavak is rájuk 
vonatkoznak, például a , paraszt?" (errésum) vagy a , telkes? (sirgum). A 
szóhasználat és a tényleges gazdasági helyzet egyaránt mutatja, hogy a jogi 
értelemben vett rabszolgák a mezőgazdaságban e korban valójában a 
hadjáratok révén idegenből áttelepített telkes parasztokkal, telepesekkel 
együtt azonos társadalmi osztályt képeztek: a személyi függésben lévő — ám 
nem jogtalan — és részben a termelőeszközöket is birtokló földművelő 
osztályt. 

A telek használata fejében művelői földjáradékot fizettek: a föld 
nagysága, fekvése (csatornától való távolsága) és értéke alapján 
meghatározott összegű díjat, részben természetben és szolgáltatásokban, 
részben pedig pénzben. A földjáradék a termés egyharmadát is elérhette. 

A mezőgazdasági területek egy részét nagybirtokszerűen művelték, 
egyedülálló férfi foglyokból szervezett munkáscsapatokkal; a munkások 
fejadagot kaptak, a termés a tulajdonosé volt. Ez a szántóföldek kisebb 
részét érintette. 

Asszíriában a 7. századra a rabszolgaság a mezőgazdasági termelésben 
lényegében telkes földművelői viszonnyá alakult át, legalábbis a szó 
gazdasági értelmét tekintve. A személyi függőség rendszere azonban tovább 
szélesedett, de az már a legcsekélyebb gátat sem állította az egyéni 
felhalmozás vagy tönkremenés elé. A személyi függés jogi korlátozásként 
az örökösödési jogot sem zárta ki; éppen ellenkezőleg, a mezőgazdaságban 
szükségszerűen írta elő. Ezért a földművelő osztályon belül a földet terhelő 
kötelezettségek mértékének megfelelően korlátozódó vagyoni-társadalmi 
differenciálódás is megfigyelhető; a felhalmozás eszköze nem a 
földtulajdon, hanem a pénzvagyon volt, minthogy a telkek birtoklása 
kötelezettségekkel is járt. Ugyanezen okból nem találkozunaz újasszír 
korban az uzsorával, noha kölcsönök léteztek. (A ránk maradt 
hitelokmányok igen nagy összegeket említenek, ami arra vall, hogy a 
kölcsönök a legvagyonosabb rétegekre korlátozódtak, s a földművelő 
osztályt nem érintették. 

Eszerint a földműveléshez szükséges beruházások nem a közvetlen 
birtokosok, a telkes földművelők anyagi erejéből valósultak meg, hanem 
uruk tőkéjéből.) A mezőgazdaság elosztási viszonyai a többlettermék döntő 
részét földjáradék és adók formájában a katonai-földbirtokos uralkodó 


osztálynak juttatták. Az asszír , harcosok", akik Elő-Ázsia népeit katonai 
erővel zsákmányolták ki, magában az országban a tulajdonviszonyok 
következtében a földművelő osztály kizsákmányolását is megvalósították. 
Mégis, ez utóbbi osztály helyzete sok tekintetben kedvezőbb volt, mint 
elődjeié; helyzetük stabilitása az uralkodó osztálynak is elsődleges érdeke 
volt. 

Az asszírok mezőgazdasági politikája évszázadokra eldöntötte Észak- 
Mezopotámia helyzetét: e területen változatlan maradt a lakosság 
összetétele (még maga az ,asszír", illetve az ebből származó , szír" 
elnevezés is változatlanul tovább élt — noha az etnikum kicserélődött); 
változatlan maradt a mezőgazdasági tulajdonviszonyok lényege; és döntően 
nem változott meg a földművelés technikája sem; a feudalizmus a 
Szászánida korban ezeket az előzményeket építette tovább. 


III. Tukulti-apal-Esarra (745-727) és reformjai 


Asszíria fejlődése a 8. század első felében megakadt, s a gazdasági 
egyensúly legfőbb biztosítéka, a zsákmány növekedése elmaradt, ami 
azonnal belső válságot idézett elő. 

Egy katonai lázadás ültette a trónra a hadsereg egyik vezetőjét, aki 
nevével — a , nagy", I. Tukulti-apal-Esarra nevével — a hódítások programját 
vállalta. 

III. Tukulti-apal-Esarra (745-727) uralkodását hadjáratokkal kezdte, 
azonban már első éveiben belső reformokat is végrehajtott. E reformok 
elseje az áttelepítések növelése volt; ő mintegy 300.000 embert szállított 
Észak-Mezopotámia mezőgazdaságának, s ezzel biztosította a hadsereg és a 
lakosság élelmezését. A mezőgazdasági termékek ettől kezdve eltűntek az 
asszír évkönyvek zsákmány-felsorolásából, kivéve néhány csemegét (szőlő, 
bor, gyümölcsök), ami a termelés stabilizálódásának biztos jele. 

Reformjainak második csoportja a királyi hatalmat erősítette, a katonai 
centralizációt szolgálta. Megszüntette a városok — Assur és Harrán — 
adómentességét, ami a központi jövedelmeket növelte meg. A tartományi 
beosztást megváltoztatta: a korábbi nagy kiterjedésű katonai-közigazgatási 
területek helyett az országot kis körzetekre osztotta, hogy így lehetetlenné 
tegye a katonai erő és hatalom túlzott felhalmozását és a , kiskirályok" 
megerősödését. Megszüntette a körzeti parancsnoki tisztség örökletességét. 


Magas rangú tisztjeinek adománybirtokát sohasem egy tagban adta ki, 
hanem 20-25 hektár területű darabonként, egymástól távol fekvő 
körzetekben, ami lehetetlenné tette az esetleges területi alapos szervezett 
ellenállást. 

Harmadik, legfontosabb reformja arra irányult, hogy stabilizálja a 
külföldről befolyó jövedelmeket. Tukulti-apal-Esarra — ebből ítélve — 
felismerte, hogy a rablás nélkül Asszíria gazdasági egyensúlya felborul. 
Reformja optimális feltételeket teremtett a  rablóállam további 
növekedéséhez. A korábbi hadjáratok zsákmányolása helyett állandó évi 
adókat vetett ki — így elmaradtak esetleg a fantasztikus összegű 
zsákmányok, de csökkent a kockázat is. Ezzel együtt járt viszont, hogy az 
Asszíriától való függés jogi formáit és katonai garanciáit is kidolgozzák. A 
függésnek három fokozata volt: 1) meghagyták a helyi uralkodót, de adót 
vetettek ki rá; 2) asszírbarát személyt ültettek a trónra, s megnövelték az 
adót; 3) , újjászervezték" az országot, Asszíria földjéhez csatolták, katonai 
parancsnokot neveztek ki és tovább növelték az adót. Utóbbi esetben 
megszálló csapatok is maradtak a fővárosban. Az adót mindig a hadsereg 
szedte; kialakult a hadsereg gazdasági-pénzügyi részlege, a katonai 
hivatalnokok rétege. De a függés első két fokozatában — s már ezt 
megelőzően is — fontos szerep jutott a diplomáciának. Az asszír diplomácia 
ötletes, szívós, hatékony volt; ugyanakkor nem válogatott az eközökben: 
alkalmazta a bujtogatást, propagandát, igyekezett a helyi hagyományok 
szerint eljárni, támogatta belső ellenzéket, kémeket alkalmazott, 
megvesztegetett embereket stb. Átvette a hettita újbirodalom korában 
kialakult nemzetközi szerződési rendszert (vö. ÓKTCh 187-189. oldal). 

Asszíria ebben a korban már nem volt képes jelentékeny gazdasági 
együttműködésre, árucserére. Ennek főleg az volt az oka, hogy korábbi 
kiviteli cikkei sorra veszítették el piacaikat. Az asszír ólom iránt a 18. 
század elején szűnt meg a kereslet; erre a sorsra jutott másik fontos kiviteli 
cikkük, a gyapjú is. Az 1. évezredben ugyanis egész Elő-Ázsiában a 
bíborral festett kelmék váltak divatossá. A bíborfestéket Fönícia városai egy 
tengeri kagylófajtából nyerték ki, s tiszta állapotban szállíthatatlan volt (a 
szerves festék a tárolás során elbomlik), ily módon a gyapjúfestő- és 
szövőipar föníciai monopóliummá vált; nyersanyagot pedig a szíriai 
juhtenyésztés korlátlanul tudott biztosítani. Más kiviteli cikke Asszíriának 
nem volt. Minden árucserét gátolt ezen kívül az a körülmény is, hogy 
fogyasztási cikkekben mind Szíria, mint az északi és keleti hegyvidékek 


lakossága csak csekély importra szorult volna — Asszíria pedig még ezen túl 
is, aligha volt képes akár gabonából, akár más mezőgazdasági eredetű 
fogyasztási cikkből olyan mennyiséget termelni, amely fém- és igásállat- 
igényét egyenértékű árucserében fedezni tudta volna. 

Az új helyzetben Asszíria termelése lényegében stagnált, pontosabban: 
az élelemtermelésben a belső szükségleteknek megfelelő ütemben 
növekedett, az ipari jellegű ágazatokban pedig — kivéve a hadiipart, a 
fémművességet — inkább még visszafejlődött. Asszíria élősdi állammá vált. 

Tukulti-apal-Esarra reformjainak negyedik csoportja katonai jellegű 
újításokat tartalmazott. Elitcsapatokat, ún. királyi gárdát (kiszir sarrúti) 
szervezett, ez volt az állandó hadsereg magja. Új fegyvereket vezetett be (a 
korábbi hatküllőjű harci szekér helyett nyolcküllőjűt; nagy méretű 
védőpajzsot az íjász gyalogságnál; újfajta ostromgépeket stb.), a 
haditechnikának döntő szerepet biztosított (pl. várostromnál a falak tövébe 
töltést hányatott), a mozgósítást általános érvényre emelte és hadifoglyokat 
is nagy számban sorozott a hadseregbe. Az asszír sereg elveszítette minden 
, nemzeti" jellegét: vakon engedelmeskedő, kegyetlen erővé vált a király és 
a katonai vezető réteg kezében. 

Tukulti-apal-Esarra reformjai nem maradtak hatástalanok. Közvetlen 
eredményük Urartu erejének megtörése volt. Ezekben az évtizedekben 
Urartu volt Elő-Ázsia másik katonai nagyhatalma. Urartu és Asszíria 
érdekellentéte . Észak-Szíria kapcsán robbant ki: a Földközi-tenger 
partvidékének és Kis-Ázsiának Észak-Szíria volt a kulcsa, s mindkét katoai 
nagyhatalom a Taurus fémlelőhelyeinek megszerzésére tört. Asszíria és 
Urartu első nagy összecsapása is Észak-Szíriában zajlott le; a győztes 
Tukulti-apal-Esarra lett, ami egyben azt is jelentette, hogy végleg 
meghódította és tartománnyá szervezhette Damaszkusz központtal e fontos 
területet. A tengerparton Asszíria a függőség első fokozatán álló királyságot 
hozott létre, s így — a történelemben először — érdekszférája Egyiptom 
határáig tolódott ki. 

Tukulti-apal-Esarra utolsó háborúja Babilon ellen irányult; több évig 
tartó harc után elfoglalta a várost és Közép-Mezopotámia nagy részét, majd 
Púlu néven maga ült a babiloni trónra. 


Babilon és Dél-Mezopotámia az újasszír korban 


Az arámi törzsek Dél-Mezopotámiában a 9. század eleje óta a kaldú 
nevet viselték; a szó valószínűleg a kassú népnév egyik mellékalakjának 
(galdu) származéka, s mint ez népneveknél gyakori, onnan ered, hogy az 
arámi törzsek részben a kassú területeken telepedtek meg; tehát nem 
valamiféle etnikai kontinuitásból. Dél-Mezopotámia neve is — ennek 
megfelelően — népiesen , , káld ország" (mát kaldí) lett — innen a görög 
Chaldaia országnév. 

A káld törzsek az arámiak egyik ága lehettek; nyelvi és kulturális 
egyediségük valószínűleg csak már Dél-Mezopotámiában alakult ki. A 
káldok szoros és közvetlen kapcsolatban álltak Dél-Arábia arámi 
lakosságával. Dél-Arábia, különösen a félsziget tengerparti részei, és az 
északi sztyeppe az 1. évezredben erőteljes kereskedelmi tevékenységet 
folytatott Elő-Ázsiában. A 9. századi asszír királyfeliratokból Észak- 
Szíriában (, arab" név alatt) jól kimutathatók, később azonban az Eufrátesz 
mentén (a jobb parton) dél-északi irányban terjeszkedtek. A káldok egyik 
láncszeme voltak annak az arámi tevenomád kereskedelemnek, mely 
Egyiptom felől, Dél-Arábián át a Perzsa- öböl partvidékét és az Eufrátesz 
középső szakaszának területeit kapcsolta be az árucserébe. Ez a 
kereskedelmi útvonal a 9. század asszír hódításai után, annak hatására 
alakult ki, és rendeltetése az volt, hogy elkerülje az Asszíria által 
közvetlenül ellenőrzött észak-szíriai utakat. 

A káld törzsek Dél-Mezopotámia földművelésére alig alkalmas szikes 
vidékein éltek; a kereskedelem mellett főleg állattenyésztéssel foglalkoztak. 
Mindkét gazdálkodási águk nagy jövedelmet biztosított, ezért 
felhalmozásuk igen nagy méreteket öltött. A felhalmozás formája a 
pénzvagyon volt; a 8. század végén, amikor Asszíria átmenetileg elfoglalta 
a káld területeket (II. Sarrukín 708 körül) az uralkodó kincstárából 
csaknem öt tonna aranyat, ötven tonna ezüstöt zsákmányolt, rezet és vasat 
pedig , számlálatlanul". 

A káldok — a kassú kor végén kialakult dél-mezopotámiai települési 
formáknak megfelelően — nemzetségi, illetve törzsi szervezetben éltek. A 8. 
században azonban a törzsi területek már több-kevesebb autonómiát 
valósítottak meg; az asszír feliratokban egyenesen országként (mátu) 
szerepelnek. Kiemelkedő jelentősége volt Bít-Iakin , ország"-nak, mely a 
Perzsa-öböl partján feküdt, s részben mocsarak is védték. Bít-Iakin 
ellenőrizte a Perzsa-öböl (és Tilmun sziget) forgalmát, és Elam felé 
közvetítette a nyugatról érkező árucikkeket. 


Közép-Mezopotámia — és a déli területek nagyvárosai — a káld törzsek 
gazdasági fellendülése folytán háttérbe szorultak, erejükből és 
jelentőségükből sokat veszítettek. A káldok gyakorlatilag a városokat is 
ellenőrizni tudták, és minden lehetőséget felhasználtak arra, hogy 
meghódítsák őket. A 8-7. század fordulóján Babilon trónján kisebb 
megszakításokkal Bít-Iakin káld sejkjeinek , királyai" ültek. A nagyvárosok 
lakossága — noha ez nem nemzetiségi ellentét volt, hanem gazdasági — 
általában féltékenyen figyelte a  káldok térhódítását: utóbbiak 
mozgékonyabb kereskedők voltak és kapcsolataik révén nagyobb piacot 
hálóztak be, mint a jóformán csak saját kézműipari termékeiket értékesítő — 
és ráadásul az asszírokat megkerülni sem tudó — nagyvárosi kereskedők. 
Ezért Dél-Mezopotámia és Asszíria viszonya úgy alakult, kibékíthetetlenül 
asszírellenesek a káldok voltak, viszont az Ország városainak az asszír 
fennhatóság — még ha adóját is figyelembe vesszük — védelmet biztosított a 
káld törzsekkel szemben, tehát életlehetőséget nyújtott, így Asszíria 
bizonyos mértékig támaszkodhatott a nagyvárosokra. 

Asszíria, miután az észak-szíriai és föníciai kereskedelmi és hadi út 
legfontosabb csomópontjait megszerezte, a körülmények logikája szerint 
arra kényszerült, hogy az egész elő-ázsiai árucserét és árutermelést 
birodalmi ellenőrzése alá vonja. A 8. század végén az asszír katonai 
nagyhatalom helyzete objektíve szükségessé tette egyfelől Elam/Dél- 
Mezopotámia és Arábia/Egyiptom — a déli árucsere két végpontja -—, 
másfelől Kis-Ázsia és Észak-Irán — az északi árucsere két végpontja — 
meghódítását. E nagy feladatnak vágott neki Asszíria — és ebbe bukott bele. 


Asszíria utolsó évszázada 


III. Tukulti-apal-Esarra kora óta Asszíria hatalma egyre növekedett. 
Mind nagyobb területek fölött uralkodott, mind több adót, zsákmányt 
könyvelhetett el. Az országban jólét uralkodott, valóságos aranykor, s nem 
kizárólag a propagandában. Pompás városok épültek, különösen Ninua (az 
Ószövetség fordításaiból ismert alakban Ninive), az utolsó főváros. Az 
erőbiztonság érzetét árasztják a művészet alkotásai, a palotákat díszítő 
domborművek, az újjáköltött eposzok. Fellendült a tudomány: a 
természettudományok (csillagászat, megfigyelő orvostudomány, 
matematika, geometria) — ezek istene, Nabú a panteon legfontosabb 


alakjává emelkedett — és az irodalommal kapcsolatos tudományágak 
(hiteles szövegkiadások, kommentárok készültek, gyűjtötték a korábbi 
műveket, magán- és királyi könyvtárakat hoztak létre). Asszíria nemcsak 
összegyűjtötte és megőrizte Mezopotámia kultúrájának emlékeit, de 
terjesztette is őket; a meghódított területek az asszír technika és szellemi 
élet hatásait évszázadokra szólóan fogadták ekkor magukba. A 8-7. 
században Asszíria töretlenül haladt fölfelé — ám hatalma csúcsán szakadék 
várta, amit nem tudott kikerülni. A birodalom utolsó évszázada igaz 
történetének e kifejlet belső determináltságát kell feltárnia. Asszíria — 
hatalma csúcsán — megbukott, és nem megdöntötték — a bukásnak csupán 
végrehajtói voltak a külső ellenfelek. 

A 8. század végén Asszíria párhuzamosan harcolt mind a négy égtájon. 
II. Sarrukín, aki szintén a hadsereg egyik vezéréből lett király (721-705), 
nyugaton — Sómrón város elődje által történt elfoglalását (722) kihasználva, 
s Izráelt asszír tattománnyá téve — elfoglalta Iyrost, és Gáza környékét is 
tartománnyá szervezte, majd több hadjárat során leverte az Egyiptom 
támogatását élvező asszírellenes koalíciót (Asdód, Júda, Moáb, Edom). 
Északon a phrygek, majd Urartu ellen harcolt (utóbbihoz vö. ÓKTCh 299- 
302. oldal) — hosszú ideig, végül azonban eredményesen. A Dél- 
Oroszország felől a Kaukázus mellett Elő-Ázsiába törő kimmerek (gimirrai) 
önkéntelenül is segítették Asszíriát: nyomásuk kényszerítette Mira phryg 
királyt (a görög források Midaszát), hogy meghódoljon Asszíria előtt; 
Sarrukín urartui hadjárata a Van-tó vidéki állam hanyatlását indította el, 
minthogy keleti és nyugati kapcsolatait egyaránt elvágta. Sarrukín 
megütközött a kimmerekkel is, de a 7. században a dél-oroszországi nomád 
katonanépek döntő szerepet játszottak Elő-Ázsia országainak sorsfordulóin. 
Urartu fölötti győzelme az Urmia-tó térségében megnyitotta Asszíria előtt 
az utat a Zagrosz-hegység felé. 

Sarrukín fontos hadjárata Dél-Mezopotámiában a káld Bít-Iakin ellen 
irányult; győzelme után adómentességet és (kereskedelmi) szabadságot, 
valamint más kiváltságokat adott Dél-Mezopotámia nagyvárosainak 
(Babilon, Szippar, Nippur, Ur, Uruk stb., vö. ÓKTCh 167-169. oldal). 

Fia és utóda, Szín-ahhé-eriba (704-681) egyfelől reálisabb politikát 
folytatott: az ország anyagi kultúráját igyekezett fejleszteni (gátakat, 
víztárolókat és vízvezetékeket épített, fejlesztette a csatornahálózatot, új 
rendszerű burkolattal látta el a fontosabb utakat, szíriai növények 
meghonosítására törekedett); másfelől a katonai terrort minden eddiginél 


brutálisabbá tette és a meghódított területek ellenállását féktelen 
pusztítással próbálta megelőzni. (Feliratát Id. ÓKTCh 169-176. oldal.) 
Babilont 6839-ben elfoglalta — a város káld sejkje (,király") Elam 
szövetségére támaszkodva lázadt fel -, földig rombolta és a 
szomszédságában folyó Eufrátesz-csatorna vizével árasztotta el (vö. 
ÓKTCHh 184. oldal 2. bekezdés). Júda államával szemben csak részsikert 
könyvelhetett el (vö. ÓKTCHh 171-172., 287-288. oldal), a hadjárat mégis 
eredményesnek volt mondható, mert biztosította a felvonulás útvonalát 
Egyiptom felé. 

Szín-ahhé-eriba korában látjuk első jelét annak, hogy Elő-Ázsia déli és 
nyugati lamai összehangoltan — mintegy szövetségben — lépnek fel az 
asszírok ellen: Elam, a káld törzsek, Júda, a tengerpart városai — de nyilván 
Dél-Arábia és Egyiptom is -— kereskedelmi kapcsolataik védelmére 
szövetségi rendszert alkottak Asszíria ellen (vö. 2Kir 20,12-19). 

Asszíria e rendszer egyes láncszemeit el tudta ugyan törni, az egészet 
azonban már nem volt képes felszámolni. 

Fia és utóda, Assur-ah-iddina (680-669) apja életében ellenzéki, ezért 
kegyvesztett volt (vö. ÓKTCh 177. skk. oldal, különösen I. 25. skk. sor); 
apjának rejtélyes körülmények között történt meggyilkolása után csak 
belháborúban foglalhatta el a trónt (680. február 23.). A , bűnösöket", azaz a 
Babilon-ellenes pártot megbüntette (vö. ÓKTCh 178. skk. oldal, I.53-II.39. 
Sor). 

Assur-ah-iddina korát az objektív szemléletű újbabiloni krónikából — 
Babilon önálló politikai tájékozódásának jele, hogy a 8. századtól kezdve 
feljegyezték Elő-Ázsia legfontosabb eseményeit —, saját felirataiból (Id. 
ÓKTCh 176-191. oldal) és számos korabeli okmányból részletesen 
ismerjük. Általában is a 7. század a mezopotámiai történelem 
legsokoldalúbban dokumentált időszaka. 

Assur-ah-iddina rendezni akarta WKözép- és Dél-Mezopotámia, de 
különösen Babilon helyzetét. Ebben is — mint más intézkedéseiben — 
mérsékeltebb volt apjánál. Sokat enyhített a katonai terror terhein, s 
lehetővé tette a bekebelezett országok bizonyos fokú önálló fejlődését. 
Különösen szembetűnő a Babilonnak nyújtott támogatás: megnyitotta előtte 
az utat a négy viltáj felé, hogy fiai , (kereskedelmi) kapcsolatot akarjanak 
teremteni minden országgal". Úgy ítélte meg a helyzetet, hogy Asszíria 
fennhatósága elég szilárd már ahhoz, hogy a területek fejlődése végső fokon 
Asszíria javát szolgálja. 


Elődeinél jobban alkalmazta a nemzetközi szerződések rendszerét, ami 
mérsékelt formája volt a birodalomtól való függésnek; Iyros királyával 
kötött szerződése (Id. ÓKTCh 187-189. oldal) vagy a méd törzsfők 
szövetségi esküje az általános függés kötöttségein belül lehetővé tette 
legalább a belső és a gazdasági önállóságot. 

Északon és keleten Assur-ah-iddina csapatai jelentős sikereket 
könyvelhettek el; Médiában és az Urmia-tó vidékén Asszíria fontos 
fémfeldolgozó és lótenyésztő központokat hódított meg. A kimmer és szkíta 
(asguzai) támadásokat azonban nem tudták feltartóztatni; e gyorsmozgású 
lovasok állandóan fenyegető veszélyt jelentettek, s bizonytalanná tették az 
északi helyzetet. 

Nagy jelentőségű volt Assur-ah-iddina támadása Egyiptom ellen. A 
föníciai felvonulási út biztosítása és a törzsi viszályok által gyengített 
arabok megnyerése után, 674/673-ban először támadta meg Asszíria 
Egyiptomot; ez a támadás sikertelen volt, de a következő hadjárat (671) 
Alsó-Egyiptom jelentős részének elfoglalását eredményezte. A győzelem 
azonban inkább látszatsiker volt, a hátrahagyott helyőrség nem tudta elejét 
venni a lázadásnak. Assur-ah-iddina büntető hadjáratra indult Egyiptomba, 
azonban útközben, 669 októberében hirtelen meghalt, fiaira hagyván e 
feladatot is. 

A Babilon-ellenes szélsőséges militarista párt sohasem támogatta Assur- 
ah-iddina politikáját. 670-ben nyílt lázadást is kirobbantottak; a király , sok 
főemberét fegyverrel ölette meg". Babilon és Asszíria viszonyát Assur-ah- 
iddina úgy akarta rendezni, hogy a két állam trónját két fia között osztotta 
meg; idősebbik fiát, Samas-sum-ukínt jelölte Babilon alkirályául, s a 
birodalom egészét kisebbik fia, az eredetileg papnak szánt és írnoki 
műveltséggel rendelkező, széles látókörű Assur-bán-apli kezébe adta (már 
672-ben). 

Assur-bán-apli (668-629?) apja akaratához híven járt el, amikor 
bátyjának megadta a királyi méltóságot (vö. ÓKTCh 202. oldal III. 70. skk. 
sor). . Samas-sum-ukín (668-648) azonban Babilon és egész Dél- 
Mezopotámia helyzetét felmérve, fokozatosan önálló, majd pedig 
asszírellenes politikát folytatott, Asszíria hódításainak peremterületein 
gazdasági és diplomáciai eszközökkel szövetségi rendszert épített ki. Assur- 
bán-apli uralkodásának központi ellentéte (a babiloni felkelés) ezért a 
birodalom nemzetközi helyzetének egészére is hssal volt. 


Assur-bán-apli két hadjáratában (667 és 663) formális győzelmet aratott 
Egyiptom fölött, ezzel részben célhoz ért Asszíria két évszázados 
küzdelme:  Elő-Ázsia kereskedelmének egyik kiindulópontja az 
ellenőrzésük alá került (vö. ÓKTCh 198-200. oldal). A győzelem azonban 
nem bizonyult tartósnak, az asszír uralmat fenntartani sem katonailag, sem 
adminisztratíve nem lehetett, és így Egyiptom helytartója, Pszammetich 
(Pisamilki, 664-609) néhány év után, 655 táján függetlenné tette magát és 
az országot, sőt kezdeményező szerepe volt minden későbbi asszírellenes 
megmozdulásban. 

A föníciai tengerpart és a nyugati szárazföldi belső területek függőségi 
viszonya meglazult; a Babilon vezette lázadáshoz ők is csatlakoztak. E 
területen Asszíria csak az adót hajtotta be és megkívánta, hogy átvonuló 
seregeit támogassák. Az asszíroknak fizetett adó azonban, bármily súlyos is 
volt, — lényegileg váltságdíj lehetett: megkímélte — a gazdag 
kereskedővárosokat a kifosztástól. Az adórendszer tehát, melyet III. 
Tukulti-apal-Esarra léptetett életbe, s melyet utódai általánosan alkalmaztak 
a stabilizáció eszközeként, lehetővé tette bizonyos korlátok között a 
tartományok fejlődését, gazdagodását. A 7. század Föníciában valóban 
komoly felhalmozás időszaka volt. Az asszír királyi paloták föníciai eredetű 
tárgyai (többek között Egyiptomból, Krétáról, Ciprusról származó 
luxuscikkek), a nagy művészi és anyagi értéket képviselő elefántcsont- és 
chryselephantin-faragványok többnyire kereskedelmi úton, s csak kis 
részben zsákmányból vagy adóból jutottak el lelőhelyükre; az asszír 
hódoltság alatt nem szakadtak meg Fönícia távolabbi nyugati kapcsolati 
sem. 

Assur-bán-apli az Urmia-tó délkeleti partján, Mannai területén további 
területeket hódított meg (vö. ÓKTCh 201-202. oldal). Keleti és északi 
adófizetői fedezték szükségletét lovakban és fémekben, azaz a legfontosabb 
termelő- és hadicikkekben. 

Célul tűzte ki a déli országok kereskedelmi útvonalán a másik 
végállomást jelentő Elam meghódítását. Uralkodása elején feltehetően jó 
viszonyban volt Elam királyával, a káld sejkek azonban utóbbit 
, fellázították", majd pedig Elam is csatlakozott Samas-sum-ukín 
felkeléséhez. Öt hadjáratot vezetett Elam ellen: 665-ben, 656-ban (vö. 
ÓKTCHh 202. oldal), 652-ben (vö. ÓKTCh 203-204. oldal), 648-ban (vö. 
ÓKTCh 205. oldal), végül 647/646-ban (vö. ÓKTCh 206-210. oldal) — 
utóbbi három már a babiloni felkeléssel volt kapcsolatos. Szilárd asszír 


uralom inkább csak a határmenti kerületekben jött létre; Elam egésze 
katonailag éppúgy nem volt tartható, mint Egyiptom. 

Samas-sum-ukín babiloni királysága valószínűleg kevés önállósággal 
rendelkezett; a kulcsfontosságú városok (Uruk, Ur, Eridu [vö. ÓKTCHN 194- 
195. oldal], Nippur [uo.] stb.) Assur-bán-apli kezén maradtak, ami Babilon 
gazdasági fejlődését szükségszerűen a káld törzsekkel való együttműködés 
függvényévé tette. Samas-sum-ukín a helyzet objektív törvényeinek hatása 
alatt vált a káld gazdasági érdekek képviselőjévé, s így minden asszírellenes 
függetlenségi mozgalom élharcosává, legnagyobb esélyű vezetőjévé (vö. 
ÓKTCHh 204-205. oldal IV. 96-105. sor). 

A felkelés 652-ben robbant ki. (Eseményeit Id. ÓKTCh 192. és 202- 
205. oldal.) Babilon és a káld, arámi törzsek az egyik, Ninua a másik 
oldalon erőteljes propagandát folytattak a mezopotámiai városok 
megnyerésére (vö. ÓKTCh 193-194. oldal). Samas-sum-ukín rövidesen 
maga mellé állított minden asszírellenes erőt, különösen pedig a Zagrosz- 
hegységtől (, Gutium"; a gutú népnév hagyományos — ekkor talán már az 
iráni népeket jelöltej Elamon át a Földközi-tenger partvidékének 
vazallusállamaiig és az arabokig (vö. ÓKTCh 210. oldal VIII. 30. skk. sor) 
minden olyan országot, amely fémtermelése vagy nagyállattartása révén az 
elő-ázsiai piac fontos termelőeszköz-termelője volt. A szövetségesek közül 
azonban csupán Elam és Arábia nyújtott tényleges katona támogatást, más 
országok inkább saját függetlenségüket akarták megteremteni az zíria 
minden erejét lekötő háború idején. 

Assur-bán-apli erőforrásai még elegendőek voltak a győzelemhez; az 
asszír seregek 650-ben körülzárták Babilont és más városokat; Babilon 
kétévi ostrom után, szörnyen kiéheztetve esett el (648); Samas-sum-ukín 
öngyilkos lett (, tűzbe ugrott"). Assur-bán-apli véres bosszút állt. Babiloni 
kormányzóul Kandalanút nevezte ki (648-627), majd megtorló hadjáratokat 
indított a szövetségesek, köztük Elam és Arábia ellen. Arab hadjárata (644- 
643) különösen gazdag zsákmánnyal járt. (A hadjárat színes leírását, 
néprajzi érdekességekkel és novellisztikus részletekkel Id. ÓKTCh 209-212. 
oldal VII.82-IX.74. sor.) Részben győzelmeinek, főként azonban a kimmer- 
szkíta támadásoktól való félelemnek tulajdonítható, hogy meghódolt Assur- 
bán-apli előtt Urartu királya; 642 táján Kuras, a perzsa törzsek uralkodója 
fizetett önként adót (vö. ÓKTCh 305. oldal). 

A 640 előtti években Asszíria hadjáratai legfeljebb az évek számának 
felét töltötték ki, holott elődei idejében 2-3 hadjárat is esett minden évre. 


Assur-bán-apli alatt Asszíria elérkezett katonai hatalmának csúcsára, 
amikor már expanzióra nem nyílt lehetőség, s ezért a fegyveres erő a 
birodalom megtartását szolgálta (lázadásokat vert le). Asszíria gazdasági 
egyensúlya azonban a hódítások többletjövedelmétől függött. A nagy 
győzelmek utáni pillanatban az országot az elégedettség töltötte el; a királyi 
propaganda és az alattvalók egyaránt a bőség korának beköszöntését 
hirdették (vö. ÓKTCh 195-196. oldal 27. szakasz és 197. oldal I. 41. skk. 
sor). A valóság azonban kegyetlenül cáfolt rá erre az ideológiára. 

640 után másfél évtizedre homályba borult Asszíria története. Assur- 
bán-apli utolsó felirata 639 táján készült; okmányon 631-ben szerepelt 
utoljára a neve. Valószínű, hogy 640 után nem sokkal megbomlott a 
birodalom belső egysége.  Meglazult a központi hatalom, a 
hadseregcsoportok vezetői, a kerületek kormányzói önállóvá váltak: 
Asszíria békésen nem tudta eltartani önmagát, a háborúk jövedelmének 
elmaradása katonai lázadásokat szült. Asszíria bukásához néhány évtized 
elégséges volt. 


Asszíria bukása 


Asszíria bukásának  eseménytörténetét szinte hónapról hónapra 
követhetjük az újbabiloni krónika alapján (vö. ÓKTCh 217-224. oldal I-IV. 
szakasz). 

Asszíria felszámolása formailag Babilon függetlenségi háborúja volt. 
Assur-bán-apli után, aki körülbelül 629-ben halt meg (de halálának 
időpontja 631 és 626 között bármelyik év lehet, a bizonytalanság egyelőre 
nem küszöbölhető ki), Ninuában fia, Szín-sar-iskun lépett trónra; az ország 
nyugati részében egy magas rangú katonatiszt királyi jellegű hatalomra tett 
szert; sorra szakadtak el a vazallusállamok (pl. Júda legkésőbb 628-ban). 
627-ben meghalt Kandalanu, aki utolsó évtizedében szintén királyi jellegű 
uralmat teremtett Babilonban. Egyévi interregnum után egy káld sejk, 
Nabú-apal-uszur ült a királyi trónra Babilonban (626), s az ő trónra 
lépésével Babilon nyílt támadásra indult a még megmaradt Asszíria ellen. 

626 után egy évtizedig Babilon királya évente vezetett hadjáratokat a 
Tigris és az Eufrátesz mentén az asszír seregek ellen; sikerei inkább 
részlegesek voltak, bár a két folyó partvidéke kereskedelmi útvonal is volt, 


s így Babilon fokozatosan elzárta Asszíria elől az utánpótlás minden 
lehetőségét. 

615 őszén bekapcsolódtak a háborúba a méd seregek is. Umakistar 
(Huvahstra, a görög forrásokban Küaxarész, kb. 625-585) lovassága az 
Alsó-Záb mentén vonult Asszíria ellen. A következő évben, 614-ben 
Umakistar elfoglalta Assurt, majd a feldúlt város falai alatt találkozott és 
szövetséget kötött az ostromot elkéső Nabú-apal-uszur babiloni királlyal. 

612 tavaszán a babiloni és a méd sereg összehangolt támadást indított az 
asszír főváros, Ninua ellen. Három hónapos ostrom után, 612 
augusztusában Ninua elesett. Meghalt Szín-sar-iskun, az asszír király is. A 
várost kegyetlenül feldúlták és elpusztították — ebben valószínűleg döntő 
része lehetett a szkítáknak is. (Ninua elestének visszhangjához Id. ÓKTCh 
228. oldal II. szakasz.) Ninua elfoglalása után Asszíria nyugati seregeinek 
fővezére királlyá nyilvánította magát, és Harrán városában, Asszíria nyugati 
, fővárosában" (a Balih folyó mentén) trónra ült. 

Hangzatos nevet választott: II. Assur-uballit (612-609); neki azonban 
nem sikerült nagy elődje tettét megismételni, Assur isten nem keltette életre 
a birodalmat. 

Ezen évek legváratlanabb eseménye Egyiptom. állásfoglalása volt. 
Egyiptom — korábban Asszíria makacs ellensége — az első komoly babiloni 
sikerek láttán már 616-ban Asszíria mellé állt, s Ninua elfoglalása után több 
ízben is az Eufráteszig küldte Nabú-apal-uszur ellen a seregeit. Asszíria 
támogatása azonban csupán ürügy volt Egyiptom számára ahhoz, hogy részt 
vegyen az osztozkodásban: hogy megszerezze Fönícia és Észak-Szíria 
területeit és megakadályozza Babilon hatalmának korlátlanná válását. E cél 
érdekében még Harrán eleste (610) és Asszíria teljes felszámolása után is 
tovább folytatta Nabú-apal-uszur elleni hadműveleteit. A döntő ütközetet az 
Eufrátesz térségében vívták, Karkemis mellett (605); Babilon győzött (vö. 
az előzményekhez ÓKTCHh 288. oldal 9. szakasz és Jer 46,1-12). Ezután 
Egyiptomnak le kellett mondania szíriai igényéről. 

A babiloni-méd szövetség győzelme teljes volt. Valószínűleg 605-ben 
állapodott meg egymással a két fél Asszíria örökségének felosztásáról. 
Babilonnak jutott Észak-Szíria és a közvetlen szomszédságában lévő 
területek — így Kilikia is — (vö. ÓKTCh 225. oldal V. szakasz), Fönícia és a 
tengerpart szintén, csakhogy ezeket a fontos területeket újra el kellett 
foglalni. A médek kapták Észak-Mezopotámia nagy részét és az egész 
hegyvidéket Lüdia határáig — persze a függetlenné vált országokat itt is 


fegyverrel kellett meghódítani. Egy ideig a médek , zárták körül" Harrán 
várost is. 

Asszíria bukásának mélyebben fekvő okait Elő-Ázsia gazdasági 
életének változásaiban kell látnunk. Elő-Ázsia különböző területeit az 
árutermelés és a piacgazdaság korlátozott volta ellenére is az árucsere és a 
történetileg kialakult területi munkamego kapcsolta össze. A területi 
munkamegosztásban Mezopotámia főként fogyasztási cikkeket állított elő, 
azaz az árutermelés II. osztályának termékeit; az I. osztály ékeit, a 
termelőeszközöket a  peremterületek termelték. (A belső piacon a 
termelőeszközök — állatok és fémek — fogyasztási cikkek is!) Az ókori 
keleti történelem sajátossága az, hogy a fogyasztási cikkek — és különösen a 
gabona — termelése a folyamvölgyi öntözéses gazdálkodásban gyors 
ütemben fejlődött és nagy terméktöbbletet hozott létre. Az ókori keleti 
árucserét ezért eleinte a II. osztály fejlődése irányította; a nemzetközi 
elosztást, a piacot a II. osztály szükségletei és többletterméke szabályozták. 
Ebből a helyzetből eredt Folyóvölgy államainak vezető szerepe Elő-Ázsia 
gazdasági életében. Ez a vezető szerep a területi munkamegosztás 
körülményei között katonai formát öltött; az I. és II. termelési osztály 
árucseréjét utóbbi javára csak erőszak útján lehetett biztosítani. Asszíria az 
árucsere katonai kikényszerítése során fokozatosan élősdivé vált: 
termelőbázisa visszafejlődött, s a peremterületekről a termelőeszközök 
számára szükséges mennyiségét már nem árucsere révén szerezte meg, 
hanem erőszakkal. Az erőszakos , elosztás?" azonban biztonságot követelt: 
Asszíria kénytelen volt — megfelelő korlátok között — a termelés biztonságát 
megteremteni a peremterületeken, azért, hogy ezzel a maga számára is 
megteremtse az erőszakos elosztás lehetőségének biztonságát. Ez a 
fordulópont a 8. század második felében következett be. Ettől fogva 
különösen szembetűnő a fejlődés kétarcúsága Asszíria és meghódított 
területei viszonylatában. Egyfelől egyre növekedett Asszíria zsákmányának 
értéke (az asszír seregek fegyverei, szállítóeszközei és katonái egyaránt 
zsákmányból eredtek), másfelől egyre növekedett a meghódított területek 
termelése. Az I. termelési osztály fejlődése természetszerűleg gyorsabb 
ütemű volt, mint a II. osztályé. Az ókori Elő-Ázsia viszonylatában az I. 
osztály termelése főként igásállattenyésztés és fémkitermelés volt. Az 
igásállattenyésztés legfontosabb termelőeszköze, a legelő földrajzi adottság 
volt. A termelés bővítését főként a tenyésztés biológiai előfeltételei 
szabályozták. A fémkitermelés növelése általában csak munkaerőkérdés 


volt; a munkába állított termelők növekedésével egyenes arányban 
növekedett a kitermelt fém mennyisége is. Ezért Elő-Ázsia peremterületei 
hirtelen és gyorsütemű gazdasági felfutásra voltak képesek. Az I. termelési 
osztály felfutását az asszír évkönyv zsákmányjegyzékei mutatják egyre 
növekvő tételeikkel. Asszíria adófizetőinek abszolút kizsákmányolása 
fokozódott, a relatív kizsákmányolás (a , nemzeti?" jövedelem és az adó 
aránya) azonban kétségtelenül csökkent. Ez előbb-utóbb szükségszerűen 
arra vezetett, hogy az I. termelési osztály súlya, jelentősége az elő-ázsiai 
piacon felülmúlta a II. termelési osztály területeinek súlyát; a piac új 
szabályozása vált szükségessé, és a gazdasági fölény — az I. termelési 
osztály javára — katonai fölény formájában is megnyilvánult. Az I. termelési 
osztály területei szabhatták meg az új árucsereviszonyokat. 

A fejlődés különösen nagymérvű volt a Zagrosz-hegység országaiban, 
ahol állattenyésztés és fémkitermelés egyaránt lehetséges volt. Hasonló 
folyamatot figyelhetünk azonban meg Kis-Ázsiában, Arábiában is. 
Ugyanakkor nagy jelentőségre ttek szert az árucsere közvetítésével 
foglalkozó, a kereskedelemre specializálódott területek: Fönícia, a káld 
törzsek, néhány szíriai város stb. 

Az új gazdasági erőviszonyok következtében a 7. század folyamán az 
elő-ázsiai árucsere útvonalai fokozatosan áthelyeződtek. A kereskedők arra 
törekedtek, hogy Asszíria fegyvereinek hatósugarán kívül haladjanak. A 
korábbi útvonalak (az Eufrátesz és a Tigris partjai, Észak-Szíria-Észak- 
Mezopotámia) háttérbe szorultak, minthogy asszír katonák őrizték őket. 
Helyettük északon Föníciától Kis-Ázsia és az Örmény hegyvidék területein 
át vezetett az Urmia-tóhoz, s tovább Irán felé az új útvonal; délen pedig a 
Zagrosz-hegységtől, Elamtól a Tigris torkolatvidékén, a káld törzsek 
területein vagy a Perzsa- öblön át Dél-Arábiába (részben sivatagi utakon) és 
innen Egyiptom vagy Fönícia felé s viszont haladt a kereskedelmi út. Az új 
útvonalak is serkentőleg hatottak a peremterületek gazdasági fejlődésére. 
Tipikus tünet volt a káldok vagy a phrygek gazdagsága (utóbbihoz vö. az 
antik világ Midasz-legendáit). 

Asszíria szétzúzása megteremtette a lehetőségeket ahhoz, hogy a fém- 
és igásállat-termelő területek különösebb külső korlátok nélkül fejlődjenek. 
A médek győzelme már előrevetett árnyéka volt a későbbi eseményeknek: 
Irán gyorsan kialakuló vezető szerepének. Mezopotámia azonban addig is — 
a káld kereskedelem erőforrásaira és vezető szerepére támaszkodva — 


átmenetileg még önálló maradt. Az újbabiloni (káld) birodalom évtizedeit 
az átmenet időszakának tekinthetjük. 


Az újbabiloni (káld) birodalom (605-539) 


Az újbabiloni birodalom kiépülése. II. Nabú-kudurri-uszur (605-562) 


Az újbabiloni világbirodalom előtörténete Nabú-apal-uszur uralkodása 
(626-605), vagyis Babilon függetlenségi háborújának, Asszíria 
szétzúzásának időszaka. A háború nem kötötte le teljes mértékben Babilon 
erejét. Nabú-apal-uszur nevéhez jelentős építkezések fűződnek (például a 
Babilon melletti Eufrátesz-csatorna állandó kőhídja, a babiloni zikkuratu 
építésének első szakasza); IKözép-Mezopotámiában (például Szippar 
városában) nagyszabású csatornázást végzett. Nabú-apal-uszur ismét 
használta a , Sumer és Akkád királya? címet, s büszkén hirdethette jelentős 
tetteként: , Én, a gyenge, az erőtlen, széttördeltem az igáját Assur 
országának, mely régóta az egész emberiség ura volt." Nabú-apal-uszur 
halála után fia, II. Nabú-kudurri-uszur — apja életében a nyugati sereg 
parancsnoka, többek között a karkemisi csata (605) győztese — foglalta el a 
trónt (605. szeptember 6.), s uralkodott több mint négy évtizeden át (605- 
562). Uralkodása első évtizedének eseményeit a babiloni krónika 
részletesen ismerteti (Id. ÓKTCh 223-224. oldal). 

Nabú-kudurri-uszur a föníciai tengerpart meghódítását tekintette fő 
feladatának. Már 605 nyarán eljutott az Orontész partjáig, e hadjáratát 
azonban apja halála miatt csak a következő évben fejezte be. Szíria 
meghódítása után felvette a , Hatti királya? címet. 598-ban győzött az 
arabok fölött, 597-ben először foglalta el Jeruzsálemet (vö. 2Kir 24,10-17). 
586 augusztusában másodszorra foglalta el Júda fővárosát; a lakosság egy 
részét — főként kézműveseket — áttelepítette és az országot babiloni katonai 
közigazgatás alá rendelte (vö. 2Kir 25,1-21). Sikerrel fejezte be a 
legjelentősebb — és a kitűnő fekvése folytán szinte bevehetetlen — föníciai 
város, Tyros tizenhárom éven át tartó ostromát (572, Id. ÓKTCh 250-252. 
oldal). Jeremiás (Jirmejáhu) júdai próféta — e kor eseményeinek fontos 
tanúja — a neve alatt fennmaradt iratok kétségtelenül hiteles részeiben 
pontosan rajzolta meg Nabú-kudurri-uszur győzelmeinek kibontakozását 
(Jer 25,18-26 és 25,47-49). A 6. század első évtizedeinek kis államai mind 


Egyiptomtól vártak segítséget, a fáraó azonban nem küldött , felszabadító 
sereget" — egy arámi papiruszlevélben valamelyik föníciai uralkodó kéri ezt 
a , királyok urától". Egyiptom kerülte a Babilonnal való nyílt összecsapást, 
és ismét sorsukra hagyta a Földközi-tenger partvidékének ütközőállamait. 
Viszont Nabú-kudurri-uszur Egyiptom elleni támadása (567) sikertelen 
maradt. 

Nabú-kudurri-uszur alatt pompás várossá épült ki Babilon. A várost két 
falrendszerrel vette körül, s egy harmadikat a város környékének védelmére 
emeltetett. Körülbelül 60 kilométerre Babilontól északra felépítette a , méd 
falat" a Tigris és az Eufrátesz partja között. A város tengelyében észak-déli 
irányban az újévi ünnepségek felvonulási útját zománctégla domborművel 
díszítette; ugyanígy az Istár-kaput is. A királyi palota egyik udvarán 
oszlopokon álló teraszok segítségével függőkertet rendezett be a Zagrosz- 
hegység egzotikus növényeiből méd felesége szórakoztatására. E függőkert 
és a város kettős fala az antik világ , hét csodája? közé számított. Befejezte 
a 91 méter magas, öt lépcsőzetből álló zikkuratu építését. Hasonlóan 
fényűző építkezések folytak más dél- és közép-mezopotámiai városokban 
(Szippar, Ur, Uruk, Eridu stb.). 

Nabú-kudurri-uszur , az igazság királyának" hirdette magát. Uralkodása 
alatt kiépült az új közigazgatás és a bírósági szervezet; az írásbeliség ismét 
általánossá vált a magánjogban. Az iskolákban nemcsak Hammurápi 
mintaszerű ítéleteit tanították, de új gyűjteményt is összeállítottak (ez az ún. 
újbabiloni törvénykönyv). A nyugati tartományok adója és a nemzetközi 
kereskedés jövedelmei lehetővé tették, hogy Mezopotámia lakossága békés 
virágzásnak legyen részese. A király feliratai (Id. ÓKTCh 226-228. oldal) 
hadjáratokra, katonai erőszakra legfeljebb céloznak. De Babilon békéje 
legfeljebb látszat volt — Nabú-kudurri-uszur állama Asszíria örököse volt! 

Tulajdonviszonyok és gazdasági élet a 6. század első felében Az 
újbabiloni kor földtulajdon-viszonyaiban azok a tendenciák teljesedtek ki, 
melyek már ezt megelőzően az újasszír korra is rányomták bélyegüket. 

Az ún. újbabiloni törvénykönyv egyik paragrafusa így szól: , Ha egy 
ember [B] a föld vagy a ház urának [AJ tábláját és az okmányt valaki más 
[CI] nevére állítja ki, de erről (külön) megbízási szerződést nem kötött és a 
tábla másolatát sem vette el: az az ember, akinek a nevére a tábla és az 
okmány szólnak [C], a földet vagy a házat vegye el." Vagyis: A tulajdonos 
használatra adta át ingatlanát B-nek, B viszont továbbadta C-nek; ha B és C 
érvényes szerződés nem áll fenn, az eset olybá veendő, mintha az ügylet A 


és C között jött volna létre. Ez a rendelkezés mintegy metszetben mutatja be 
a földtulajdon és földhasználat új formáját. A föld tulajdonosa (itt: A) 
írásbeli szerződéssel másra ruházhatta a földhasználatot, e jog azonban 
továbbadható volt (B átadhatta C-nek). 

Szabályos esetben nyilvánvaló, hogy A földjét C csupán B 
közvetítésével használja. A paragrafus semmit sem mond a földjáradékról, 
az azonban kétségtelen belőle, hogy a földhasználat az újbabiloni korban 
többszörösen, az alá- és fölérendelés hierarchiájában is továbbadható volt. 

A földek többsége nagybirtok volt, részben templomoké — Babilon 
mostoha politikai viszonyai folytán ez a birtokforma szenvedte (a tulajdon 
viszonylagos személytelensége miatt) a legkevesebb sérelmet —, részben 
pedig az állam vezető személyiségeié. Mind a király, mind a templomok 
átadták örökös használatra és örökös földjáradék fejében a földek nagy 
részét, éspedig hatalmas területi egységekben (nem volt ritka a 400 
földművest foglalkoztató adománybirtok). Az ilyen nagybirtokokat uraik 
továbbadták: a művesek kisebb parcellákban művelték meg; a gazdasági 
okmányok szerint földjáradékot fizettek annak, akitől a földet közvetlenül 
kapták, de a királynak vagy a templomnak — a legmagasabb tulajdonosnak — 
is (adó). Az idézett paragrafus a közbeeső ,adományos"? (bérlő) [B] 
érdekében rendeli el a továbbadás ügyletének írásos rögzítését. 

Az újbabiloni korban általánosan elterjedt a sirgu szó (eredeti jelentése: 
, ajándék") , paraszt", illetve , parasztbirtok?" jelentése: a kisparcellák 
tényleges művelőit, tehát végső fokon a dolgozó földművelő osztályt 
jelölte. A sirgu a föld megmunkálója volt, de jogokkal is rendelkezett: 
örökbe hagyhatta, másnak átadhatta, zálogot vehetett fel rá; a földjáradékot 
mindenkori hanálója tartozott fizetni. 

A földművelők (sirgu) egy része jogilag szabad volt, más része 
rabszolga. A , rabszolga? jelentésű akkád szavak ebben a korban háttérbe 
szorultak; a mezőgazdasági termelésben rabszolgákat leginkább sirguként 
alkalmaztak. Ez az osztály tehát — noha sem vagyoni, sem jogi szempontból 
nem volt teljesen egységes — a szabad kistermelő parasztok és a 
földművelésben foglalkoztatott rabszolgák viszonylatainak kiegyenlítődése 
folytán jött létre. A még meglévő szabad kistermelőkből sirgu vált, a 
rabszolgák pedig telkük jövedelméből meg tudták váltani személyi 
szabadságukat, így ugyanebbe a helyzetbe emelkedtek. A rabszolgák 
önfelszabadítása, megváltása e korban általános és jellemző jelenség volt. 


Az újbabiloni állam felépítése egyfajta általános szolgaságot valósított 
meg; elég merev társadalmi hierarchiát hozott létre, s ebben a rendszerben 
felfelé — végső fokon a királlyal szemben — , szolga? volt mindenki. E 
szolgaság azonban a kötelezettségek meghatározott rendszerét jelentette 
(személyre szóló kötelezettség volt például a fejadók fizetése, a katonai 
szolgálat, a büntetőjogi felelősség), nem pedig a személyi abadság hiányát. 
II. Nabú-kudurri-uszur jól felismerhetően arra törekedett, hogy a kor 
szellemi életének minden archaizáló jelensége ellenére is összhangba hozza 
a jogi kategóriákat a valósággal. Így a korábbi három jogi kategória helyett 
(awílum, muskénum, wardum) e korban csak két kategóriát különböztettek 
meg: már bani, szó szerint , nemes fia", illetve ,nemes rendű", valójában 
azonban teljes jogú szabad; ezzel a kategóriával állt szemben az idegenek, 
azaz a polgárjog nélküliek (lá már banútu), ,nem nemes rendűek?" 
kategóriája. 

Minden korábbi időszakhoz képest megnőtt a 6. század első felében az 
uzsoratőke szerepe. A kereskedelmi tőke az ország gazdasági életében 
uzsoratőkévé vált. A  közép-mezopotámiai nagybirtokok öntözéses 
gabonatermésének többletterméke ugyancsak uzsoratőkeként került vissza a 
termelésbe (vetőmag) és a fogyasztásba. Az uzsoratőke döntően járult 
hozzá ahhoz, hogy a kistermelő gazdaságok csődnek voltak kitéve, illetőleg 
tönkrementek és a korábbi tulajdonosok sirguként kerültek függő helyzetbe. 

A 6. század nagy pénzforgalma megkönnyítette a felhalmozást. Az 
uzsoratőke Mezopotámiában sajátos , bankházak" kialakulásához vezetett. 
Közülük kettő, az , Egibi ház" és a valamivel későbbi , Murasú fiai" cég 
(Babilonban, illetve Nippurban) ránk maradt könyvelési okmányokból 
ismert; működésük egészen az 5. századba nyúlik át. 

Mindkét cég terjedelmes ingatlantulajdonnal rendelkezett; e szántókat 
részben bérbe adták, részben maguk műveltették, a lakóházakért magas 
lakbért szedtek. Utazó kereskedőik — cégtagok vagy alkalmazottak — nagy 
szállításokat bonyolítottak le. 

Ügyleteik többsége uzsorakölcsön volt, pénzben is, gabonában is. Bérbe 
adtak erszámokat, szállítóeszközöket. Számos idegen rabszolgájuk volt, 
ezeket többnyire intén bérbe adták. A rabszolga-bérlet a szabad 
bérmunkások bérének leszorítását is szolgálta. A két cég földjei egész Dél- 
Mezopotámiát behálózták; a babiloni , Egibi ház" például Urukban is tartott 
fenn birtokokat. A földek kisparcellák voltak, ami a földtulajdon 
koncentrációjának folyamatát és e folyamatban az uzsoratőke szerepét 


bizonyítja; a cég tönkrement kistermelő szabadoktól vásárolta meg őket az 
uzsorakölcsön fejében. 

Közép-Mezopotámia mezőgazdasága az újbabiloni korban fellendült; 
ezt részben az új csatornák és víztárolók hatásának tulajdoníthatjuk — 
például a Babilontól északra épített tároló nemcsak áradás ellen védte a 
várost, hanem optimalizálta a környék vízelosztását is —, részben azonban 
az új termelési viszonyoknak, amely a földművelő osztályt messzemenően 
érdekeltté tette a termelés bővítésében. A nagybirtokok a sirgu-gazdálkodás 
mellett mezőgazdasági termékfölösleggel rendelkeztek. Elő-Ázsia nagy 
részének piaca, melyet Asszíria évszázadokon át elzárt, most megnyílt 
Babilon előtt. Az ország azonban csak gabonatermelésből már nem tudott 
megélni. Az importált nyersanyag és a mezopotámiai állattenyésztésből 
származó bőr, gyapjú feldolgozása révén a kézműipar rövid idő alatt 
hatalmas fejlődésen ment át. Fémtárgyak, szőttesek, luxuscikkek szállítója 
lett Babilon. (Szőtteseinek mintáit az Istár-kapu növényi ornamentikája 
őrizte meg.) Hírét kézműipari árui a Földközi-tenger országaiba is elvitték. 

A kézműipar természetszerűleg nagyvárosokban összpontosult és a 
belső munkamegosztás fejlődésével járt együtt. A nagyvárosok lakossága 
megnövekedett, a városias életmód általánossá vált, előrehaladott fokot ért 
el az individualizálódás. A nagyvárosokba meg lehetett szökni, és ez 
szabadságot adott. 

Babilon nagy létszámú állandó hadsereget tartott fenn, főképp a nyugati 
területek megszállására. E hadsereg biztosította nemcsak az adófizetést, de 
a kereskedelem zavartalanságát is. 

Az ország fejlődése elé természetes korlátokat állított az Asszíria 
felosztása utáni helyzet: Dél-Mezopotámia el volt zárva minden kapcsolat 
elől a méd hódoltsági területekkel, azaz az egész keleti és északi 
hegyvidékkel. 

Nabú-naid (556-539). Az újbabiloni birodalom bukása II. Nabú- 
kudurri-uszur halála után néhány éven át bizonytalan volt az ország belső 
helyzete. Rövid idő leforgása alatt négy király váltotta egymást a trónon. A 
legszervezettebb és leggazdagabb erő a Marduk-papság volt: Marduk 
templomai — nemcsak nagy földtulajdonnal rendelkeztek, de a 
külkereskedelem jelentős részét is ők bonyolították le. Különböző 
eszközökkel a közvéleményt döntően befolyásolták. A gyenge uralkodók 
bábok voltak kezükben. 556 májusában a Marduk-papság emelte trónra 
még elődje életében Nabú-naidot is. 


Nabú-naid már udvari méltóságot töltött be Nabú-kudurri-uszur 
életében is; trónra lépésekor valószínűleg ötvenes éveiben járt. (Anyja a 
királyi udvarba is bejáratos papnő volt, az ókori kelet leghosszabb életű 
asszonya: 547-ben, 104 éves korában halt meg, vö. ÓKTCh 234. oldal). 
Nabú-naid rövid ideig ellenkirály volt, de miután a teljhatalom a kezébe 
került, bőkezű építtető tevékenységbe fogott minden nagyobb városban; 
alapítványokkal, adományokkal gazdagította az isnek — s különösen 
Marduk — templomait; elődei nyomán ő is kutatta és gyűjtötte az ősök 
emlékeit, ásatásokat folytatott (vö. ÓKTCh 231-232. oldal), régi 
intézményeket elevenített fel, kiépítette a babiloni királyi palota győzelmi 
jelvényekkel és régi feliratokkal teli múzeumát. 

Uralkodása első éveiben azonban sorsdöntő események játszódtak le 
Iránban. Egy felirata szerint Marduk isten így szólt hozzá uralkodása elején: 
, A médek..., ők és országuk, és a királyok, akik támogatták, immár 
nincsenek." II. (Nagy) Kürosz (a babiloni forrásokban Kuras), aki 
egyesítette a perzsa törzseket, 555 táján megtámadta a méd királyt, és 
győzelme a méd állam bukását jelentette. Kürosz talán összehangolta Nabú- 
naiddal a háború terveit, és eleinte esetleg még el is ismerte a babiloni 
király fennhatóságát. (Később — már Babilon bukása után — a perzsa 
propaganda azzal vádolta Nabú-naidot, hogy feliratában Kürosz legyőzését 
és megadóztatását hirdette.) Mindenesetre a méd-perzsa háború lehetőséget 
nyújtott ahhoz, hogy Nabú-naid a médek lekötöttségét kihasználva Észak- 
Mezopotámiában a maga javára módosítsa a méd-babiloni határt, és ezzel 
utat nyisson a kis-ázsiai fémlelőhelyekhez. El is foglalta Észak- 
Mezopotámia kulcspontját, Harrán várost (vö. ÓKTCh 232-236. oldal), 
fényűző módon kiépítette Szín holdisten ősi templomát, sőt Szín kultuszát 
egész Mezopotámiában, mindenekelőtt Ur városban támogatta. Szín az 1. 
évezredben jellegzetes szíriai isten volt. Szín kultuszának támogatása Szíria 
jelentőségének felismerését tükrözi. Világosan fogalmazta ezt meg Nabú- 
naid, amikor egy ország (Babilonra gondol) fennmaradását vagy bukását 
Szín kultuszának támogatásával vagy elvetésével hozta összefüggésbe (vö. 
ÓKTCh 235. oldal II. 26. skk. sor): , Abban az országban, amelyről azt 
akarja szíved, hogy lakott legyen, abban hatalmas istenséged félelmét 
helyezed el, s (ezzel) alapjait szilárddá teszed távoli napokra; abból az 
országból, amelyről azt akarja szíved, hogy elpusztuljon, abból félelmedet 
eltávolítod, s ezzel elveted az távoli napokra." Kürosz, Irán uralkodója 
tisztában lehetett azzal, hogy más is igényt tart a méd örökségre. 


Lüdia királya, Kroiszosz 549-ben átlépte a határt, a Halya folyót, s kelet 
felé hódított. 

Nabú-naid Szíria és Arábia mozgósításával ugyancsak veszélyes 
ellenfél lehetett. Kürosz egyelőre Lüdia ellen fordult, és a fővárosig jutott: 
546-ban elesett Szardeisz. Ezzel Kis- Ázsiát is megszerezte; Babilon a méd 
területekből csupán Észak-Mezopotámiát foglalta el. 546 után Kürosz 
inkább Irán keleti szomszédainak meghódításával törődött, és néhány évig 
nyílt veszélyt Babilon számára nem jelentett. 

Nabú-naid azonban felismerte a perzsa birodalom, ,, Alsó- és Felső- 
Ázsia"? ura puszta fennállásában rejlő fenyegetést. Ezért már igen korán 
kezdeményezéseket tett az ország gazdasági erőforrásainak növelésére és 
egyben a katonai bázis kiszélesítésére. Szín kultuszának propagálása miatt 
szembefordult vele a Marduk-papság (vö. ÓKTCh 234. oldal I. 14. skk. 
sor), minthogy Szíria jelentőségének emelkedése Dél-Mezopotámia relatív 
súlyának csökkenését eredményezte volna, és a Marduk-papság Babilon 
integritását tartotta szem előtt. Nabú-naid ezzel szemben birodalma fő 
támaszát, legjelentősebb erőforrását a nyugati kereskedelemben látta. 
Fémeket és igásállatokat (ekkor minden fegyverkezés döntő tényezőit) csak 
nyugatról kaphatott. Ezért a Szín-kultusz támogatásával megkezdett úton 
továbblépett, és valamikor 552-550 között fiára bízta Babilon kormányzását 
(fia, Bél-sarri-uszur az Ószövetségben Belsacár néven Babilon királyaként 
szerepel, vö. Dán 5,30), ő maga pedig serege és udvara élén Szírián át 
nyugat felé indult. Feliratai és az újbabiloni krónika (vö. ÓKTCh 234-237. 
oldal), de más történeti források és a legenda-irodalom is sokat 
foglalkoznak e tíz éves időszakkal. 

Nabú-naid Dél-Arábiáig jutott el (a legtávolabbi város, melyet 
felkeresett, Iatrib volt, a későbbi arab Medina), s udvara Temá" városában 
székelt, ő maga azonban nem csupán itt tartózkodott, hanem valószínűleg 
más nyugati területeken is (kifejezetten említi  Harránt,  Közép- 
Mezopotámiát; utal hegyekre, ami Észak-Mezopotámia vagy inkább Kilikia 
lehet stb.). Állandó kapcsolat volt közte és Babilon között, gyakran indultak 
karavánok a főváros felé. 

Nyugati tartózkodása alatt Nabú-naid fő törekvése a dél-arábiai 
állattenyésztés és kereskedelem megszervezésére irányult. Ismét ki akarta 
ugyanakkor építeni az Eufrátesz menti kereskedelmi útvonalat, amely 
Babilon szempontjából kedvezőbb volt — több elágazást érintett —, mint a 
káld-arábiai déli sivatagi út. Katonai céljait maga sem rejtette, amikor 


feliratában Istár istennőre hivatkozott, ,,a harc istenére, aki nélkül nincs az 
országban háború vagy béke, és fegyver sem készült". Terveiről, tetteiről 
azonban a dolog természete folytán feliratában (Id. ÓKTCh 234-236. oldal) 
nem beszélt részletesen. 

Azt azért említette — még ha túlzott is —, hogy , Egyiptom királya, a méd 
városok, az arab városok és az ellenséges királyok összessége?" hódolt őtte. 

Nabú-naid  — korában Mezopotámiában általános áremelkedést 
figyelhetünk meg — a folyamat azonban a 7. század végén keődött, tehát 
Babilon nemzetközi helyzetének hatása alatt. Az áremelkedés a 
mezőgazdasági cikkeknél lassúbb volt. Egy többé-kevésbé reális árjegyzék 
szerint Nabú-naid idején 1 siglum (8,4 gramm) ezüst egyenértéke kb. 100 
liter gabona, vagy 110 liter datolya, vagy 7 liter finom olaj, vagy 2,5 
kilogramm gyapjú, vagy 7,2 liter bor (,a hegyvidék söre, mely 
országomban nem terem" — azaz szíriai importborról van szó) volt. A napi 
bérek természetben 1,2-2,4 liter gabona között ogtak, a havi bér 1 siglum 
ezüst volt, egy kisgyermek évi bére 4 siglum ezüst körül mozgott. 
Feltűnően magas volt a ló, a szarvasmarha, a réz ára (egy ló elérhette a 30 
siglum ezüst értékét is), ezért a vásárlás gyakran részletfizetésre történt. 
Nabú-naid politikája némileg változtatott a gazdasági életen, megélénkült a 
behozatal: az újbabiloni kor gazdasági okmányainak nagy többsége éppen 
Nabú-naid alatt keletkezett. 

A feszültséget a fogyasztási cikkek és a termelőeszközök ára közti nagy 
, olló?" jelzi a legjobban. Az újbabiloni birodalom gazdasági életének 
objektív igénye a termelőeszközök kínálatának növelése volt. Nabú-naid 
kísérletei ezt lényegében nem tudták megoldani. Azok a területek, 
amelyeket be tudott kapcsolni Mezopotámia gazdasági vérkeringésébe, azaz 
árucseréjébe, már maguk is kívülestek a termelőeszközök termelésének 
legfontosabb zónáján. Ekkor már nem úgy vetődött fel Elő-Ázsia 
árucseréjének kérdése, hogy Mezopotámia vagy Szíria igényei szabják-e 
meg mértékét. Az árucsere új formáit az I. árutermelési osztály, a 
termelőeszközök termelése hozhatta csak létre. 

A területi munkamegosztásban a 6. század második felében csakis Iráné 
lehetett a vezető szerep. Irán, pontosabban a perzsa törzsszövetség gazdag 
fémlelőhelyek birtokában fémtermelését az igényeknek megfelelően 
korlátlanul tudta növelni. Az Irán területén végzett ásatások magas 
színvonalú és a termelés mennyiségében is jelentős témművesség emlékeit 
tárták fel. De még a görög íróknak is feltűnt, hogy a perzsa harcosok milyen 


kiválóan vannak fém fegyverekkel ellátva. A méd állam meghódításával a 
perzsák Elő-Ázsia legfontosabb lótenyésztő területeit is meghódították. Ez 
nemcsak katonai fölényt biztosított a számukra — noha ez sem közömbös —, 
hanem valójában az árutermelés I. osztályának legfőbb termelőjévé tette 
őket. Az elő-ázsiai árucserét, az I. és a II. osztály cseréjét ily módon Irán 
népeinek objektív érdeke alakíthatta ki újra. 

Kürosz 539-ben hirtelen támadást indított Perzsia felől Babilon ellen. 
Seregének egyik vezére korábban Nabú-naid alattvalója volt, 541-540 táján 
állt át Kürosz oldalára. 

Döntése tipikus lehetett e korban. Az ország egyik leggazdagabb 
földbirtokosa, aki ösztönösen fordulhatott a perzsa király felé, minthogy a 
mezőgazdasági termelés bővítéséhez állandóan szüksége volt állatokra és 
fémszerszámokra. 

Kürosz támadása nem érte egészen készületlenül Nabú-naidot. 
Nyugatról — tíz év után — 541 körül tért vissza Babilonba; megerősítette a 
város védműveit, és az ellenállás szándékát jelezve Babilonba gyűjtötte 
össze az ország isteneit. Kürosz azonban a babiloni sereget Szipparnál (539. 
október 10-én) elsöpörte. Fogságba esett a király is. A perzsa csapatok két 
nap múlva, 539. október 12-én harc nélkül bevonultak Babilonba (vö. 
ÓKTCh 237. oldal). A katonai megszállás mindössze két héten át tartott — 
ez alatt az idő alatt a gazdasági élet szünetelt —, majd október 29-én maga 
Kürosz is megtartotta ünnepélyes bevonulását. Virágokkal hintették tele 
lába előtt az utakat. , Öröm tölti el Babilon lakosait, megnyílnak a foglyok 
bilincsei? — hirdeti a Marduk-papság. Kürosz kiáltványa (Id. ÓKTCh 306- 
308. oldal) békét hirdetett, s Mardukra hivatkozott. Kürosz nem ölette meg 
Nabú-naidot sem, csupán a Perzsa-öböl partvidékének egyik tartományába 
száműzte, de feliratainak szövegéből kitöröltette a nevét és a Marduk- 
papság régi gyűlöletét is propagandája szolgálatába állította. 

Kürosz győzelmével Babilon és egész Mezopotámia az Achaimenida- 
dinasztia birodalmának részévé vált. 


Kitekintés 


Mezopotámia az óperzsa birodalomban 


Kürosz győzelme után az élet Mezopotámiában mit sem változott. 
Babilon a birodalom három nagyvárosa közé tartozott, 538 és 530 között a 
trónörökös és későbbi király, Kambyzész volt a helytartója, később pedig 
Mezopotámia egésze egy önálló szatrapiát alkotott, s ennek székhelye 
Babilon — óperzsául Bábirus — lett. Az újbabiloni kor közigazgatása tehát 
megmaradt. Éppígy megmaradt, illetve csak később és fokozatosan 
cserélődött ki az uralkodó osztály is; a közép-mezopotámiai gazdasági 
életben az iráni nevek csupán az 5. században tűntek fel nagyobb számban. 
A lakosság természetesen azonos maradt, épek maradtak a városok is. 

Mi változott tehát meg? Első pillantásra csupán a politikai forma. 

Mezopotámia Kürosz uralkodása alatt az óperzsa birodalom gazdasági 
szervezetébe illeszkedett be. A 6. század végéről származó gazdasági 
okmányok szerint Nabú-na id korához képest tovább emelkedtek az árak, 
ez azonban Elő-Ázsia egészében általános volt. A relatív árváltozások 
többet mondanak. Némileg emelkedtek az élelmiszerárak, viszont 
jelentékenyen csökkent a ló, a réz- és vasáruk ára, ami együttvéve annak a 
jele, hogy Mezopotámia részt vett az óperzsa birodalom piacgazdaságában. 
A mezopotámiai gabona kereslete nőtt, s ugyanakkor növekedett az import 
rmelőeszközök kínálata is, ez idézte elő az I. és II. árutermelési osztály 
áruinak ellentétes tendenciájú árváltozásait. 

Változatlanok — maradtak — a  földtulajdon-viszonyok, illetve a 
Mezopotámiában kialakult helyzet vált általánossá az egész óperzsa 
birodalomban. A nagy királyok — mezopotámiai mintára — a katonai 
szolgálatot földbirtokkal jutalmazták; a birtokok eredeti neve (, íjász telek", 
, lovas telek", , harci szekér telek?) hosszú időn át fennmaradt, noha a föld 
használata fejében járó szolgáltatás (a földjáradék) csakhamar katonai 
kötelezettség helyett pénzbeni szolgáltatássá változott. Az óperzsa korban 
Mezopotámiában a földbirtok hierarchikus tagolódása a sokrétű alá- és 


fölérendeltség viszonylatait hozta létre. Mindez az újbabiloni kor fejlődési 
tendenciáit vitte teljesedésbe. 

Az óperzsa birodalomban legalábbis az állami életben általánossá vált a 
pénzgazdálkodás. Mezopotámia is nemesfémben fizette a birodalmi adót. A 
pénzgazdálkodás a magángazdaságok számára fokozott megterhelést 
jelentett; az ország szűkében volt a nemesfémnek, minthogy az óperzsa 
kincstár az adók jelentős részét kivonta a forgalomból és thesaurálta. A 
magángazdasági elszámolások névleg pénzben történtek ugyan, a fizetés 
azonban többnyire árucikkekkel történt. A külkereskedelemmel foglalkozó 
és így külföldről nemesfémet vagy vert pénzt — érmét — is behozó cégek 
ilyen körülmények között fokozott előnyökre tettek szert. Az adókötelesek 
kénytelenek voltak pénzkölcsönt felvenni, s ennek kamatai az 5. században 
elérték — természetben való fizetés esetén — az 50 százalékot is. Az uzsora 
révén néhány nagy bankház — köztük az Egibi- és a Murasú-cégek — 
rendkívül nagy vagyonra tettek szert. 

Okmányaik között nemegyszer 0,2-0,3 tonna mennyiségű ezüstkölcsön 
kötelezvényei is előfordultak. A bankházak a gazdasági élet mind több 
szektorát sajátították ki; egész birtokok kezelését is átvették, a 
tulajdonosnak fizetett jövedelemrészesedés, , osztalék" fejében. A tőke szó 
az akkádban jelent meg először (gaggadu, , fej"). 

A közép-mezopotámiai gazdasági élet fő terméke az öntözéses gabona 
és a datolya maradt; az ország az óperzsa birodalom egyik fő gabonaraktára 
volt. A mezőgazdaságot termelékenyebbé tevő technikai vívmányok közül 
fontos szerep jutott a sadufnál jóval nagyobb kapacitású vízkiemelő 
kerekeknek (egy kereket négy szamár hajtott), amelyek ebben a korban 
váltak általánosan elterjedtté. 

Babilon az óperzsa birodalom minden részéből érkező kereskedők 
árucseréjének színtere lett. A városban görög és föníciai telep állt fenn; a 
lakosság soraiban egyiptomi, dél-arab, arámi, zsidó, iráni nevekkel 
találkozunk. 

A lakosság széles rétegeinek életszínvonala jelentékenyen csökkent. Az 
1 siglum ezüst havi bér vásárlóértéke az 5. században már legfeljebb 60 
kilogramm gabona volt. A vagyoni differenciálódás a nincstelen szabad 
rétegeket számban erősen felduzzasztotta. 

A 4. században már a nyomor, a munkanélküliség tünetei is 
jelentkeztek; Mezopotámiában ekkor kezdődött a lassú gazdasági hanyatlás, 
különösen délen, ahol az elszikesedett földek már állattenyésztésre sem 


voltak alkalmasak, s ahol a városokat a nemzetközi árucsere peremére 
szorította az Irán felől Szírián át haladó tevekaraván-kereskedelem. (A 4. 
század végén Ur már holt város volt.) Az óperzsa birodalom politikai 
válságai idején Mezopotámiában is történtek kísérletek az elszakadásra. 
Felkelés tört ki 522-ben, majd pedig 521-ben Dareiosz ellen (vö. ÓKTCh 
313-318. oldal 16., 18-20. és 49-51. §8). A kegyetlen megtorlás azonban 
Babilon helyzetén lényegesen még nem rontott. Xerxész alatt, 482 táján 
robbant ki új lázadás, ez azonban már Babilon kifosztását és feldúlását 
vonta maga után; ekkor rombolták le a város falait, a zikkuratut és a 
templomokat. Az eddig egész Mezopotámiát átfogó tartományt több kisebb 
területre osztották fel, vagyis az ország formális önállóságának utolsó 
maradványa is megszűnt. A Xerxész pusztítása utáni évtizedek Babilonját 
legjobban Hérodotosz leírásából ismerjük, aki maga is járt a városban, és az 
általa nyújtott képet az ásatások lényegében igazolták. Babilonban III. 
Artaxerxész Ochosz a 4. század derekán még építkezett, de a hajdani 
Asszíria nagyvárosainak helyét a sztyeppe hódította el. (Assur maga néhány 
évszázadon át még lakott maradt.) Az asszír falvak és kisebb települések 
viszont tovább éltek. 

Az egyre jobban elterjedő arámi mellett az akkád irodalmi és 
tudományos nyelvként az óperzsa korban, sőt azon túl is használatban 
maradt (az utolsó datált ékiratos táblákat a Kr. u. 1. században készítették!). 
Babiloni templomi akadémiákon még a hellénizmus korában is tanultak, 
köztük nem egy külföldi, akik például görög betűs akkád szójegyzéket 
készítettek. Az itt tanuló görögök az ősi mezopotámiai kultúra és tudomány 
nem egy elemét közvetítették a hellenisztikus világ és így Európa felé. 

331-ben Nagy Sándor bevonult Babilonba, s keleti hadjárata előtt 
elrendelte a  zikkuratu újjáépítését, 323-ban bekövetkezett halála 
(Babilonban halt meg) azonban félbeszakította a munkát. 

Nagy Sándor világbirodalma fővárosává akarta tenni Babilont. De 
ehelyett — Alexandrosz halála után — a város és egész Mezopotámia az Elő- 
Ázsia kisebb vagy nagyobb részét felölelő államok (a Szeleukida, parthus, a 
Szászánida birodalmak) egyik tartományává süllyedt. Minél szervesebben 
épült be a hódító birodalom gazdasági és kulturális életébe, annál inkább 
elvesztette ősi egyéniségét. Sumer és Akkád, Assur és Babilon fokozatosan 
homoksivatagok vagy sztyeppék dombjai, az egykori történeteket rejtő 
tellek alá került. 


AZ ÓKORI KELET 


Napjainkban, a tudományszakok aprózódásának korában, amikor a 
határterületek is csak kis szekciókat jelentenek, nem szokás nagy, 
összefoglaló, lexikoncikk-szerű áttekintést adni egy olyan tudományos 
kutatási területről, amely szaktudományok sokaságát öleli fel, amely 
számos, önmagában is nagy, szerteágazó szaktudományra tagolódik. Az 
ókori Keletet — csak így, minden szűkítés nélkül — tárgyul választani olyan, 
mintha néhány oldalon akarnánk áttekinteni, mondjuk, a kémiát általában, a 
vizet vagy a latin betűs írásbeliséget. Az átfogó szemlének, ha valaki erre 
vállalkozik, meg kell/kellene határoznia az ókori Keletet a tér és az idő 
koordinátáiban, ezeken belül a tárgy főbb aspektusait, mint a természeti 
körülmények és az emberi létfenntartás kölcsönös viszonya, a népesség 
megoszlása nyelvek, amenynyire lehetséges, ethnikumok, szociális 
tagolódás, az írásbeliség jellegzetességei szerint, a politikai szerveződés 
alakzatai, a magasabb szintű kulturális teljesítmény. Külön figyelmet kíván 
az ókori Kelet helye és szerepe az , óvilág"?" és — tágabban — az emberiség 
történetében. Ezen belül is, kapcsolódása a Földközi-tenger keleti 
medencéjének országaihoz, amelyekben az európai kultúra közvetlen 
előzményei kialakultak, illetve a  IKözel- és Közép-Kelet későbbi 
kultúráihoz, amelyekbe hagyományai beleolvadtak. 

Végül, hozzátartozik az átfogó szemléhez az ókori Kelet iránt való 
érdeklődésünk természete, tágabb értelemben a nyugati világ viszonya a 
Közel-Kelethez és múltjához, szűkebb értelemben a tudományos kutatások 
céljai, módszerei, ezek változásai, annak magyarázata, hogy miért éppen az 
ókori Kelet kutatása lett napjainkban a mássághoz való viszony egyik 
paradigmája. Mindezt, a maguk teljességében, egy cikk keretei között még 
érinteni sem lehet; marad néhány részlet megtekintése, madártávlatból. 


ÓKOR 


Mind az ókor, mind pedig a Kelet történetileg változó fogalom. A mai 
értelemben vett ókor felső határa nagyjából a nyugat-római birodalom 
megszűnése, az i.sz. V. század, amelyben Italia politikai építményét 


elsodorja a népvándorlás, és a keleti tartományok területén önálló 
hatalomként megszilárdul Konstantinápoly—Bizánc, de emlékeztetnem kell 
arra, hogy Gibbon történeti műve, a Decline and Fall, amely ma — 
mellesleg mondva — nem is annyira történetírói összegezésnek számít, mint 
inkább forrásnak, amennyiben anyagát sok, azóta félresodródott vagy 
feledésbe merült írott forrásból merítette: Edward Gibbon (1737—1794) 
Róma bukását a kora-újkorig vezette el; maga a Római birodalom — a 
német-római császárság ténylegesen is 1806-ig állt fenn. Az alsó határ, az 
ókor kezdete, ha ebben az összefüggésben egyáltalán értelmes a kifejezés, 
puha, módszereikben és forrásanyagukban önállóvá váló történeti 
diszciplinák hatalmas darabokat hasítanak le belőle, hogy önálló 
(ős)régészeti/őstörténeti . periódusokként kezeljék. Az emberi nem 
régmúltja, amely a mezopotámiai vagy egyiptomi irodalomban, de 
Hésziodosznál is, mitosz volt csupán, az ásatásoknak köszönhetően egzakt 
régészeti tartalmat és tagolást nyert. 

A  korszakolás folyamatos változása érinti az ókori Kelet 
meghatározását is. Részben oly módon, hogy meg kell találnunk azokat a 
kritériumokat, amelyek alapján meghúzhatjuk a kronológiai és fejlettségi 
határvonalat a megelőző régészeti/őstörténeti/kora-történeti korszakok és az 
ókori Kelet mint szorosabb értelemben vett történelem között. Részben 
pedig oly módon is, hogy maga a mai ókori Kelet fogalom is ennek a 
leválasztó megkülönböztetésnek köszönheti létét. Ami a XIX. század elején 
még pusztán előzménynek számított a Mediterraneum térségének a görög- 
római forrásokból ismert történelme, jelképes határvonalat húzva: ,,a trójai 
háború" előtt, azt ma önálló, a görög-római világgal időtartamában és 
forrásanyagának terjedelmében is összemérhető korszaknak tekintjük. 
Eduard Meyer (1855—1930), aki elsőként és utoljára írt olyan ókori 
történelmet, amely korának megfelelő szintű, egyenletes — a mezopotámiai, 
egyiptomi stb. szöveganyagra is kiterjedő — forrásismeret alapján, egységes 
szemlélettel, ma is figyelmet érdemlő módon tárgyalja az Irántól, 
Mezopotámiától, Kis-Ázsiától Egyiptomon át Hellaszig, Italiáig, Hispaniáig 
terjedő térséget: a Geschichte des Altertums integrálni tudta a XIX—XX. 
század fordulójának felfedezéseit, az ásatások eredményeit, a frissen 
megfejtett írásos emlékek hozamát a klasszika-filológia hatósugarában 
kifejlődött ókori történelembe. Ezen az alapon épült ki a német 
tudományosságban az Altertumswissenschaft, magyarul — Kerényi Károly 
szavával — ókortudomány fogalma, így, hangsúlyozottan egyes számban, 


tartalmilag akkor még ,a Dél" mellett kevés Kelettel, de fogalmi keretet 
nyújtva a Kelet integrálásához is. Ma az ókortudomány szó már inkább csak 
gyűjtőnévként él tovább. Gibbonhoz képest gyakorlatilag elveszett belőle a 
Közel-Kelet egész története a hellénisztikus kort követően. Eduard 
Meyerhez képest ténylegesen különváltak azok a tudományok, amelyek 
Egyiptommal és a Közel-Kelet országaival foglalkoznak, időben részben a 
görög-római világot megelőző, részben azonban vele párhuzamosan élő 
kultúrákkal. Megjegyzendő, hogy az ókortudomány egészén végighúzódik 
az a hasadás, amely a régészeti kutatást, a tárgyi emlékanyag vizsgálatát a 
nyelvi természetű forrásanyag, az írott szövegek vizsgálatától elválasztja. 
Folyton megújuló, az igényes vállalkozásokban magától értetődő program 
ennek a két kutatási területnek az összekapcsolása, de minden ez irányú 
törekvés vagy eredmény csak arra hívja fel a figyelmet, hogy a szerves és 
intézményes egység nincs meg többé, sem az oktatásban, sem a 
tudományszervezésben, legfeljebb egyedi vállalkozásokban. 

Az ókori Kelet fogalmában az ókor az imént mondottak értelmében a 
XIX-XX. századi tudományfejlődésnek köszönheti létét, egy olyan 
változásnak, amely a tudományos kíváncsiság és az általános kulturális 
érdeklődés növekedésével, a kutatási módszerek gazdagodásával és 
finomodásával, a forrásanyag gyors ütemű gyarapodásával további részekre 
tagolta azt, amit régebben régiségnek, majd már ókornak neveztünk. Ha az 
ember bevilágít a sötétbe, meg tud különböztetni addig nem észrevett 
részleteket. Az ókori Keletet, az ókornak nevezett múlt szerves részét, a 
tudományos kutatás teremtette meg, lépésről lépésre. 

Ami az ókori Kelet fogalmának idő-dimenzióját illeti, nyilvánvaló, 
hogy a térség története nem emelhető ki az ókor egészének történetéből. A 
kezdet határa nem húzható meg élesen, legfeljebb annyit mondhatunk, hogy 
a neandervölgyi ember közel-keleti maradványait, de akár a gyűjtögető— 
zsákmányoló létfenntartásról a növénytermesztésre és állattartásra áttérő 
létfenntartás legkorábbi lelőhelyeinek anyagát éppen olyan joggal igényli 
magának az egyetemes őstörténet vagy a régészeti anthropológia, mint az 
ókori keleti történelem kutatása, míg számos i.e. 5. évezredi kultuszhely 
szerves folyamatosságot mutat a későbbi mezopotámiai templomokkal vagy 
a ziggurratukkal. 

Az utóbbi évtizedekben, nagyjából a második világháború után, az ókori 
Kelet kutatásában elmosódott vagy éppen megszűnt, de legalábbis 
irrelevánsnak bizonyult az őstörténeti és történeti korok régebben nagy 


szerepet játszó éles megkülönböztetése. Ennek egyik oka a régészeti és 
kulturális anthropológia volt az az elméleti keret, amely lehetővé tette, hogy 
az elszigetelt ásatásokat vagy szöveges adatokat nagyobb összefüggésbe 
állítsuk. A másik ok talán sokkal mélyebben fekszik, mint a szoros 
értelemben vett történeti kutatás illetékessége. A világgazdaság 
kifejlődése/globalizáció recens, és sok tekintetben ellentmondásos 
folyamatai felhívták a figyelmet a korábban deskriptive vagy lenézőleg 
természetinek,  primitivnek stb. nevezett népekre, a gyarmatosítás 
hozzákötötte ezek sorsát a legfejlettebb világhoz, a gyarmatrendszer 
felszámolása pedig szükségessé tette, hogy a kezdetleges létfenntartási 
körülmények között élő népek is lehetőleg  felzárkózzanak a 
fejlettebbekhez. Napjainkban szerepet kaptak azok a népek is, amelyeket 
korábban a régi szellemű néprajzi őstörténet csak mint a történelem 
meghaladott korszakainak tanúfalát vagy emlékköveit tartott számon és 
tanulmányozott. 

A harmadik ok kétségen kívül az, hogy a feltárások számának 
gyarapodása, az ismeretek bővülése, az összehasonlító kutatások erősödése 
világossá tette, a Közel-Keleten bizonyosan, a politikai történelem éles 
határain áthatoló szerves kontinuitás vonalait. A közel-keleti kultúrák ős- 
eredetiek (pristine) voltak, nem feltétlenül egy szűken körülhatárolt 
földrajzi ponton, hanem szélesebb körben, fennmaradásukat és fejlődésüket 
részben a rendszer elemeinek kölcsönhatása és belső erők irányították. 
Merőben technikai szempontból és technikai szinten meg lehet ugyan 
különböztetni egymástól a történelem előtti (prae-historikus)/őstörténeti 
(Urgeschichte) korszakokat: a meghatározó folyamatok valójában átvágják 
ezeket a technikai határokat. 


KELET 


Nem kevésbé problematikus a Kelet fogalma. Ez, ahogyan a történeti 
irodalom használja, a rómaiaktól ered. A Földközitenger keleti partjainál 
fekvő vagy még távolabb eső térségeket konkrét földrajzi—politikai 
nevekkel illették: Aegyptus, Asia, Galatia, Cappadocia, Cilicia, Syria, 
Judaea/Palaestina, Arabia, Armenia, Osrhoene, Mesopotamia, Parthia stb. 
Az oriens szó tág, hétköznapi jelentésében mint a lakott világ keleti része 


Cicero, Vergilius, Ovidius műveiben tűnt fel először. Diocletianus és 
Constantinus császárok igazgatási reformjában a négy dioikészisz/dioecesis 
egyike volt az Oriens, amely eredetileg az egész Keletet magában foglalta, 
Libyától és Aegyptustól Kilikiáig és az Euphratész térségében fekvő 
provinciákig. Az afrikai provinciákat Valens császár választotta le róla. 

Keletnek kivált azokat a területeket nevezték, ahol a lakosság 
túlnyomórészt nem görög nyelvet beszélt. Iustinianus császár alatt az 
Oriens Syriát, közelebbről, Syria I (prima)-t jelentette, ténylegesen 
Antiokheia térségét. 

A középkorban a keresztes hadjáratok és szentföldi zarándoklatok, a 
kora-újkorban pedig a török háborúk tapasztalatai tágították és színezték a 
Kelet fogalmát. A Nyugat az európai világképben Európa, közelebbről, 
Nyugat-Európa volt, s ennek oppoziciójaként jelent meg a Kelet, 
Egyiptomtól nagyjából Iránig. Az újkori Európa aztán kiterjesztette a 
jelentését egészen a Csendes-óceánig. Ekkor már szükségessé vált a 
pontosabb megjelölés: a Közel-Kelet (Near East/Naher Osten/Proche- 
Orient); az európai nyelvekben a török háborúknak, az Oszmán birodalom 
folyamatos balkáni és közép-európai jelenlétének köszönhetően ez az 
elnevezés rögzült. Angliában az első világháború körüli években, az angol 
birodalom stratégiai érdekeire tekintettel, lévén hogy Angliából nézvést már 
Málta és Szuez is Kelet, a közel-keleti térséget Közép-Keletnek (Middle 
East) nevezték, Kelet-Ázsia (East Asia) pedig, és ami még távolabb volt, 
Távol-Keletnek (Far East) számított. Ma a Közel-Kelet a leggyakrabban 
használt elnevezés, hol oda értve Egyiptomot is, hol nem, de Iránt 
mindenképpen. Az Elő-Ázsia (Vorderasien) vagy a magyarul szokatlanabb 
Nyugat-/Délnyugat-Ázsia (Western/Southwestern Asia) név Egyiptomot, 
természetesen, nem foglalja magában. 

Az ókori Kelet (der Alte Orient/Alter Orient), ókori Közel-Kelet 
(Ancient Near East) ily módon tulajdonképpen politikaés tudománytörténeti 
fogalom, határai nem húzhatók meg pontosan sem térben, sem pedig 
időben. Mai felfogásunk szerint ide vehetők a következő mai 
országok/térségek: KisÁzsia, Kelet-Törökország (Anatólia), Örmény- 
felföld, TranszKaukázia stb., a Levante, Arábia, a Folyamköz/Mezopotámia 
(Szíriának az Euphratésztől keletre eső része és Irág), a Perzsa-öböl térsége, 
Irán. 

További problémát jelent, hogy e lazán körülhatárolt térség kisebb 
történeti egységei közül mit sorolunk az ókori Kelet történetéhez, és mi 


számít inkább a klasszikus — görög-római — világhoz. Hérodotosz a görög 
győzelem történetét írta meg, de tárgya, a perzsa-görög háborúk ábrázolása 
érdekében ismertette az oppozició másik oldalának általa felkutatott 
történelmét is. Az ókortörténetben a klasszikus — de időközben már 
anakronisztikusan kitágult — Oriens fogalmára alapozva alakult ki az Oriens 
antiguus, az antik világ Keletje: Egyiptom, Szíria Mezopotámia, Anatólia 
(amely név maga is a "kelet? jelentésű görög anatolé szóból ered)/Armenia, 
Nyugat-Irán, gyakorlatilag az egykor az Akhaimenida dinasztia uralma alá 
tartozó — hatalmas térség. Közbevetőleg megjegyezve, bámulatos 
ragaszkodással a görög-római történeti szemlélet hagyományhoz, éppen az 
a világ, amelyet Hérodotosz Hellasz ellenfelének és politikai-kulturális 
tekintetben  ellenpólusának mutatott be. Ez a területi és nyelvi 
körülhatárolás kielégítette az ókori keresztény egyházatyákkal foglalkozó 
tudományt (patrisztika, patrológia), célszerűen megkülönböztette a római 
katholikus kereszténységet az orthodox egyházaktól. 

Phrügia ugyanazon a területen fekszik, ahol korábban a hettiták éltek. 
Az ókori Izráel szerves része volt Elő-Ázsia nyugati térségének, egyike 
azon kis országoknak, amelyeket hol az asszírok, hol az egyiptomiak 
fenyegettek, majd Róma függőségébe került, s végül római provincia lett. 
Egyiptom, Kis-Ázsia, Szíria, Arábia hozzákapcsolódott a Római birodalom 
történetéhez. A történeti gondolkodásban a római integráció feledésbe 
borította azt, hogy ezeknek a térségeknek korábban is, később is volt önálló 
történelmük. Korábban intenziv érintkezésben álltak a tőlük keletre eső 
térség országaival. Közép-Ázsia nemcsak kereskedelmi kapcsolatban állt 
Mezopotámiával: korai történetének egy részében hasonló fejlődésen ment 
át. 

India, még távolabb Kína, nyugat felé pedig Egyiptom és Észak-Afrika 
korai — és hasonló — írásrendszereikkel ugyanolyan rangú kultúrák, mint a 
korai Mezopotámia, és történelmük is összeért, vagy legalább közvetett 
kapcsolat állt fenn közöttük. 

Az ókori Kelet története, ha minden kapcsolati szál mentén 
végigmegyünk, könnyen teljes világtörténelemmé duzzad. 

Hangsúlyozni kell, hogy Kis-Ázsia, Mezopotámia, Nyugat-Irán távolibb 
keleti kapcsolatai ugyanolyan fontos részei az ókori Kelet történelmének, 
mint a nyugatiak, még ha a kutatás esetlegességei folytán részleteiket 
kevésbé ismerjük is. Az indiai asztronómia gyökerei Mezopotámiáig érnek, 
mint ahogyan a Földközi-tenger ókori kultúráit is ezer szál köti, 


fémművesség, írás, üveg, a  IKözel-Kelethez. Az érintkezés, persze, 
kétirányú volt: szerves kapcsolat. Az ókori Keletnek Egyiptomra és 
Mezopotámiára fókuszált, a Biblia vagy Hellasz nézőpontjából írt 
történelmét előbb-utóbb ki kell majd egészítenünk Közép-Ázsia vagy India 
felől is. 

A kalandokat nem kerülő keleti utazók, török fogságba esett gyaurok, a 
Magas portához vagy a fényességes Iszfahánba tartó európai diplomaták 
nem behúnyt szemmel mentek el a Közel-Kelet elhagyatott régiségei 
mellett. Jelkép értéket tulajdoníthatunk annak, hogy az egyik legelső 
jelentős régészeti felfedezés Keleten, amely felfedezés máig nem veszített 
jelentőségéből, éppen antik emlék volt. Törökországban, 
Angora/Ancyrában (Ancyra in Galatia, ma: Ankara), az Altindag" lábánál, a 
Haci Bayram mecset mellett a Tiberius császár alatt Augustusnak és 
Rómának szentelt templom falain fennmaradt, csaknem sértetlen római 
feliratot, Augustus császár önéletrajzát (Monumentum Ancyranum) I. 
Ferdinánd német-római császár és magyar király I. Szülejmán szultánhoz 
küldött követe, a belga Augier (Ogier) Ghiselin (Ghislan) de Busbecg 
(1520/21—1592) fedezte fel (1555). Magyar vonatkozása miatt 
megjegyezhető, hogy a Portánál a követséget (1553—1557) Verancsics Antal 
(1504-1573) egri püspök és Zay Ferenc (1505—-1570) főkapitány vezették. 
Tagja volt a Fuggerek egy időben budai ügyvezető tisztviselője, Hans 
Dernschwam (1494—1568) is. 

A feliratról az első másolatokat — másokkal együtt — Verancsics titkára, 
Johannes — Belsius/Belsey/Belsy János készítette. A —Monumentum 
Ancyranum közvetett ókori keleti kutatástörténeti vonatkozása, hogy Carl 
Humann (1839—-1896), aki éppen Pergamonban dolgozott, és akit Theodor 
Mommsen (1817—1903) az angorai felirat gipsz másolatának elkészítésére 
felkért, ugyanezen az útján a Bogazköy melletti hettita szikla-szentély, 
Yazilikaya domborműveinek pacskolatát (negativ) is levette (1882). A 
lapok Berlinbe kerültek, ma is megvannak, részben kiállítva a Pergamon 
Museum — Vorderasiatisches Museum-ban, és jobb állapotot mutatnak, mint 
a helyszínen az eredeti. 


BIBLIAI KELET 


Az ókori Kelet fogalmának kialakulásánál külön kell érinteni a 
Bibliában foglalt történelem meghatározó jelentőségét. A középkori utazók 
a Bibliában leírt események helyszíneit keresték a Közel-Keleten. De amíg 
a keresztény zarándokok, Helené anyacsászárné, Constantinus anyja 
nyomdokain, többnyire megelégedtek Jeruzsálemmel és a Szentfölddel, és 
legfeljebb Edesszáig jutottak el, mint egy jámbor hispaniai asszony, 
Egeria/Aetheria/Eteria az i.sz. IV. század végén; a középkori zsidó utazók 
távolabbra is elmerészkedtek, a Folyamköz romos, sivatagi homok borította 
épületeinek felszíni látványában felismerni vélték Bábel tornya vagy a 
Jónás könyvéből ismert Ninive maradványait. A zsidó utazók képzeletét 
Babylóniában Birsz Nimrúd (Barszip/Borszippa) toronytemplomának 
látványos csonkja ragadta meg, erről írtak úgy, mint Bábel tornyáról. Az 
ókori Palmyra, Mezopotámia, Irán ékírásos emlékeit elsőként Pietro della 
Valle (1586—1652), Jean Chardin (1643—1713) és Carsten Niebuhr (1733— 
1815) hozták el Európába, akkor még ismeretlen írással írt, ismeretlen 
nyelvű feliratok másolatait, feliratos tárgyakat (bélyeges tégla), Dareiosz 
biszutúni szikla-feliratának néhány részletét. 

A képzeletbeli utazásoknak is jutott szerep a Babylón iránti érdeklődés 
gerjesztésében. Athanasius Kircher (1602—1680) a Turris Babel (1679) 
metszetein több, a Bibliában és antik szerzőknél említett építmény stb. — 
barokkos — rajzát közölte. Johann B. Fischer von Erlach (1656—-1723), a 
Habsburg Ausztria nagy barokk építésze, Schönbrunn tervezője, albumot 
készített az építészet történetéről, az elsőt e nemben; ennek egyik legelső 
lapja, , Spectacula Babylonica?, a város rekonstrukciós rajza, a képen, a 
háttérben: , Bábel tornya". A Biblia valóban különleges szerepet kapott, és 
játszik ma is az ókori Kelet felfedezésében. Ez az egyetlen nagyobb szöveg- 
corpus az ókori Kelet egész írott hagyatékában, amely eredeti nyelvén és 
fordításokban is folyamatosan része volt az európai és részben — közvetve, a 
Korán révén — a közel-keleti kultúrának. Amikor az ásatások megindultak, a 
Közel-Keleten először a nagy bibliai városokra összpontosult a figyelem, s 
a továbbiakban is — a látványos kiállítási tárgyak gyűjtése mellett — a 
régészeti és történeti kutatás egyik célja maradt a Biblia adatainak 
dokumentálása vagy éppen igazolása. Ahogyan a XIX. században néhány 
évtized alatt önállóvá fejlődött a Biblia szempontjából különös jelentőségű 
Mezopotámia kutatása, úgy különült el, másfelől, mint tudományos 
szakterület és mint az ókori Kelet egyik viszonylag zárt, sajátos történeti 
egysége, az ókori Izráel. Vallási meggondolások- és érdekekből kifolyólag a 


Bibliával összefüggő történeti vizsgálatok az ókori Kelet országaiban 
sajátos színt kaphatnak és kapnak ugyan, de az ókori Izráel egészében véve 
mégis vitathatatlanul az ókori Kelet szerves része, a tudományos kutatás 
ugyanolyan módszerekkel közelíti meg, mint Mezopotámiát vagy 
Egyiptomot, és történelmét is szerves egységben látja a térség többi 
országának történelmével. Döntő jelentőségű új fejlemény, hogy a 
tudományos kutatást már nem az igazolás, hanem a megismerés vágya tartja 
lendületben a Biblia földjén is. 


ÉDEN-KERT 


A régészeti feltárásokkal és az írásos emlékek  megfejtésével 
párhuzamosan a történetírás meg akarta határozni a legrégibb közel-keleti 
kultúrák helyét az egyetemes történelemben. 

Hogyan illeszkedik a világ történelmébe az ókori Kelet? Az elmúlt 
másfél évszázad tudományában három vagy négy nagy paradigma, 
metaforikus modell, magyarázó elmélet alakult ki. Mindegyik a történelem 
kezdetének színterét látta Mezopotámiában. 

Az első, nincs rajta csodálkozni való, a Biblia elbeszélését választotta 
kiinduló pontul. Az 1870-es évek vége felé, amikor az ásatásokból és az 
eredeti forrásokból már bizonyos kép bontakozott ki az ősi elő-ázsiai 
kultúrákról, lehetségessé vált, hogy tudományos vizsgálat alá vegyék a 
bibliai Éden-kert (gan"éden) mítoszának esetleges történeti hátterét. Az első 
assziriológusok az  Éden-kert mintáját vélték felismerni az ősi 
Mezopotámiában. Friedrich Delitzsch (1850—1922), abban az időben a 
lipcsei egyetem magántanára, Wo lag das Paradies? című könyvében 
(1881) a Genesis elbeszélését egybevetette az újonnan megismert elő-ázsiai 
földrajzi névanyaggal és történeti adatokkal. Bár időközben szinte minden 
részlete elavult, még a nevek többségének olvasata is megváltozott: ma is 
végső soron ezen a könyvön alapulnak földrajzi ismereteink az ókori Elő- 
Ázsiáról. Bizonyossá vált, hogy a bibliai elbeszélésre éppen az ókori Kelet 
története adhatja meg a magyarázatot, nem pedig fordítva. 

Az Éden-kert mítosza a Bibliában virágzó kertnek rajzolja meg azt az 
országot, ahol a teremtés első ember-párja élt. A sum. eden/akk. edinnu szó 
jelentése "mező", a héber "éden szó és mitologikus fogalma valószínűleg 
ebből származik. A bibliai elbeszélés szerint az Örökkévaló (JHVH 


Elohim) kertet ültetett az Édenben, keleten. Az Éden-kertben (gan-"éden), 
egy folyó eredt, ez öntözte a kertet, és négy fő(ág)ra vált szét: Pisón, Gihón, 
Hiddekel és Perát. A négy folyó közül a két utóbbi azonosságához soha 
nem fért kétség: Tigris (sum. Idigina/akk. Idiglat) és Euphratész (sum. 
Buranuna/akk. Purattu). A Hiddekelről a szöveg közli azt is, hogy Assurtól 
keletre folyik; Assur romjai valóban a Tigris nyugati (bal) partján állnak. A 
két nagy folyam mindenképpen (Dél-) Mezopotámiához köti az Éden-kert 
mítoszát. 

A két másik név rejtélye azonban egyelőre nincs felfedve. 

A felsorolásban a második, a Gihón a bibliai szöveg szerint Kús 
országát . veszi körül. Kús általában  Ethiópia neve, középkori 
kommentátorok a Nílusra gondoltak, az első folyóban pedig, Pisón, az 
Indust látták a mitologikus világtérképen. A Pisónról azt olvassuk, hogy 
körülveszi Havila országát, , ahol az arany van", és onnan való a bedolah és 
a soham-kő. Havila esetleg a sumer mitológiából ismert Harali név eltorzult 
alakja lehet. 

Harali az arany országa, valahol messze Keleten, de sumer szövegekben 
különböző drágaköveket is hoznak onnan. Nevét Harmatta János drávida 
nyelvi etymologiával magyarázta , napkelet"-ként. A soham, egyébként a 
jeruzsálemi templom főpapjának mell-díszéről ismert kő, különleges becse 
alapján esetleg lazúrkövet jelent. Ez a Pamir térsége felé mutat. Kús 
országa, ahol a Gihón folyik, a Biblia e helyén talán mégsem Ethiópia lehet, 
a név talán a Mezopotámiától keletre, a Zagrosz térségében élő kassú nép 
emlékét őrzi. Kelet felől, a Zagrosz nyugati előhegyeiből, Délnyugat- 
Iránból (óperzsa Udzsa/ma: Khúzisztán) több folyó is ömlik a Tigrisbe és a 
Perzsa-öbölbe, ránk maradt régi neveik nem vethetők egybe az Éden-kert 
két rejtélyes folyójának nevével, de az könnyen lehetséges, hogy az Éden- 
kerti tájban, amelyet a bibliai elbeszélés leír, haloványan Dél-Mezopotámia 
és Délnyugat-Irán mitologizált képe, a mezopotámiai térség keleti 
kapcsolatai, a sokszoros közvetítéssel keletről érkező arany és drsrágakövek 
kereskedelme tükröződik. 

A XIX. század óta igen erőteljesen folytatott régészeti kutatások mögött 
továbbra is ott áll, a XX. század első felében, mondhatjuk, látványosan, de 
ma is eltagadhatatlanul, a Biblia, az ókori Izráel és a korai kereszténység 
történetének  hellénisztikus—keleti eleme. A preferencia bizonyos 
értelemben természetesnek mondható. Egyfelől, Izráel és a zsidó történelem 
kezdetei maguk is elválaszthatatlan része az ókori Keletnek. Másfelől, 


Európa, amelynek történeti fejlődését az antik és a zsidó hagyományok, 
illetve ezek sajátos elegye, az ókori kereszténység határozta meg, gyökereit 
és saját múltját keresve óhatatlanul rátalált az ókori Keletre. 


TERMÉKENY FÉLHOLD 


A XX. század közepén a bibliai mítosz helyét újabb keletű metaforikus 
kifejezés foglalta el. A történetírásban különösen népszerűvé vált a 
, termékeny félhold" fogalma. Az egyiptológus James H. Breasted (1865— 
1935), az Oriental Institute (University of Chicago) alapítója (1919) és első 
igazgatója, nagy hatású ókortörténeti szintézisek tudós szerzője vezette be 
az ókori Kelet történeti irodalmába, először az Ancient Times címmel 
kiadott  ókortörténeti tankönyvében (1916). Gyorsan felkapták a 
szakkörökön kívül is. Vonzerejét, természetesen, a képzettársítás adja: a 
Nílus völgyétől Szírián át a Perzsa- öbölig húzódó terület — mai 
térképeinken szemlélve — valóban emlékeztet valamelyest a holdsarlóra, 
ahogyan a Hold, a harmadik negyedben, a Közel-Keleten látható. 

Ennek a képzelt , félhold"-nak a három nagy tájegysége azonban 
merőben eltérő feltételeket kínál az emberi élethez. A Földközi-tenger 
keleti partvidékén (Levante) a mediterrán növényzet az uralkodó: az olajfa 
a hegyekben is elterjedt, egészen a fagyhatárig, van füge, keményhéjú 
gyümölcsök (dió, mandula), pisztácia (gör. terminthosz), citrusfélék, egyéb 
gyümölcsfák, szőlő, mindenféle szántóföldi növény, örökzöld bokrok és 
fák, a terraszos földművelés vertikálisan is kiterjesztette az emberi élet 
lehetőségeit. A szíriai és észak-mezopotámiai sztyeppe csapadék-viszonyai 
között még éppen lehetséges az esős földművelés (dry-farming) és az 
állattartás (kecske, juh, szamár) legelőváltó módja (transzhumantáció). 
Egyiptomban, illetve Dél-Mezopotámiában csak az öntözött földek 
teremnek, öntözni kell még a fákat (datolyapálma) is. Ilyen különbségek 
mellett a félhold metafora valójában nem jelöl semmiféle gazdasági vagy 
történeti egységet. 

Látszólag megerősítést kapott Breasted szemléletes képe Robert J. 
Braidwood kurdisztáni kutatásainak eredményeiben. 

Braidwood és az Oriental Institute általa vezetett kutatócsoportja a 
paleolithikum és neolithikum közötti átmenet lelőhelyeit kutatta Észak- 
Irágban (1948—1955). Az általuk feltárt hatalmas új anyag arra a 


következtetésre vezetett, hogy az áttérés az élelem-termelő gazdálkodásra 
tulajdonképpen a történeti Mezopotámia hegyi peremvidékén ment végbe, 
abban a karéj/gallér alakú zónában, Breasted, persze, úgy mondta volna: 
nagyobb félholdban, amely a Zagrosz hegységtől Kurdisztánon és a Taurus 
déli oldalán át a Földközi-tenger parti Karmel-hegyig húzódik. Braidwood a 
termékeny félholdat kijjebb tolta, át a környező hegyvidékre. Néhány évvel 
később azonban az Anatóliai fennsíkon feltárt lelőhelyek (Hacilar, Catal 
Höyük stb.) széttördeltek minden metaforikus geometriai alakzatot. 

Nikolaj I. Vavilov (1887—1942) orosz-szovjet botanikus géncentrum 
elmélete, amelyre a növények domesztikációjának botanikai magyarázata 
támaszkodik, éppen a Közel-Kelet — Elő-Ázsia hegyi peremvidékét: Közép- 
Anatóliát, Transz-Kaukáziát, Északnyugat- és Északkelet-Iránt jelölte meg 
nagy gén-centrumokként. Itt ment végbe több gabonafajta háziasítása, ezek 
a termesztett növények nem a termékeny félholdból: a Közel-Kelet hegyi 
peremvidékéről terjedtek el a Levantén át KeletAfrikában, Anatólián át a 
Balkánon és Délkelet-Európában, illetve észak felé a Kaukázus térségében, 
kelet felé Iránban. 


A CIVILIZÁCIÓ BÖLCSŐJE 


A civilizáció bölcsője kifejezés ötlete az emberi életkorok metaforikus 
alkalmazása a történelemre. William A. Wigram (1872—1953) tisztelendő 
1914-ben Mezopotámiáról mint az emberiség bölcsőjéről beszélt. V. 
Gordon Childe (1892—1957) ausztráliai-angol régész-történész Mi történt a 
történelemben című könyvét, amelyben ezt a metaforát kifejti, évtizedekkel 
később magyar fordításban már ezzel a címmel jelentették meg, ez jelzi, 
hogy a kifejezés időközben közkeletű lett. Samuel N. Kramer (1897—1990), 
aki szövegkiadásaival a sumer irodalmat új életre keltette, a Time 
könyvsorozatban ezzel a címmel adta ki az ókori Mezopotámia történetéről 


VE ta ET 


A , LEGELSŐK"? A TÖRTÉNELEMBEN 


Kramer más modellt is felrajzolt, éppen a sumer irodalmi táblák 
feldolgozásában szerzett tapasztalatai alapján. Az antik mitológiában külön 


helyet kaptak a mitologikus feltalálók, az emberi kultúra nagy 
kezdeményező hősei. Ilyen prótosz heuretész volt, , első feltaláló", a kultúra 
eredetének hőse, az ókori Mezopotámiában Óannész, ahogyan Bérószosz az 
i.e. III. században Babylónia hellénisztikus felfogásban megírt történetében 
nevezi. A félig hal, félig emberi lény a Perzsa-öbölből bukkant fel, ő 
tanította meg az emberiséget , mindenre, ami a civilizált élethez tartozik", 
az írásra és a földművelésre. 

1956-ban Kramer nagy sikerű könyvet adott ki, From the Tablets of 
Sumer címmel, ,, Twenty-five Firsts in Mans Recorded History" alcímmel, 
a francia fordításban (1957) és az amerikai paperback kiadásban (1959) a 
cím így változott: L"histoire commence a Sumer/History Begins at Sumer, 
az ,elsők?" száma pedig kiadásról kiadásra bővült. Az ő hősei, a 
mezopotámiai hagyomány természete szerint, a legtöbb esetben nem 
feltalálók voltak, bár ilyeneket is számon tart, hanem feltalálások. A 
blickfangos címek mögött meghúzódó elgondolás az volt, hogy az ókori 
Kelet, s közelebbről, az i.e. 4—3. évezredi Mezopotámia jelentőségét az 
adja, hogy első volt ebben és abban stb.: hogy ott kezdődött a történelem. 
Az elsőség becsét napjainkban a gazdasági statisztikák és a 
sportteljesítnények csak erősítik. A történetírásban azonban implicite 
együtt jár vele a diffuzionista elmélet. 

A bemutatott metaforikus magyarázatok mind abból indulnak ki, hogy 
az ókori Kelet valami módon kisugárzási központ volt a Földközi-tenger 
medencéje, Eurázsia vagy az egész földkerekség felé. A maguk idején 
tudományos értékű modellek voltak. Mindamellett, esetenként táptalajul 
vagy például szolgáltak különféle délibábos elképzelésekhez, mint amilyen 
a sumer—magyar rokonság vagy közös őstörténet, a föniciai hajósok 
elvetődése Dél-Amerikába stb. 


RENDSZER-SZEMLÉLET 


Az emberiség korai történetének nincs egységes, azonos ütemű 
kronológiája. A régészetileg egyre jobban feltérképezett Föld azt mutatja, 
hogy az emberi társadalom és a kultúra sokfelé indult autochthon 
fejlődésnek; sokfelé, de sohasem teljes elszigeteltségben. A szomszédos 
vagy távolibb térségek érintkezése, mondjunk akár diffuziót, nem annyira 


kiváltó oka, mint inkább következménye, kísérő jelensége a belső 
fejlődésnek. 

A keresztény üdvtörténetként Augustinus által, ennek szekuláris 
változatában pedig — Marx elméletében hirdetett teleologikus 
társadalomfejlődés (amelynek végső célja ,Isten országa", illetve a 
közösségi—egyenlőségi társadalom, a ,kommunizmus") vagy ,,a történelem" 
Hegel által tételezett kelet-nyugati mozgása egyaránt naiv, a történeti leírás 
szintjén használhatatlan modellek. Egy rendszerelméleti szemléletben 
azonban helyük lehet a — részleges — diffuziós jelenségeknek. A kultúrák 
érintkezése rendszerint mindkét irányban nyitott kapcsolatokat jelentett. 

Az egyre újabb területeket megbolygató ásatások új és újabb letűnt 
kultúrákat tárnak fel kontinensünkön, de más térségekben is. Az Indus- 
völgyben, Közép-Ázsiában stb. Mezopotámiával párhuzamosan vagy némi 
késéssel hasonló élelemtermelő, városi társadalmak alakultak ki. Colin 
Renfrew összegező elemzése az Atlanti-óceán nyugati partvidékén 
végighúzódó megalithikus építményekről a kezdetleges társadalmi-—területi 
(territoriális) integrációnak a közel-keletitől gyökeresen eltérő tipusát 
mutatta be. 

Az 1980-as évek közepétől kezdődően, amikor Irágban egyre 
nehezebbé, majd lehetetlenné vált és egyelőre gyakorlatilag megszűnt a 
külföldi régészeti expediciók tevékenysége, egy időre Szíria lett a közel- 
keleti kutatások fő színtere. A műtárgy- vagy főváros-centrikus ásatási 
programok helyett a lelet-együttesek funkcionális vizsgálata, a gazdálkodási 
régészet, a településeknek környezetükkel való kapcsolata került az 
érdeklődés előterébe. A részlet-eredmények halmozódásával felismerhetővé 
vált a dél-mezopotámiai öntözéses földműveléstől különböző, a természetes 
csapadékon alapuló mezőgazdasági övezet történeti jelentősége. 
Mezopotámiai szemmel nézve ezek a területek fejletlen perifériának 
látszottak, puszta nyersanyag- és munkaerő-forrásnak. A Gilgames-eposz 
Enkidut a sztyeppére helyezte, vadállatok közé, velük együtt járt a folyóra 
vizet inni. Csak Urukban ismerte meg a kenyeret és a sört. 

Valójában a szíriai térségben a folyamvölgyi öntözéses földműveléshez 
képest önálló, alternativ létfenntartási és gazdálkodási rendszer alakult ki az 
i.e. 3. évezredben, legeltető, legelőváltó állattartás, távolsági kereskedelem, 
városi központok. A szíriai térség jelentőségének felismerése nem a 
fejletlenség elismerését vagy éppen dicséretét jelenti: a hierarchizáló 
centrum-periféria szemlélettel szemben az kapott hangsúlyt, hogy a 


természeti — lehetőségekhez  — alkalmazkodó alternativ gazdálkodás 
kiterjesztette az emberi lét lehetőségét olyan területekre is, amelyek 
egyébként hasznosítás nélkül maradtak volna. Az állattartás, amely 
viszonylag tartós helybenlakás mellett is legelőváltó vagy migrációs 
életmódot jelentett, mindenütt a szántóföldi mezőgazdaság által — tartósan 
vagy ideiglenesen — üresen hagyott területekre terjeszkedett ki, azaz nem 
hasznosított ökológiai fülkéket (niche) töltött fel. 

A Közel-Kelet az , óvilág? korai történelmében az egész hatalmas térség 
szervesen összetartozó rendszerének része volt, kapcsolatai tágultak és 
szűkültek, de állandó központnak, amelyből a változások rendre 
kisugároztak volna a környező passziv/befogadó közegre, nem tekinthetjük. 
A rendszer-szemlélet másképpen jelöli ki az ókori Kelet helyét az 
egyetemes történelemben. 

A történelem-szemlélet változását már a XX. század második felében 
megelőlegezte a kutatási módszerek változása. 

Míg korábban a német vagy az angol régészeti iskolák régészeti 
módszertana volt a minta, ma azok az eljárásokat, amelyek gyökeresen 
megváltoztatták történeti képünket az ókori Keletről, többségükben a meso- 
amerikai régészetben alkalmazták először. A survey: terepbejárás, , felszíni 
ásatás", a leletek (kerámia) gyűjtése és statisztikai elemzése tette lehetővé, 
hogy a regionális településtörténet, a  városfejlődés, a települések 
hierarchikus szerveződése a leggazdagabb eredményeket hozza a Közel- 
Kelet korai történeti kutatásában. A legismertebb, de korántsem egyedüli 
példa Robert McC. Adams teamjének kutatásai Dél-Mezopotámiában, Uruk 
térségében, amelyek a területi integráció folyamatait tárták fel az i.e. 5/4. 

évezredtől a Szászánida kor végéig. A szép tárgyak régészetének 
helyére . a hétköznapi létfenntartás — maradványainak — sokoldalú, 
természettudományos, szociológiai vizsgálata lépett, ez az irányzat ismerte 
fel, sok egyéb eredmény mellett, az önmagukban nem túl érdekes 
kistelepülések helyét a territoriális társadalomszerveződésben. 


TÁPLÁLÉK-INTEGRÁCIÓ 


Egy lehetséges történeti modellt szántszándékkal nagyon alacsony, 
elemi, hétköznapi szinten fogalmazok meg. Az emberi történelem egyik 
lényeges aspektusa az integráció folyamataival írható le. Példám a 


táplálkozás, amely a létfenntartás (szubszisztencia) fő eleme. Az élelem- 
termelő gazdálkodás kialakulása során az alapvető növényi tápláléknak, a 
gabonaféléknek (lat. cerealia) három különböző fajtája került az ember 
étrendjébe. Mind a három jellegzetes földrajzi—természeti viszonyok között 
fordul elő vad alakjában, és természetes előfordulási helye (habitat) nem 
változott meg lényegesen hosszabb időn át a háziasítás után sem. Az étrend 
e három fő gabonafélesége: a kenyérgabona (a búza és árpa fajtaváltozatai), 
a rizs és a kukorica/tengeri. A gabonát Elő-Ázsia—Kelet-Afrika térségében 
háziasították, a rizst (Oryza sativa) a Távol-Keleten, a kukoricát (Zea mays) 
Meso-Amerikában. Az ember által lakott világ (gör. oikumené) — az 
emberiség — nagy történelmi integrációjának folyamatát le lehet írni oly 
módon, hogy amikor a gabona- és a rizskultúrák szorosabb kapcsolatba 
kerültek egymással, kialakult Eurázsia mint a létfenntartás lazán vagy 
szorosabban összefüggő rendszere, és ez a mega-rendszer idővel egyre 
sokrétűbb kapcsolatokat teremtett a  kukorica-kultúra  térségével. 
Mindhárom gabonaféle egy-egy élelem-termelő gazdálkodási rendszer 
eleme volt eredetileg: meghatározott "más növényi kultúrákkal, 
háziállatokkal,  termesztési-gazdálkodási technikákkal és életmóddal 
kapcsolódott össze. Ezeknek a rendszereknek az egyéb elemei ugyancsak 
továbbterjedtek az integráció során, ha nem is egyforma mértékben. A fenti 
értelemben vett első globális integráció valamikor az i.e. 1. évezred 
második és az i.sz. 1. évezred első felében ment végbe, a másodiknak a 
jelképes évszáma i.sz. 1492, az európaiak első kapcsolat-felvétele az 
Amerikákkal. Eurázsiában egyébként választhatnánk más elemeket is, 
például, a szarvasmarha, ló, teve, bivaly, elefánt elterjedését, igaz, ezeknek 
a hatása rendszerint csak részleges volt, csak a társadalom valamelyik 
alrendszerére terjedt ki. 

Nem Éden-kert volt, nem is bölcső: de az ókori Kelet mégis különleges 
helyet foglal el a történelemben. Egyelőre itt ismerhetjük meg a legjobban, 
a legtöbb oldalról, a leggazdagabb forrásanyag alapján azokat a 
folyamatokat, amelyek az emberi társadalmat elvezették a magas szintű 
szervezettséghez és virágzó szellemi élethez. Az ókori Kelet, szűkebben 
pedig a legrégibb Mezopotámia jelentőségét az egyetemes történelem 
számára az adja, hogy azokat a formativ változásokat, amelyek a korai 
társadalmak fejlődését előidézték, itt gazdag forrásanyag alapján, 
sokoldalúan tanulmányozhatjuk. 


Ahol pedig más területek vagy más korok jelenségei állíthatók 
párhuzamba vele, az ókori Kelet mint korai példa alátámasztja és megerősíti 
az emberiség egységes voltának tételét. 

Ahol esetleg, jelenlegi ismereteink szerint, Mezopotámia volt az , első", 
ott régisége, kronológiai előnye megfelelő történeti távlatot ad a máshol is 
kibontakozó jelenségeknek. 

Visszatérve egy pillanatra ahhoz a kérdéshez, hogy előzmény-e az ókori 
Kelet: előzménye a keleti Mediterraneum történetének: rövid és egyszerű 
válaszom az, hogy nem. Amely téren kronológiailag korábbi volt, 
morfológiailag ott is inkább párhuzamosnak kell tekinteni. Az ókori 
történelem keleti vonulata egészen a Szászánida kor végéig tartott, az arab 
hódításig (ha Dél-Mezopotámia elfoglalását vesszük, a gádiszijei csatát: 
i.sz. 636/637), az utolsó csaknem egy évezredben már szoros párhuzamban 
és érintkezésben Hellasz, illetve Róma történetével. Az ókori Kelet nem 
kronológiai fogalom: territoriális. 


5 ORIENTALISM" 


Szemben Edward W. Said (1935—2003) és mások gyorsan népszerűvé 
vált tézisével, amely az orientalisztikát (, Orientalism") — magát a szót is 
pejorativ értelemben használva — az európai expanzió kulturális eszközének 
tekinti. én magam — Said elméleti bírálóival és a szakkutatók nem 
elhanyagolható részével összhangban — úgy vélem, éppen ellenkezőleg áll a 
dolog. Said vádja általában a Nyugatot, és különösen ,a zsidókat" illeti: 
elméletét a zsigeri antiszemitizmus már eleve diszkreditálja. Megengedem, 
a keletkutatás kezdetben a legtágabb horizonton a keresztény Európa 
romantikus érdeklődése volt a Közel-Kelet muszlim és zsidó világa, a 
török, arab vagy perzsa közeg iránt, kétségen kívül: vonzalom. Az európai 
romantika, amely a keleti irodalmat felfedezte, nemcsak felismerte ennek a 
tőle független hagyománynak az értékeit:  eszménykereső vágya 
sokféleképpen idealizálta is. (Ebbe a hullámba tartozik Magyarországon gr. 
Széchenyi István keleti utazása, 1918—1919, a fiatalember azonban csak a 
török tengerpartig jutott el.) A Közel-Kelet kutatói, még ha akartak volna is, 
mint ahogyan nem akartak: semmiképpen sem nézhettek volna keresztül a 
török, arab, perzsa világon: a régiségekhez csak a Közel-Kelet mai népein 
át, csak az ő közreműködésükkel férhettek hozzá. 


Nem kétséges, hogy az ókori Kelet kutatását esetenként támogatták 
gyarmatosító törekvések. Csak egy, jelkép értékű példát említek: az Orient- 
Express "meghosszabbítását, a  Baghdád-vasutat, amelynek története 
szorosan összefonódott a közel-keleti ásatások történetével. Még erősebb 
motiváció volt a nemzetközi versengés a nagyhatalmi presztizs 
megszerzésében vagy a katonai terjeszkedés megakadályozásában. A 
kutatói szemlélet, legalábbis kezdetben, kétségen kívül a MI versus ŐK 
oppozicióra épült, mint egyébként a néprajz (Völkerkunde) és sok más 
társadalomtudomány elmélete is. 

Legjobb korszakaiban és a magasabb tudományos szinteken azonban az 
ókori Kelet kutatása kétségbevonhatatlanul valódi tudomány: a történeti 
igazság keresése volt. Nem véletlen, hogy csupán Irágot tekintve az arab 
leíró néprajz és dialektológia, a nomád életmód, a karavánkereskedelem, a 
városi építészet szociológiája mind assziriológusoknak a fő kutatási 
törekvéseikhez képest mellékes megfigyeléseivel kezdődött. Természetesen, 
a tudományos kutatás lehetőségeit mindig befolyásolta a politikai helyzet a 
Közel-Keleten, olyannyira, hogy az összefüggésekre napjainkban a sajtó is 
rendszeresen figyel, nemcsak válságos pillanatokban. 

Tudományos szinten az orientalisztika nem egyéb, mint a másság, az 
ókori Kelet esetében a történeti másság tanulmányozása. 


HATALOM 


Alább néhány olyan témakört veszek szemügyre, amelyekben az ókori 
Kelet forrásanyaga a közelmúlt vagy napjaink történetírásában egyetemes 
történeti jelentőséget kapott. 

Dél-Mezopotámia, éppen az említett survey-k eredményeinek 
köszönhetően, jó példa a társadalom territoriális szerveződésének 
fejlődésére. Az állam kialakulásával politikai és anthropológiai elméletek 
foglalkoznak. Itt csak a régészeti aspektusát érinthetem. Az állam nem más, 
mint egy adott területen a rendelkezésre álló erőforrások elosztásának 
(hatalom) intézményesített, hierarchikusan szervezett, tartósan fennálló 
formája. Az állam fogalma, ahogyan ma Európában ismerjük, a 
harmincéves háborút lezáró westfaliai békével (1648) alakult ki. Az állam 
eszerint legalább három kritériumnak tesz eleget: van területe, amelyen nem 
kell más politikai egységgel osztoznia; van lakossága, amely nem tartozik 


más hatalom fennhatósága alá; van kormányzata, amely az állam jogrendjét 
az adott területen és lakosság fölött kizárólagosan alkalmazza. 70 Az ókori 
Kelet történetében könnyedén használjuk az állam és a birodalom szavakat, 
de ezek a prae-modern társadalmak leírására csak korlátozottan alkalmasak. 

Az állam kialakulása a régiségben nem esemény volt: hosszú történeti 
folyamat. A régészeti anyagban megfigyelhetők a társadalmi szerveződés 
kezdetlegesebb formái. Az előállamok/első generációs államok, Elmar 
Service kifejezésével: főnöki  (chieftain) társadalmak,  redisztributiv 
rendszerek voltak, amelyekben központi intézmények egyeztették össze a 
különböző rész-egységek működését. Közülük csak a nagyobb méretű, 
sokféle elemből összeálló társadalmak váltak bonyolultabb szervezetté. Az 
ilyenekben az alkalmi koordinátori/szervező/vezető szerep önálló, speciális 
foglalkozássá vált. Először egyesítette a közösségi funkció minden fontos 
elemét: az irányító, harci vezető és szertartási szakértő szerepeket. Egy 
ilyen szerep megszilárdulása, a megfelelő háttér megléte esetén, személyes 
képességektől is függ. A személyes siker — vagy ezek sorozata — 
kialakíthatta az intézményi kereteket. Történeti példa az i.e. XI. századi 
Izráel, a Biblia kifejezésével: a bírák kora. A főnöki hatalom alá tartozó 
csoport " társadalmi-politikai — egység, — amelyben a tevékenység 
ellenőrzését/irányítását külön alrendszer végzi, de az irányítás különböző 
folyamatai — nyilvántartás, döntéshozatal, kényszerítés stb. — nem oszlanak 
meg különböző rész-egységek között. 

Az irányító személy egyszerűbb esetben/kisebb csoportoknál magából a 
csoportból válik ki, nagyobb csoportoknál, ahol a hierarchiának legalább 
két további szintje van, az alsóbb szint irányítói/az egész csoport elitje 
köréből. 

Kent V. Flannery az i.e. VI-IV. évezredi Mezopotámiában is kimutatta 
azokat a régészeti együtteseket, amelyek chieftain/chiefdom jellegű 
szerveződést jeleznek. Számarra. Temetkezések szokásosnál gazdagabb 
vagy értékesebb anyagból való sír-mellékletek, mint Tell esz-Szavvánban 
az alabástrom tárgyak, köztük szobrocskák, karneol és türkiz nyakláncok 
stb., különösen a gyermek-sírokban, amelyekben ezek nem lehetnek 
személyes vagyongyűjtés eredményei, csak a család presztizs-javai közül 
származhatnak. A 130 sírban az értékes tárgyak száma 0 és 6 darab között 
szóródik: ez örökletes rangkülönbséget jelent a családok között. Csogha 
Mami, ez a Nyugati-Zagrosz előtt elterülő dombvidéken álló élelemtermelő 
település, több szomszédos, hozzá hasonló településsel közösen használta a 


domboldal kezdetleges csatorna-hálózatát, fal — 2-3 m széles vályogfal — 
azonban egyedül Csogha Mamit vette körül. A fal és egy őrtorony azt 
mutatja, hogy különleges helyet foglalt el a többi hasonló település között. 
Tell Halaf. A települések hierarchikus csoportosulása általános volt: egy 
nagyobb méretű település körül több, nála sokkal kisebb helyezkedett el. 
Egy számítás szerint Irág területén mintegy 200 Halaf kori település 
található, területük átlagosan 1/15 km?/ca. 6.5 ha. Bizonyos településeket, 
amelyeknek mérete az átlagosnál nagyobb (ca. 8 ha vagy több), néhány 
kisebb (1-3 ha) vesz körül. Nem önmagában a méretek különbsége a 
meghatározó: a nagy település köré csoportosuló kicsik együttese. Ubaid. A 
település átlagos méretű házainál nagyobb házak csoportos előfordulása a 
település valamelyik negyedében, esetleg a közepén. Avezető rendszerint 
nem egyetlen személy: a család vagy nagycsalád több tagja tartozik a 
magasabb státusú körbe. Ezeknek a házaknak esetleg a szokásosnál 
nagyobb udvara van (látogatók fogadása, vendégül látása); emeletes 
épületek; magasabb, szilárdabb az udvarukat lezáró fal, mint más házakban; 
nagyobb tűzhely van bennük vagy nemcsak egy; gazdagabb a 
felszereltségük stb. Az Ubaid kori településeken számos ilyen található. 
Tepe Gavra (XII kései vagy post-Ubaid rétegében a település egyik háza 
szabad területre/térre nyílt, ca. 55 m? területű belső udvarát fehér tapasztás 
borította. Az udvar mellett egy alig valamivel kisebb ház állt. 

Jellegzetes fogadóhelyiség a családnál lényegesen több ember számára. 
Elit strukturák kialakulását mutatják a rombolási minták is. A településeken 
rendszerint a legnagyobb méretű házakat találják az ásatások erőszakosan 
megrongált állapotban. Ezekben a közösségekben a támadás célja nem 
foglalás lehetett: főként rablás az anyagi javak megszerzése, ezért az 
idegenek legtöbbször csak a gazdag házakba törtek be, olyankor, amikor a 
férfiak nagyobb része nincs otthon, és csak anynyit pusztítottak, amennyi a 
céljuk eléréséhez szükséges volt. 

A  területi/térbeli szerveződés  hierarchizálódása kifejeződik a 
települések méret szerinti differenciálódásában. A magasabb hierarchikus 
státusú települést éppen az jellemzi, hogy több funkciót gyakorol, mint az 
alacsonyabb státusú, ez szükségképpen minden egyéb tényező nélkül is 
megnöveli a méreteit. 

A társadalmi szerepek hierarchizálódása kifejeződik a lakóterület 
méreteiben vagy elhelyezkedésében (területi szegregáció), és esetleg 
leképeződik a temetkezés módjában. Az i.e. 5. évezred közepén — második 


felében gazdag anyagot szolgáltat ennek megfigyeléséhez Szúsza (Susa 1) 
nagy terrasza, a kultikus rendeltetésű épület, a nagy presztizs értékű: 
különleges díszítésű, kecses agyagedények, amelyeket a Louvre látogatója 
megcsodál, de nem biztos, hogy tudja róluk: sírmellékletek voltak. 

További részletezés nélkül: az ókori Keleten a birodalom sem olyan 
struktúra volt, mint amilyent ez a szó Pompeiusnál (imperium) vagy a 
Honourable British East India Compagny megalakulása (1600) óta jelöl. A 
nagy távolságokra kiterjedő területi expanziónak az ókori Kelet közlekedési 
viszonyai között csak korlátolt lehetőségei voltak. A területi integráció 
expanziv modelljét azonban már igen korán megfigyelhetjük. 

Dél-Mezopotámia körül tág körben megtalálhatók az Ubaid és Uruk 
tipusú lelet-együttesek, de esetükben nem hódításra kell gondolnunk, 
legfeljebb kereskedők telepei (emporium) lehettek. A hadjáratok, 
amelyekről a királyfeliratok az i.e. XXIV. századtól (agadei dinasztia) 
kezdve sűrűn beszámolnak, zsákmányszerző utak voltak, nem jelentették a 
terület elfoglalását, Agadei/Akkád birodalom nem volt. Birodalom-szerű 
alakulatok csak az i.e. 2. évezred közepén jelentek meg, Egyiptom elő- 
ázsiai hódításai, a hettiták szíriai terjeszkedése, a  hettita-egyiptomi 
konfrontáció és az ezekkel az eseményekkel összefüggésben kialakuló 
nagyhatalmi rendszer voltak az első jelek. A meghódított területek 
tényleges integrációját, a függőség fokozatainak rendszeres kialakításával, 
Asszíria kísérelte meg először, legnagyobb sikerrel az i.e. VIII. század 
második felében és a VII. század elején. Még az Akhaimenida dinasztia is 
fenntartotta a tartományok önállóságának bizonyos elemeit (nyelv, írás). 


ÍRÁS 


Az ókori Keleten a korai írásrendszerek, a mennyiség- vagy szám- 
jelölés szakaszán túllépve, vegyesen használták a szó- és a hang- (szótag-) 
jelölő jegyeket. Szoros értelemben írásnak csak a közlemény hangalakjának 
legalább megközelítő rögzítését nevezzük. Egyiptomban az írás legkorábbi 
emlékei az állami reprezentációval állnak kapcsolatban: feltehető, hogy az 
írás kezdetben éppen a kialakuló királyi hatalom reprezentációs igényeit és 
a centralizált gazdaság nyilvántartási szükségleteit szolgálta ki: külső minta 
nyomán, a hatalmi központban vezették be/találták fel, és felülről 
terjesztették el, minden technikai elemében egyptizálva. A legrégibb írásos 


emlékek mint a hatalmi vagy rituális reprezentációt szolgáló jel-sorok 
maradtak fenn, értékes anyagból készült tárgyakon, valószínű azonban, 
hogy ezek mögött is ott állt, talán könynyebben elpusztuló anyagon, a 
gyakorlati célú jelhasználat. Az írás kialakulásának és korai fejlődésének 
van egy Mezopotámián kívülre mutató rejtélye: volt-e genetikus kapcsolat a 
párhuzamos ősi írásrendszerek között? Más szóval, monogenetikus volt-e 
az írás keletkezése? Igazi felfedezés? Négy ősi/eredeti írásrendszert 
tarthatunk számon az , óvilág"-ban: a mezopotámiai ékírást, az egyiptomi 
hieroglif-hieratikus írást, az Indus-völgyi és a kínai írásrendszereket, ezeken 
kívül pedig az amerikai kontinensen a meso-amerikai (maya) írást. Az első 
kettő kezdetei az i.e. 4. évezred végére tehetők, mindenesetre a 
mezopotámiai valamivel korábbra, mint az egyiptomi. Az Indus-völgyi írás 
valamikor az i.e. 3. évezred közepén -— utolsó harmadában volt 
használatban, a legrégibb kínai emlékek (Shang/Yin dinasztia) pedig ennél 
is fiatalabbak, közel egy évezreddel (i.e. 1200 k.). Meso-Amerikában a 
legkorábbi írásos emlékek az i.e. 1. évezred második feléből valók (Oaxaca 
stb.). Az archaikus mezopotámiai írás megfejtése után nem maradhatott 
kétség az iránt, hogy a legkorábbi gazdasági feljegyzések és szójegyzékek 
mögött álló szellemi kultúra is sumer nyelvű volt. A mezopotámiai és 
egyiptomi írásrendszerek szorosan közel állnak egymáshoz, íróanyaguk és 
grafikai — megvalósításuk azonban, legalábbis kifejlett alakjukban, 
gyökeresen más; a kínai írás rendszere erősen emlékeztet rájuk. A belső 
rendszerek látványos hasonlósága és a logogrammák hasonlóan képszerű 
jellege ellenére eddig nem sikerült egzakt történeti hipotézissel, még 
kevésbé bizonyítékkal, szolgálni, amelyek a térségek közötti irdatlan 
távolságok áthidalását és — a kínai esetében — az időbeli eltolódást 
magyaráznák. Közvetlen kapcsolat, egyenes átvétel, mint később a sémi 
vagy majd a latin írás elterjedése esetében, nem igazolható, nem is 
valószínű. Esetleg elképzelhető, hogy maga az írás eszméje, ti. az 
információ, hogy van írás, mégpedig nagyjából ilyen és ilyen elveken: 
közvetett úton, a más jellegű kapcsolatok csatornáin terjedt el. A 
kronológiai különbségek erre elég időt hagynak. 

Ahol aztán szükség volt rá, ott az eszme alapján kialakultak a saját 
rendszerek, eredeti grafémákkal. Az írás előzményének nyomai lehetnek 
azok a számlálókövek/mennyiség-jelölő jelek, amelyeket a Közel-Keletről 
mindenfelől ismerünk, az eszme elterjedésének emlékei pedig azok az írás- 
kezdemények, amelyeket mint különböző terjedelmű, valamelyest 


sztenderdizált jel-készletek — többnyire kerámián — Iránból több lelőhelyről, 
Közép-Ázsiából, a Balkánról stb. gyűjthetők össze, de amelyek a tényleges 
írás szintjére nem jutottak el. 

Nagyon laza feltevésként én magam nem tartom lehetetlennek a nagy 
eurázsiai írásrendszerek monogenezisét, de csupán az írás legáltalánosabb 
eszméje vonatkozásában. Az írás széles körű használatára csak a nagy, 
szervezett, több rétegű társadalmi rendszereknek van szükségük, a 
kezdeményekből azokban alakulhat ki. A fajlagos mértékek és mennyiségek 
jelölésére Délnyugat-Iránban és Dél-Mezopotámiában roppant bonyolult 
rendszerek alakultak ki: mindenütt a termelés és elosztás nagy 
központjaiban. A meso-amerikai írásnak biztosan nem lehetett köze az 
európai rendszerekhez; ez a monogenetikus magyarázatot mint feltevést is 
relativizálja, esetleges érvényét leszűkíti. 


ANTHRÓPOMORF ISTENKÉPZET 


Az ethnográfia és a vallástörténet a XIX. században és azóta sokat és 
sokféleképpen foglalkozott az isten-képzet vagy isten-eszme eredetével, 
bevonva a vizsgálatba a régészeti leleteket is. Az ókori Kelet országaiban, 
ahol először jelenik meg istenek ábrázolása és szöveges leírása, különböző 
isten-képzetekkel találkozunk. Az egyiptomi isteneket Hérodotosz állat 
alakúaknak (thériomorf) nevezi; állati alakjuk valójában csak testi 
realizációja az ember alakú (anthrópomorf) isten-eszmének. Az istenségek 
kíséretében egyébként az egész ókori Keleten szerepelnek állatok. Vannak 
istenek, amelyek fő megjelenési formája égitest (Nap, Hold, 
Esthajnalcsillag), természeti jelenség (Vihar) stb. Vannak isten nélküli 
vallási rendszerek is, ilyen a buddhizmus. 


Az isten szó az ókori Kelet nyelveiben: 
sumer dingir 

akkád ilu(m) 

hurri ene/i 

indo-árja "djéusz 

hatti (vjashab (:"shaf) 

hettita sius 

luvijai massanas 


élámi nap(p) 
kassú mashu 
ugariti Filu 
héber él 

arámi eláh 
urartui (-)ri(se) 
óperzsa baga 
szanszkrit deva 
avesztai daéva 
egyiptomi NIR 
kopt noute 


A sumerológus Benno Landsberger (1890—1968) Mezopotámia 
őstörténetének nyelvészeti megközelítésű vizsgálata során arra a 
következtetésre . jutott (1944), az — ős-monotheizmus komolytalan 
elméleteivel polemizálva, hogy a tisztán ember alakú isten-képzet a korai 
Mezopotámiában alakult ki. Első ismert alakjában, tegyük azonban hozzá 
rögtön, megszorítólag. 

A klasszikus mezopotámiai pantheon alapjában véve sumer jellegű. 
Mindössze néhány istenség van, akinek a neve nem magyarázható a 
sumerből. Ilyen Innin, a "nádköteg", Niszaba, a "kalász", Asnan/Ezinu, a 
"gabona", Iskur, a "vihar", Nanse, a "hal?. Sémi eredetű név még kevesebb 
van: Szuen/Szín, a "Hold", Serda, a "Hajnal", Szibi, a "Hetek". Innin nevét a 
sumerek  népetymologiás magyarázattal  átértelmezték:  "nin-ana : 
Inana/Inanna, "az ég úrnője". Egy alabástrom vázán, amely a templomi 
szertartások legkorábbi emlékei közé tartozik, a nádköteg mint az istenség 
ábrázolása/jelképe előtt papnő áll, és fogadja az adomány-hozókat, a 
növényi és állati adományokat. A termékenység, erő/hatalom, természeti 
jelenségek i.e. 4. évezredi képzetei alakulhattak át polimorf, majd pedig 
anthrópomorf istenekké. 

A zsidó vallás már az Első templom korában határozottan elutasította 
mind az ember-, mind az állat-alakú isten-képet. 

A bika, amely esetenként JHVH alakjával összefüggésben jelenik meg, 
például, az aranyborjú mitologikus történetében, az ókori Kelettel a 
hátterében jól magyarázható. Az elő-ázsiai kultuszokban gyakran az 
anthrópomorf isten-szobor talapzata (posztamens) bika vagy más állat volt. 
Áron az aranyborjút a nem látható, alak nélküli isten kultuszához készítette, 


nem kétséges, hogy a mítosz ikonográfiája egybevág a biztosan nem 
anthrópomorf ősi JHVH-kultusszal, Mózes azonban bálványt látott benne, 
és összetörte. 


SUMER IRODALOM 


Az ókori Kelet írásbeliségének emlékei között a XIX. század középső 
harmadában, és még sokáig, a nagy királyfeliratok voltak a legismertebbek, 
a sztár-szövegek. Azután a Kújundzsikban (Ninua/Ninive), Assur-bán-apli 
könyvtárában előkerült akkád nyelvű eposzok. Napjainkban az 
elképesztően gazdag sumer irodalom került előtérbe. A XIX. század utolsó 
harmadában még viták folytak arról, hogy az — ahogyan ma nevezzük őket 
— akkád és az élámi mellett, önálló nyelv-e egyáltalán a sumer is. Ez a vita, 
és a nyelv nevének kérdése, gyakorlatilag 1900-ban eldőlt: Theophilus 
Goldridge Pinches (1856—1934), a British Museum ékírásos tábláinak 
szorgalmas másolója bizonyítani tudta. A Nippurban (Nibru/Nutffar) talált 
és mindjárt különböző múzeumi gyűjteményekbe (Istanbul, Philadelphia, 
Jena, Chicago, Baghdad) széthordott sumer irodalmi táblák értelmezésében 
az áttörést az 1930-as évek közepétől kezdve Samuel Noah Kramer 
másolatai,  szövegkiadásai és  tentativ fordításai jelentették, ezzel 
párhuzamosan a nyelvtani szerkezet rekonstrukciója, Arno Poebel (1881— 
1958), Adam Falkenstein (1906—1966) és mások munkái. 

Ma a sumer irodalom, sok szöveg minden töredékessége mellett is, 
egyike az egész ókor legelevenebb nyelvi emlékeinek. Eddig közel 
négyszáz irodalmi kompozició szövegét sikerült részben vagy egészben 
helyreállítani, nyelvileg és tartalmilag értelmezni. De nemcsak a szövegeket 
ismerhetjük: néhány mű leírja az iskolák életét, katalógusok rögzítik a 
tanulmányok folyamán fokozatosan megismert művek címét: az irodalom 
infrastrukturája is szemünk elé tárul, helye az írnokok képzésének 
folyamatában. Akorábban kizárólag és szoros értelemben kultikusnak 
tekintett Sitz im Leben másnak bizonyult. A leletkörülmények pontos 
megfigyelése, illetve bizonyos lelet-együttesek utólagos rekonstrukciója 
szinte egy-egy iskolai  tanterem/könyvtár/dolgozat-gyűjtemény vagy 
magánkönyvtár anyagának felbecsülését is lehetővé tették. Lenyűgöző 
ennek az irodalomnak a műfaji és tartalmi változatossága. Rég a múlté az a 


kép, hogy az ókori Kelet irodalma himnuszokból, imákból, ráolvasásokból, 
varázs-szövegekből áll. 

A folklórtól a tudós kiadásokig terjed a skála. Közmondás, állatmese, 
vetélkedés, hősi és mitológiai epika, istenekhez és királyokhoz intézett 
himnuszok, intelem, szerelmi költészet, parasztnaptár, szatirikus irat, 
siratóének, de templom-himnuszok és királyfeliratok gyűjteménye is 
szerepel a corpusban. Több agyagtábla az írnok, szerkesztő, szerző nevével. 
Több mű különböző változatokban. Némelyik számos példányban; persze, 
rendszerint csak töredékek, amelyeket fáradságos munkával és figyelemmel 
kell összeilleszteni. Tudjuk, hogyan írta a szövegeket egy kezdő diák 
(lemásolta, memorizálva, táblájának másik oldaláról) és hogyan a haladó 
(diktálás után). Biztos jelek mutatják, hogy az írnokok fejből tudták a 
hosszabb szövegeket: az irodalom életformája a szóbeli hagyomány volt. 
Fennmaradtak a műfaji megjelölések, bár nem mindig értjük őket pontosan. 
Van fogalmunk az énekek hangszeres kíséretéről. 

És mára ennek az irodalomnak a feldolgozása is példás szintre ért el — 
fordítás-kötetek után — az oxfordi Electronic Text Corpus of Sumerian 
Literature (ETCSL) internetes (1997—2000) és hagyományos könyv (2004) 
változatában. Talán nem túlzás, ha azt mondom, hogy a dél-mezopotámiai 
agyagtáblák hozama az egyetemes irodalomtörténet számára nagyobb, mint 
az antik irodalomban a papirusz-leleteké, ez, persze, abszolut értelemben 
nem előny: az antik irodalmat az ókor után is folyamatosan másolták és 
olvasták, ellenben a sumer irodalmat agyagtáblák nélkül egyáltalán nem 
ismernénk, folyamatos hagyományozása az ékírás feledésbe merülésekor 
megszakadt. 


NYELV, ETHNIKUM, KULTÚRA 


Az ókori Kelet történészei a XX. század elején évtizedeken át beszéltek 
a sumerek és , sémiták" egymás elleni harcáról, a , sémiták?" erőszakos 
hatalomra jutásáról, mígnem az 1930-as évek legvégén, amikor a náci 
fajelmélet és a zsidótörvények már sötét viharfelhőket hajtottak Európa 
fölé, a sumer irodalmi fordításaival az imént már hivatkoztam dán-amerikai 
sumerológus, Thorkild Jacobsen (1904-1993) kimutatta, hogy a , sumer 
kérdés" faji tárgyalásának nincs semmi támpontja az ékírásos forrásokban. 
Az i.e. 3. évezred második felében Mezopotámia politikai-társadalmi 


feszültségeiben ethnikai ellentéteknek nem volt szerepük. A lakosság 
kétnyelvűsége — vagy: a két különböző ethnikumhoz tartozó lakosság — 
mint természetes helyzet tükröződik az agadei dinasztia feliratainak 
kétnyelvűségében vagy a III. Ur-i dinasztia uralkodóinak mindkét nyelven 
olvasható, netán éppen akkád neveiben. Sarrukín nem a sumerek ellen 
lépett fel: Dél-Mezopotámiát akarta meghódítani. A sumer nyelv 
visszaszorulását nem az akkád nyelvű hatalom idézte elő, és különösen nem 
erőszakkal vagy szándékosan: ez adottság volt, az agadei dinasztia, éppen 
ellenkezőleg, maga is élt, királyfeliratokban stb., a sumer nyelvvel. 
Sumerek és akkádok a 3. évezredben együtt hozták létre Mezopotámiát, 
alakították ki kultúráját. Az egyesítési törekvések indítéka mindig 
gazdasági, illetve politikai természetű volt. Az Ország soknyelvűsége, vagy 
— egy sumer kifejezés szerint — a nyelvi harmónia, ,,a nyelv(ek) (kölcsönös) 
megfelelése? (sum. eme-hamun) kulturális jelenség, és semmi esetre nem 
támadtak belőle ethnikai ellentétek. 


MEMENTO 


Mezopotámia  Éden-kertje memento az emberiség számára. Itt 
bontakozott ki a dokumentált történelem első nagy ökológiai katasztrófája. 
A talaj elszikesedésének drámai bizonyítékai vannak a kezünkben. Dél- 
Mezopotámiában a korai évszázadok nagyvárosai, amelyek a környékükön 
elterülő földeket művelték, ma szinte kivétel nélkül mind a sivatag kellős 
közepén vannak. Az egykori csatornákat széles kagyló-csíkok rajzolják ki a 
homokos-cagyagos sivatagban. Dúr-Kurigalzuban (Agag Oúf, körülbelül 
Baghdád szélességi fokán) az i.e. 2. évezred közepén épült ziggurratu 
vályogtégláiban gyakorlatilag nincs sótartalom, ma a környéken, ugyanott, 
ahol egykor a téglákhoz az agyagot bányászták, szikes földek terülnek el. 

A két nagy folyam vize útközben kioldott ásványi anyagokat, köztük 
sókat tartalmaz, dél felé haladva egyre többet. A Tigris sótartalma északon 
300 mg/l, Baghdádnál 330 mg/l, az Euphratészé, felső szakaszán, 300 mgl/l, 
az alsó szakasznál azonban meghökkentő növekedést mutat: 900 mg/l. 
Összehasonlításul a Dunáé (Passaunál): 180 mg/I, az Elbáé (Hamburgná)): 
240 mg/l. 

Tekintve, hogy Dél-Mezopotámiában a talaj szinte kizárólag az 
öntözéssel kap vizet, a földeket maguk a folyamok töltik fel sóval. 


A csatornázó öntözés a vizet az altalajhoz juttatja el; laza szerkezetű 
talajoknál, amilyen a dél-mezopotámiai alluvium is, ez nem tudja a víz 
elosztását finoman szabályozni, ezért a földek általában túlöntözöttek 
voltak. A túlöntözöttség magas talajvízszintet alakít ki, és ez az itteni 
alluvium agyagos talajánál a talajvízzel mozgó — a folyami hordalék 
szilikátjainak mállásakor felszabaduló — nátriumsókat a talaj felszínére 
hajtja. A talajvízszint ingadozása és az erőteljes párolgás folytán egyre 
magasabbá válik a talajfelszín nátriumsó tartalma. Dél Mezopotámiában a 
víz levezetése lehetetlen volt, ezért az öntözés következtében az alföld 
egyre jobban elszikesedett. A sziksó kivirágzott a földeken. 

Kiszámítható, hogy állandó és nagyjából egyenletes öntözés mellett a 
szántóföldek só-koncentrációja évszázadonként — a talajmosás (drainage) 
eljárásai nélkül — legalább 2 százaléknyival növekszik. Alig 100—-150 év 
kell ahhoz, hogy egy adott földterületen folyamatos öntözés, változatlan 
technológia mellett a további növénytermesztést már lehetetlenné tevő 
mennyiségű sziksó csapódjék ki. Ha a folyamat megszakítás nélkül, 
egyenletesen tart, fél évezred alatt a szántóföldi öntözéses 
növénytermesztés használhatatlanul tönkreteszi maga alatt a talajt. Valóban 
ez történt, a térség különböző pontjain más-más időpontban. Karlheinz 
Kreeb, aki Dél-Irágban végzett kiterjedt terepmunkát (1959), mérései és 
számításai alapján arra a következtetésre jutott, hogy az ország déli részén a 
talajban mára körülbelül 1750 millió tonna sziksó gyülemlett fel. Ahhoz, 
hogy az egykor megművelt területek termőképessége ugyanolyan legyen, 
mint 4000 vagy 4500 évvel ezelőtt volt, ezt mind el kellene távolítani. 

Ha ezt a mennyiséget tehervonatra raknák, az körülbelül 30-szor venné 
körül az egyenlítőt, vagy 3 éven át folyamatosan kattogna a vasúti sín az 50 
km/h sebességgel haladó szerelvény alatt. 

A talajba kerülő sók és ásványi anyagok vegyi összetételétől függően 
kétfajta szikesedésről beszélhetünk. 

(a) A klorid-szulfát szikesedés során nátrium-klorid (NaCl), 
nátriumszulfát . (Na2509), kalcium-klorid  (CaCl?),  magnézium-klorid 
(MgCP) stb. válik ki. Ezeket a talajokat a mezőgazdasági szakirodalom 
többfél elnevezéssel illeti: szikes föld, orosz szoloncsak, angol saline soil 
stb. 

(b) A szóda szikesedés során a talajban nátronlúg alakul ki. Az ilyen 
talajok neve a szakirodalomban: orosz szolonec, angol alkali soil. 


Irágban az arab elnevezések: szabakh és sara. A szikes föld a folyamat 
előrehaladásával egyre kevésbé használható növénytermesztésre, a szódás 
talajban a kultúrnövények gyakorlatilag egyáltalán nem maradnak meg. Az 
irági földek nagyobb része az (a) tipusú szikesedés áldozatává vált. 

Különböző növényeknek más-más a sótűrő képessége. A legkisebb a 
gyümölcsöké (alma, barack), zöldségféléké (retek, zeller) és némely 
főzelékféléé (bab); valamivel nagyobb a búzáé (max. ca. 0,996), répáé, 
hagymáé, fügéé; a legnagyobb az igénytelen árpáé (max. ca. 1,696), ezt csak 
a datolyapálma haladja meg (ca. 290). Általában elmondható, hogy 0,5—196 
sótartalom mellett a talaj növénytermesztésre alkalmatlanná válik. A 
tényleges értékeket azonban minden haszonnövénynél erősen befolyásolja a 
talaj víztartalma; egyszerűen mondva, sok vízzel, amelyben a só 
koncentrációja kisebb, és amely a só egy részét esetleg kimossa, aránylag 
sokáig lehet kultúrnövényeket termeszteni még az elszikesedett földeken is. 
Másrészt, a termőképesség a szikesedés első fázisában csökken a 
legerőteljesebben, később a folyamat lelassul. A különböző sók más- és 
másképpen befolyásolják a növény növekedését, a termés mennyiségét stb. 
Ezek a folyamatok, amelyeket a modern mezőgadaságban figyeltek meg és 
ellenőriztek kísérletekkel, magyarázzák, miért nem ismerték fel a régiek az 
öntözés káros mellékhatását. Apró tüneti javításra sokáig több lehetőség 
volt: ezek elfedték az alapvető romlást. 

Az i.e. 3. évezred elején az árpa-búza vetésarány délen 1:1 volt, az 
évezred közepén már 5:1/6:1, és ettől kezdve néhány évszázad alatt a búza 
eltűnt a területen. Az árpa termésátlaga is észrevehetően csökkent, i.e. 2 000 
k. Lagas területén már csak mintegy 14 a/ha volt. Különös elővigyázatosság 
és óvóintézkedések nélkül a folyamatosan öntözött földek Mezopotámia 
legdélibb részén 200 évnyi idő alatt elszikesednek, északabbra, ahol 
némileg nagyobb a talaj lejtése, ez az időszak 3—400 év lehet. Mindent 
összevéve, az öntözéses gazdálkodás körülbelül egy-másfél évezred alatt 
lényegében tönkretette Mezopotámia legdélibb részeinek talaját. 

A szikesedés ellen a régiek kétféleképpen védekeztek. Ha a földeket egy 
vagy több éven át parlagon hagyták (fallow), az öntözés kimaradása 
valamelyest csökkentette a talaj só-tartalmát. A talaj átmosása (leaching) 
technikailag bonyolultabb, de valamelyest hatékonyabb volt. Az iszapos 
talajfelszín kiszáradás után keményebb felszíni réteggé állt össze, és gátolta 
a talajban lévő víz gyors elpárolgását. Egyik eljárás sem vezetett maradandó 
eredményre. 


A földművelés súlypontja az i.e. 2—1. évezred folyamán fokozatosan 
északabbra tevődött át. Északon a talajszint és az Euphratész vízszintje 
között nagyobb a különbség, mint délen, ezért a talajvíz szintje általában 
alacsonyabb. Ezzel párhuzamosan azonban a déli városállamok gazdasági— 
politikai súlya csökkent: Sumer lassan elveszítette a jelentőségét. Az 
öntözés technikájában később két korszakos újítás jelent meg, a talajvíz- 
elvezetés (drainage) az i.e. 1. évezredben és a vízikerék a Szászánida 
korban, de mindkettőt már csak az északi térségben alkalmazták. Az i.e. 5. 
évezred óta az emberi élet Dél-Mezopotámiában az öntözéses 
földművelésen alapult, az agyon-öntözés ennek lehetőségét ott — egyelőre 
úgy látszik — örökre megszüntette. 


.000. 


